卢挚散曲选

--------------------------------------------------------------------------------

[殿前欢]

酒杯浓，一葫芦春色醉山翁，一葫芦酒压花梢重。
随我奚童，葫芦干，兴不穷，谁人共？
一带青山送，乘风列子，列子乘风。 


[节节高] 题洞庭鹿角庙壁

雨晴云散，满江明月，风微浪息，扁州一叶。
半夜心，三生梦，万里别，闷倚蓬窗睡些。　　　　


[沉醉东风] 秋景

挂绝壁松枝倒倚，落残霞孤鹜齐飞。四围不尽山，一望无穷水。
散西风满天秋意，夜静云帆月影低，载我在潇湘画里。 


[寿阳曲] 别珠帘秀

才欢悦，早间别，痛煞煞好难割舍。画船儿载将春去也，空留下半江明月。


附：珠帘秀 [寿阳曲] 答前曲

山无数，烟万缕，憔悴煞玉堂人物。倚蓬窗，一身儿活受苦，恨不得随大江东去。


--------------------------------------------------------------------------------
