张耒词全集

--------------------------------------------------------------------------------

减字木兰花 
个人风味。只有江梅些子似。每到开时。满眼清愁只自知。 

霞裾仙珮。姑射神人风露态。蜂蝶休忙。不与春风一点香。 


鹧鸪天 

倾盖相逢汝水滨。须知见面过闻名。马头虽去无千里，酒盏才倾且百分。 

嗟得失，一微尘。莫教冰炭损精神。北扉西禁须分等，金榜当年第一人。 


满庭芳 

裂楮裁筠，虚明潇洒，制成方丈屠苏。草团蒲坐，中置一山炉。拙似春林鸠宿，易于□、秋野享居。谁相对，时烦孟妇，石鼎煮寒蔬。 

嗟吁。人生随分足，风云际会，漫付伸舒。且偷取闲时，向此踌躇。谩取黄金建厦，繁华梦、毕竟空虚。争如且、寒村厨火，汤饼一斋盂。 


风流子 

木叶亭皋下，重阳近，又是捣衣秋。奈愁入庾肠，老侵潘鬓，谩簪黄菊，花也应羞。楚天晚，白苹烟尽处，红蓼水边头。芳草有情，夕阳无语，雁横南浦，人倚西楼。 

玉容，知安否，香笺共锦字，两处悠悠。空恨碧云离合，青鸟沈浮。向风前懊恼，芳心一点，寸眉两叶，禁甚闲愁。情到不堪言处，分付东流。 


yyyin@guoxue。comm webmaster@guoxue。com 
国学网站，版权专有；引用转载，注明出处；肆意盗用，即为侵权。 





尹小林 整理 





张 耒 


减字木兰花 

个人风味。只有江梅些子似。每到开时。满眼清愁只自知。 

霞裾仙珮。姑射神人风露态。蜂蝶休忙。不与春风一点香。 


鹧鸪天 

倾盖相逢汝水滨。须知见面过闻名。马头虽去无千里，酒盏才倾且百分。 

嗟得失，一微尘。莫教冰炭损精神。北扉西禁须分等，金榜当年第一人。 


满庭芳 

裂楮裁筠，虚明潇洒，制成方丈屠苏。草团蒲坐，中置一山炉。拙似春林鸠宿，易于□、秋野享居。谁相对，时烦孟妇，石鼎煮寒蔬。 

嗟吁。人生随分足，风云际会，漫付伸舒。且偷取闲时，向此踌躇。谩取黄金建厦，繁华梦、毕竟空虚。争如且、寒村厨火，汤饼一斋盂。 


风流子 

木叶亭皋下，重阳近，又是捣衣秋。奈愁入庾肠，老侵潘鬓，谩簪黄菊，花也应羞。楚天晚，白苹烟尽处，红蓼水边头。芳草有情，夕阳无语，雁横南浦，人倚西楼。 

玉容，知安否，香笺共锦字，两处悠悠。空恨碧云离合，青鸟沈浮。向风前懊恼，芳心一点，寸眉两叶，禁甚闲愁。情到不堪言处，分付东流。 


--------------------------------------------------------------------------------
