复雅歌词

宋 鲖阳居士 

    陈振孙云：「《复雅歌词》五十卷，题鲖阳居士序，不着姓名。末卷言宫词音律颇详，然多有调而无曲。」是直斋已不详此书为何时何人所着。明刻重校《北西厢记》引李邴〈调笑令〉，云出《复雅歌词? 后集》。知其书又分前后集。观陈元靓《岁时广记》所引，知其体例与《本事曲子集》、《古今词话》及《本事词》、诗词纪事相类似，同可视为最古之词林记事。顾徐釚《词苑丛谈》、张宗橚《词林纪事》、冯金伯《词苑萃编》中，俱未引及。盖隐晦已久，因辑存之，俾谈艺者有所考焉。万里记。复雅歌词

　　熙宁八年乙卯，杨绘在翰林，十二月立春日肆筵，设滴酥花。陈汝羲即席赋〈减字木兰花〉云：「纤纤素手。盘里酥花新点就。对叶双心。别有东风意思深。　琼沾粉缀。消得玉堂留客醉。试嗅清芳。别有红萝巧袖香。」

　　「明月几时有，把酒问青天。不知天上宫阙，今夕是何年。我欲乘风归去，又恐琼楼玉宇，高处不胜寒。起舞弄清影，何似在人间。　转朱阁，低绮户，照孤眠。不应有恨，何事长向别时圆。人有悲欢离合，月有阴晴圆缺，此事古难全。但愿人长久，千里共婵娟。」是词乃东坡居士以丙辰中秋欢饮达旦大醉，作〈水调歌头〉兼怀子由，时丙辰熙宁九年也。元丰七年，都下传唱此词。神宗问内侍外面新行小词，内侍录此进呈。读至「又恐琼楼玉宇，高处不胜寒」，上曰：「苏轼终是爱君。」乃命量移汝州。

　　〈卜算子〉：「缺月挂疏桐，漏断人初静。时见幽人独往来，缥缈孤鸿影。　惊起却回头，有恨无人省。拣尽寒枝不肯栖，寂寞吴江冷。」缺月，刺明微也。漏断，暗时也。幽人，不得志也。独往来，无助也。惊鸿，贤人不安也。回头，爱君不忘也。无人省，君不察也。拣尽寒枝不肯栖，不偷安于高位也。寂寞吴江冷，非所安也。此词与考盘诗极相似。

　　景龙楼先赏，自十二月十五日便放灯直至上元，谓之预赏。万俟雅言作〈雪明鳷鹊夜慢〉云：「望五云多处春深，开阆苑、别就蓬岛，正梅雪韵清，桂月光皎，凤帐龙帘萦嫩风，御座深翠金间绕。半天中、香泛千花，灯挂百宝。　圣时观风重腊，有箫鼓沸空，锦绣匝道。竞呼卢，气贯调欢笑。暗里金钱掷下，来侍燕歌，太平睿藻。愿年年此际，迎春不老。」

　　万俟雅言作〈凤皇枝令? 忆景龙先赏〉，序曰：「景龙门，古酸枣门也，自左掖门之东，为夹城南北道，北抵景龙门。自腊月十五日放灯，纵都人夜游。」妇人游者，珠帘下邀住，饮以金瓯酒。有妇人饮酒毕，辄怀金瓯。左右呼之，妇人曰：「妻之夫性严，今带酒容，何以自明，怀此金瓯为证耳。」隔帘闻笑声曰：「与之。」其词曰：「人间天上。端楼龙凤灯先赏。倾城粉黛月明中，春思荡。醉金瓯仙酿。　一从鸾辂北向。旧时宝座应蛛网。游人此际客江乡，空怅望。梦连昌清唱。」同上

　　宣和间，万俟雅言中秋应制作〈明月照高楼慢〉云：「平分素商。四垂翠幕，斜界银潢。颢气通建章。正? 澄练色，露洗水光。明映波融太液，影随帘挂披香。楼观壮丽，附霁云耀，绀碧相望。　宫妆。三千从赭黄。万年世代，一部笙簧。夜宴花漏长。乍莺歌断续，燕舞回翔。玉座频燃绛腊，素娥重按霓裳。还是共唱御制词，送御觞。」- 7 -

　　〈调笑〉八叠莺莺，又作李邴词：「何处。长安路。不记墙东花拂树。瑶琴理罢霓裳谱。依旧月窗风户。薄情年少如飞絮。梦逐双环西去。」〈忆王孙? 赏荷〉：「云锁重楼帘幙晓。秋已暮、红稀香小。水光山色与人亲，说不尽、无穷好。　莲子已成荷叶老。清露洗、苹花汀草。眠沙鸥鹭不回头。似应也恨人归早。」〈惜寒梅〉：「看尽千花，爱寒梅、暗与雪期霜约。雅态香肌，迥有天然澹泊。五侯园囿恣游乐。栏处、重开绣幕。秦娥妆罢，遥相纵艳□□洛。天涯再见素萼。似凝然向人，玉愁寂寞。江上飘零，怎把芳心付托。那堪风雨夜来恶。便减动一分瘦削。直须沉醉，尤香殢云，莫待吹

　　七夕故事，大抵祖述张华《博物志》、吴均《齐谐记》。夫二星之在天为二十八舍，自占星者观之，此为经星有常次而不动。诗人谓「睆彼牵牛，不以服箱。跂彼织女，终日七襄。虽则七襄，不成报章」者，以比为臣而不职也。夫为臣不职，用人者之责也，此诗所以为刺也。凡小说好怪，诞妄不终，往往类此。天虽去人远矣，而垂象粲然，可验而知，不可诬也。词章家者流，务以文力相高，徒欲飞英妙之声于尊俎间，诗人之细也夫。