袁宏全集


袁宏（约328～约376），东晋文学家。字彦伯，小字虎。陈郡阳夏（今河南太康）人。初入仕途，谢尚引为参军，累迁至大司马桓温府记室。文笔典雅，才思敏捷，深受桓温器重，使专掌书记。桓温北伐，袁宏奉命作露布，倚马疾书；顷刻间即成七纸。入为吏部郎，授东阳太守。太元初去世。袁宏原有集20卷，已佚。今存《后汉纪》30卷。逯钦立《先秦汉魏晋南北朝诗》及严可均《全上古三代秦汉三国六朝文》录其诗、赋、序、赞、碑、铭、疏、表等20余篇，亦多残缺。　　 

--------------------------------------------------------------------------------

从征行方头山诗 

峩峩太行。凌虚抗势。天岭交气。窈然无际。澄流入神。玄谷应契。四象悟心。幽人来憇 

采菊诗 

息足回阿。圆坐长林。披榛即涧。藉草依阴。 

咏史诗二首 

一 

周昌梗槩臣。辞达不为讷。汲黯社稷器。栋梁表天骨。陆贾厌解纷。时与酒梼杌。婉转将相门。一言和平勃。趋舍各有之。俱令道不没。  

二 

无名困蝼蚁。有名世所疑。中庸难为体。狂狷不及时。杨恽非忌贵。知及有余辞。躬耕南山下。芜秽不遑治。赵瑟奏哀音。秦声歌新诗。吐音非凡唱。负此欲何之。  

拟古诗 

高馆百余仞。迢递虚中亭。文幌曜琼扇。碧疏映绮棂。 


--------------------------------------------------------------------------------
