论语

　　儒家经典。详见《大学》。

【孔子生平】

　　孔子（前551-前479），名丘，字仲尼，鲁国人。中国春秋末期伟大的思想家和教育家，儒家学派的创始人。

〖家世〗

　　孔子的远祖是宋国贵族，殷王室的后裔。周武王灭殷后，封殷宗室微子启于宋。由微子经微仲衍、宋公稽、丁公申，四传至泯公共。泯公长子弗父何让国于其弟鲋祀。弗父何为卿。孔子先祖遂由诸候家转为公卿之家。弗父何之曾孙正考父，连续辅佐宋戴公、武公、宣公，久为上卿，以谦恭著称于世。孔子六祖孔父嘉继任宋大司马。按周礼制，大夫不得祖诸候，"五世亲尽，别为公候"，故其后代以孔为氏。后宋太宰华父督作乱，弑宋殇公，杀孔父嘉。其后代避难奔鲁（孔氏为鲁国人自此始），卿位始失，下降为士。孔子曾祖父防叔曾任鲁防邑宰。祖父伯夏的事迹无考。父亲名纥，字叔，又称叔梁纥，为一名武士，以勇力著称。叔梁纥先娶施氏，无子，其妾生男，病足，复娶颜徵在，生孔子。
 
〖生平〗

　　孔子生年一般按《史记·孔子世家》所记为鲁襄公二十二年，而生月生日《史记》未记，按《谷梁传》所记"十月庚子孔子生"。换算为当今之公历应为公元前551年9月8日生。
 
　　孔子生在鲁国。鲁国为周公旦之子伯禽封地，对周代文物典籍保存完好，素有"礼乐之邦"之称。鲁襄公二十九年（前544年）吴公子季札观乐于鲁，叹为观止。鲁昭公二年（前540年）晋大夫韩宣子访鲁，观书后赞叹"周礼尽在鲁矣！"鲁国文化传统与当时学术下移的形势对孔子思想的形成有很大影响。

　　孔子早年丧父，家境衰落。他曾说过："吾少也贱，故多能鄙事。"年轻时曾做过"委吏"（管理仓廪）与"乘田"（管放牧牛羊）。虽然生活贫苦，孔子十五岁即"志于学"。他善于取法他人，曾说："三人行，必有吾师焉。择其善者而从之，其不善者而改之。"（《论语·述而》）他学无常师，好学不厌，乡人也赞他"博学"。

　　孔子"三十而立"，并开始授徒讲学。凡带上一点"束修"的，都收为学生。如颜路、曾点、子路、伯牛、冉有、子贡、颜渊等，是较早的一批弟子。连鲁大夫孟僖子其子孟懿子和南宫敬叔来学礼，可见孔子办学已名闻遐迩。私学的创设，打破了"学在官府"的传统，进一步促进了学术文化的下移。

　　鲁国自宣公以后，政权操在以季氏为首的三桓手中。昭公初年，三家又瓜分了鲁君的兵符军权。孔了曾对季氏"八佾舞于庭"的僭越行为表示愤慨。昭公二十五年（前517年）鲁国内乱，孔子离鲁至齐。齐景公向孔子问政，孔子说："君君，臣臣，父父，子子。"又说："政在节财。"齐政权操在大夫陈氏，景公虽悦孔子言而不能用。

　　孔子在齐不得志，遂又返鲁，"退而修诗书礼乐，弟子弥众"，从远方来求学的，几乎遍及各诸候国。其时鲁政权操在季氏，而季氏又受制于其家臣阳货。孔子不满这种政不在君而在大夫，"陪臣执国命"的状况，不愿出仕。他说："不义而富且贵，于我如浮云。"

　　鲁定公九年（前501年）阳货被逐，孔子才见用于鲁，被任为中都宰，是年孔子五十一岁。"行之一年，四方则之"。遂由中都宰迁司空，再升为大司寇。鲁定公十年（前500年）齐鲁夹谷之会，鲁由孔子相礼。孔子认为"有文事者必有武备，有武事者必有文备"，早有防范，使齐君想用武力劫持鲁君之预谋未能得逞，并运用外交手段收回被齐侵占的郓、灌、龟阴之田。定公十二年（前498年）孔子为加强公室，抑制三桓，援引古制"家不藏甲，邑无百雉之城"提出"堕三都"的计划，并通过任季氏宰的子路去实施。由于孔子利用了三桓与其家臣的矛盾，季孙氏、叔孙氏同意各自毁掉了费邑与后邑。但孟孙氏被家臣公敛处父所煽动而反对堕成邑。定公围之不克。孔子计划受挫。

　　孔子仕鲁，齐人闻而惧，恐鲁强而并己，乃馈女乐于鲁定公与季桓子。季桓子受齐女乐，三日不听政。孔子政治抱负难以施展，遂带领颜回、子路、子贡、冉有等十余弟子离开"父母之邦"，开始了长达十四年之久的周游列国的颠沛流离生涯。是年孔子已五十五岁。先至卫国，始受卫灵公礼遇，后又受监视，恐获罪，将适于陈。过匡地，被围困五天。解围后原欲过蒲至晋，因晋内乱而未往，只得又返卫。曾见南子，此事引起多方的猜疑。卫灵公怠于政，不用孔子。孔子说："苟有用我者，期月而已，三年有成。"后卫国内乱，孔子离卫经曹至宋。宋司马桓魁欲杀孔子，孔子微服过宋经郑至陈，是年孔子六十岁。其后孔子往返陈蔡多次，曾"厄于陈蔡之间"。据《史记》记载：因楚昭王来聘孔子，陈、蔡大夫围孔子，致使绝粮七日。解围后孔子至楚，不久楚昭王死。卫出公欲用孔子。孔子答子路问曰，为政必以"正名"为先。返卫后，孔子虽受"养贤"之礼遇，但仍不见用。鲁哀公十一年（前484年）冉有归鲁，率军在郎战胜齐军。季康子派人以币迎孔子。孔子遂归鲁，时孔子年六十八。

　　孔子归鲁后，鲁人尊以"国老"，初鲁哀公与季康子常以政事相询，但终不被重用。孔子晚年致力于整理文献和继续从事教育。鲁哀公十六年（前479年）孔子卒，葬于鲁城北泗水之上。 

〖孔子身世〗

　　据考证，孔子的六代祖叫孔父嘉，是宋国的一位大夫，做过大司马，在宫廷内乱中被杀，其子木金父为避灭顶之灾逃到鲁国的陬邑，从此孔氏在陬邑定居，变成了鲁国人。 

　　孔子的父亲叫叔梁纥（叔梁为字，纥为名），母亲叫颜征在。叔梁纥是当时鲁国有名的武士，建立过两次战功，曾任陬邑大夫。叔梁纥先娶妻施氏，生9女，无子。又娶妾，生一子，取名伯尼，又称孟皮。孟皮脚有毛病，叔梁纥很不满意，于是又娶颜征在。当时叔梁纥已66岁，颜征在还不到20岁。 

　　公元前551年（鲁襄公二十二年），孔子生于鲁国陬邑昌平乡（今山东曲阜城东南）。因父母曾为生子而祷于尼丘山，故名丘，字仲尼。孔子三岁时，叔梁纥卒，孔家成为施氏的天下，施氏为人心术不正，孟皮生母已在叔梁纥去世前一年被施氏虐待而死，孔子母子也不为施氏所容，孔母颜征在只好携孔子与孟皮移居曲阜阙里，生活艰难。孔子17岁时，孔母颜征在卒。孔子19岁娶宋人亓官氏之女为妻，一年后亓官氏生子，鲁昭公派人送鲤鱼表示祝贺，孔子感到十分荣幸，给儿子取名为鲤，字伯鱼。

　　──所整理的材料均出自互联网（ANING注）摘自中华诗词软件


【学而第一】

　　1·1  子曰[1]：「学而时习之[2]，不亦说乎[3]？有朋自远方来[4]，不亦乐乎[5]？人不知而不愠[6]，不亦君子乎[7]？」

　　1·2  有子曰[8]：「其为人也孝弟[9]，而好犯上者[10]，鲜矣[11]；不好犯上，而好作乱者，未之有也[12]。君子务本[13]，本立而道生[14]。孝弟也者，其为仁之本与[15]！」

　　1·3  子曰：「巧言令色[16]，鲜矣仁[17]！」

　　1·4  曾子曰[18]：「吾日三省吾身[19]：为人谋而不忠乎[20]？与朋友交而不信乎[21]？传不习乎[22]？」

　　1·5  子曰：「道千乘之国[23]：敬事而信[24]，节用而爱人[25]，使民以时[26]。」

　　1·6  子曰：「弟子入则孝[27]，出则弟[28]，谨而信[29]，汎爱众[30]，而亲仁[31]。行有余力[32]，则以学文[33]。」

　　1·7  子夏曰[34]：「贤贤易色[35]，事父母能竭其力，事君能致其身[36]，与朋友交言而有信。虽曰未学，吾必谓之学矣。」

　　1·8  子曰：「君子不重则不威[25]，学则不固。主忠信。无友不如己者。过则勿惮改[26]。」

　　1·9  曾子曰：「慎终追远，民德归厚矣。」

　　1·10  子禽问于子贡曰[43]：「夫子至于是邦也[44]，必闻其政，求之与？抑与之与[45]？」子贡曰：「夫子温、良、恭、俭、让以得之[46]。夫子之求之也，其诸异乎人之求之与[47]？」

　　1·11 子曰：「父在，观其志[48]；父没，观其行[49]；三年无改于父之道[50]，可谓孝矣。」

　　1·12 有子曰：「礼之用[51]，和为贵[52]。先王之道斯为美[53]，小大由之。有所不行，知和而和，不以礼节之，亦不可行也。」

　　1·13 有子曰：「信近于义[54]，言可复也[55]；恭近于礼，远耻辱也[56]；因不失其亲[57]，亦可宗也[58]。」

　　1·14 子曰：「君子食无求饱，居无求安，敏于事而慎于言，就有道而正焉[59]，可谓好学也已。」

　　1·15 子贡曰：「贫而无谄[60]，富而无骄，何如[61]？」子曰：「可也。未若贫而乐[62]，富而好礼者也。」子贡曰：「诗云：『如切如磋，如琢如磨。[63]』其斯之谓与？」子曰：「赐也[64]，始可与言诗已矣！告诸往而知来者[65]。」

　　1·16 子曰：「不患人之不己知，患不知人也。」

【为政第二】

　　2·1  子曰：「为政以德[1]，譬如北辰[2]，居其所而众星共之[3]。」

　　2·2  子曰：「诗三百[4]，一言以蔽之[5]，曰『思无邪[6]』。」

　　2·3  子曰：「道之以政[7]，齐之以刑[8]，民免而无耻[9]；道之以德，齐之以礼，有耻且格[10]。」

　　2·4  子曰：「吾十有五而志于学[11]，三十而立[12]，四十而不惑[13]，五十而知天命[14]，六十而耳顺[15]，七十而从心所欲[16]，不踰矩[17]。」

　　2·5  孟懿子问孝[18]。子曰：「无违[19]。」樊迟御[20]，子告之曰：「孟孙问孝于我[21]，我对曰『无违』。」樊迟曰：「何谓也？」子曰：「生，事之以礼；死，葬之以礼，祭之以礼。」

　　2·6  孟武伯问孝[22]。子曰：「父母唯其疾之忧[23]。」

　　2·7  子游问孝[24]。子曰：「今之孝者，是谓能养[25]。至于犬马，皆能有养；不敬，何以别乎？」

　　2·8  子夏问孝。子曰：「色难[26]。有事弟子服其劳[27]，有酒食先生馔[28]，曾是以为孝乎？」

　　2·9  子曰：「吾与回言终日[29]，不违如愚[30]。退而省其私[31]，亦足以发。回也，不愚。」

　　2·10 子曰：「视其所以[32]，观其所由[33]，察其所安[34]。人焉廋哉？人焉廋哉[35]？」

　　2·11 子曰：「温故而知新[36]，可以为师矣。」

　　2·12 子曰：「君子不器[37]。」

　　2·13 子贡问君子。子曰：「先行其言，而后从之。」

　　2·14 子曰：「君子周而不比[38]，小人比而不周[39]。」

　　2·15 子曰：「学而不思则罔[40]，思而不学则殆[41]。」

　　2·16 子曰：「攻乎异端[42]，斯害也已[43]！」

    2·17 子曰：「由[44]！诲女知之乎[45]？知之为知之，不知为不知，是知也。」

　　2·18 子张学干禄[46]。子曰：「多闻阙疑[47]，慎言其余，则寡尤；多见阙殆，慎行其余，则寡悔。言寡尤[48]，行寡悔，禄在其中矣。」

    2·19 哀公问曰[49]：「何为则民服？」孔子对曰[50]：「举直错诸枉[51]，则民服；举枉错诸直，则民不服。」

    2·20 季康子问[52]：「使民敬、忠以劝[53]，如之何？」子曰：「临之以庄则敬[54]，孝慈则忠[55]，举善而教不能，则劝。」

    2·21 或谓孔子曰[56]：「子奚不为政[57]？」子曰：「《书》云[58]：『孝乎惟孝、友于兄弟，施于有政[59]。』是亦为政，奚其为为政？」

    2·22 子曰：「人而无信，不知其可也。大车无輗[60]，小车无軏[61]，其何以行之哉？」

    2·23 子张问：「十世可知也[62]？」子曰：「殷因于夏礼[63]，所损益，可知也；周因于殷礼，所损益[64]，可知也；其或继周者，虽百世可知也。」

    2·24 子曰：「非其鬼而祭之[65]，谄也[66]。见义不为[67]，无勇也。」

【八佾第三】

　　3·1  孔子谓季氏[1]：「八佾舞于庭[2]，是可忍也[3]，孰不可忍也？」

　　3·2  三家者以《雍》彻[4]。子曰：「『相维辟公[5]，天子穆穆』，奚取于三家之堂[6]？」

　　3·3  子曰：「人而不仁，如礼何？人而不仁，如乐何？」

　　3·4  林放问礼之本[7]。子曰：「大哉问！礼，与其奢也，宁俭；丧，与其易也[8]，宁戚[9]。」

　　3·5  子曰：「夷狄之有君[10]，不如诸夏之亡也[11]。」

　　3·6  季氏旅于泰山[12]。子谓冉有曰[13]：「女弗能救与[14]？」对曰：「不能。」子曰：「呜呼！曾谓泰山，不如林放乎[15]？」

　　3·7  子曰：「君子无所争，必也射乎[16]！揖让而升[17]，下而饮，其争也君子。」

　　3·8  子夏问曰：「『巧笑倩兮，美目盼兮，素以为绚兮。[18]』何谓也？」子曰：「绘事后素[19]。」曰：「礼后乎？」子曰：「起予者商也[20]！始可与言诗已矣。」

　　3·9  子曰：「夏礼，吾能言之，杞不足徵也[21]；殷礼，吾能言之，宋不足徵也[22]。文献不足故也[23]，足则吾能徵之矣。」

　　3·10 子曰：「禘自既灌而往者[24]，吾不欲观之矣[25]。」

　　3·11 或问禘之说[25]。子曰：「不知也。知其说者之于天下也，其如示诸斯乎[26]！」指其掌。

　　3·12 祭如在，祭神如神在。子曰：「吾不与祭，如不祭。」

　　3·13 王孙贾问曰[27]：「与其媚于奥[28]，宁媚于灶[29]，何谓也？」子曰：「不然，获罪于天[30]，无所祷也。」

　　3·14 子曰：「周监于二代[31]，郁郁乎文哉[32]！吾从周。」

　　3·15 子入大庙[33]，每事问。或曰：「孰谓鄹人之子知礼乎[34]？入大庙，每事问。」子闻之曰：「是礼也。」

　　3·16 子曰：「射不主皮[35]，为力不同科[36]，古之道也。」

　　3·17 子贡欲去告朔之饩羊[37]。子曰：「赐也，尔爱其羊，我爱其礼[38]。」

　　3·18 子曰：「事君尽礼，人以为谄也。」

　　3·19 定公问[39]：「君使臣，臣事君，如之何？」孔子对曰：「君使臣以礼，臣事君以忠。」

　　3·20 子曰：「《关雎》[40]，乐而不淫，哀而不伤。」

　　3·21 哀公问社于宰我[41]。宰我对曰：「夏后氏以松，殷人以柏，周人以栗，曰使民战栗[42]。」子闻之曰：「成事不说，遂事不谏，既往不咎。」

　　3·22 子曰：「管仲之器小哉[43]！」或曰：「管仲俭乎？」曰：「管氏有三归[44]，官事不摄[45]，焉得俭？」「然则管仲知礼乎？」曰：「邦君树塞门[46]，管氏亦树塞门；邦君为两君之好，有反坫[47]，管氏亦有反坫。管氏而知礼，孰不知礼？」

　　3·23 子语鲁大师乐[48]。曰：「乐其可知也：始作，翕如也[49]；从之[50]，纯如也[51]，皦如也[52]，绎如也[53]，以成。」

　　3·24 仪封人请见[54]。曰：「君子之至于斯也，吾未尝不得见也。」从者见之[55]。出曰：「二三子，何患于丧乎[56]？天下之无道也久矣，天将以夫子为木铎[57]。」

　　3·25 子谓韶[58]，「尽美矣[59]，又尽善也[60]。」谓武[61]，「尽美矣，未尽善也」。

　　3·26 子曰：「居上不宽，为礼不敬，临丧不哀，吾何以观之哉？」


【里仁第四】

　　4·1  子曰：「里仁为美[1]。择不处仁[2]，焉得知[3]？」

　　4·2  子曰：「不仁者不可以久处约[4]，不可以长处乐。仁者安仁，知者利仁。[5]」

　　4·3  子曰：「唯仁者能好人[6]，能恶人[7]。」

　　4·4  子曰：「苟志于仁矣，无恶也。」

　　4·5  子曰：「富与贵是人之所欲也，不以其道得之，不处也；贫与贱是人之所恶也，不以其道得之，不去也。君子去仁，恶乎成名？君子无终食之间违仁，造次必于是，颠沛必于是。」

　　4·6  子曰：「我未见好仁者，恶不仁者。好仁者，无以尚之；恶不仁者，其为仁矣，不使不仁者加乎其身。有能一日用其力于仁矣乎？我未见力不足者。盖有之矣，我未之见也。」

　　4·7  子曰：「人之过也，各于其党。观过，斯知仁矣。」

    4·8  子曰：「朝闻道，夕死可矣。」

　　4·9  子曰：「士志于道，而耻恶衣恶食者，未足与议也。」

　　4·10 子曰：「君子之于天下也，无适也[8]，无莫也[9]，义之与比[10]。」

　　4·11 子曰：「君子怀德[11]，小人怀土[12]；君子怀刑[13]，小人怀惠。」

　　4·12 子曰：「放于利而行，多怨。」

　　4·13 子曰：「能以礼让为国乎？何有[16]？不能以礼让为国，如礼何[17]？」

　　4·14 子曰：「不患无位，患所以立；不患莫己知，求为可知也。」

　　4·15 子曰：「参乎！吾道一以贯之。」曾子曰：「唯。」子出。门人问曰：「何谓也？」曾子曰：「夫子之道，忠恕而已矣。」

　　4·16 子曰：「君子喻于义，小人喻于利。」

　　4·17 子曰：「见贤思齐焉，见不贤而内自省也。」

　　4·18 子曰：「事父母几谏[18]。见志不从，又敬不违，劳而不怨[19]。」

　　4·19 子曰：「父母在，不远游。游必有方。」

　　4·20 子曰：「三年无改于父之道，可谓孝矣。」

　　4·21 子曰：「父母之年，不可不知也。一则以喜，一则以惧。」

　　4·22 子曰：「古者言之不出，耻躬之不逮也。」

　　4·23 子曰：「以约失之者[22]，鲜矣[23]。」

　　4·24 子曰：「君子欲讷于言[24]，而敏于行[25]。」

　　4·25 子曰：「德不孤，必有邻。」

　　4·26 子游曰：「事君数[26]，斯辱矣[27]，朋友数，斯疏矣。」

【公冶长第五】

　　5·1  子谓公冶长[1]:「可妻也。虽在缧绁之中[2]，非其罪也。」以其子妻之[3]。

　　5·2  子谓南容[4]:「邦有道[5]，不废[6]；邦无道，免于刑戮[7]。」以其兄之子妻之。

　　5·3  子谓子贱[8]:「君子哉若人[9]！鲁无君子者，斯焉取斯[10]？」

　　5·4  子贡问曰：「赐也何如？」子曰：「女器也。」曰：「何器也？」曰：「瑚琏也[11]。」

　　5·5  或曰：「雍也[12]，仁而不佞[13]。」子曰：「焉用佞？御人以口给[14]，屡憎于人。不知其仁[15]，焉用佞？」

　　5·6  子使漆雕开仕[16]。对曰：「吾斯之未能信。」子说[17]。

　　5·7  子曰：「道不行，乘桴浮于海[18]。从我者其由与[19]？」子路闻之喜。子曰：「由也好勇过我，无所取材。」

　　5·8  孟武伯问：「子路仁乎？」子曰：「不知也。」又问。子曰：「由也，千乘之国，可使治其赋也[20]，不知其仁也。」「求也何如？」子曰：「求也，千室之邑[21]，百乘之家[22]，可使为之宰也[23]，不知其仁也。」「赤也何如[24]？」子曰：「赤也，束带立于朝[25]，可使与宾客言也[26]，不知其仁也。」

　　5·9  子谓子贡曰：「女与回也孰愈[27]？」对曰：「赐也何敢望回。回也闻一以知十[28]，赐也闻一以知二[29]。」子曰：「弗如也！吾与女弗如也[30]。」

　　5·10 宰予昼寝。子曰：「朽木不可雕也，粪土之墙不可杇也[31]，于予与何诛[32]。」子曰：「始吾于人也，听其言而信其行；今吾于人也，听其言而观其行。于予与改是。」

　　5·11 子曰：「吾未见刚者。」或对曰：「申枨[33]。」子曰：「枨也欲，焉得刚？」

　　5·12 子贡曰：「我不欲人之加诸我也，吾亦欲无加诸人。」子曰：「赐也，非尔所及也。」

　　5·13 子贡曰：「夫子之文章[34]，可得而闻也；夫子之言性与天道[35]，不可得而闻也。」

　　5·14 子路有闻，未之能行，唯恐有闻。

　　5·15 子贡问曰：「孔文子何以谓之文也[36]？」子曰：「敏而好学[37]，不耻下问，是以谓之文也。」

　　5·16 子谓子产[38]: 「有君子之道四焉：其行己也恭，其事上也敬，其养民也惠，其使民也义。」

　　5·17 子曰：「晏平仲善与人交[39]，久而敬之[40]。」

　　5·18 子曰：「臧文仲居蔡[41]，山节藻梲[42]，何如其知也？」

　　5·19 子张问曰：「令尹子文三仕为令尹[43]，无喜色；三已之[44]，无愠色。旧令尹之政，必以告新令尹。何如？」子曰：「忠矣。」曰：「仁矣乎？」曰：「未知，焉得仁？」「崔子弒齐君[45]，陈文子有马十乘[46]，弃而违之。至于他邦，则曰：『犹吾大夫崔子也。』违之。之一邦，则又曰：『犹吾大夫崔子也。』违之。何如？」子曰：「清矣。」曰：「仁矣乎？」曰：「未知。焉得仁？」

　　5·20 季文子三思而后行[47]。子闻之，曰：「再，斯可矣[48]。」

　　5·21 子曰：「宁武子邦有道则知[49]，邦无道则愚[50]。其知可及也，其愚不可及也。」

　　5·22 子在陈曰[51]：「归与！归与！吾党之小子狂简[52]，斐然成章[53]，不知所以裁之[54]。」

　　5·23 子曰：「伯夷、叔齐不念旧恶[55]，怨是用希[56]。」

　　5·24 子曰：「孰谓微生高直[57]？或乞醯焉[58]，乞诸其邻而与之。」

　　5·25 子曰：「巧言、令色、足恭[59]，左丘明耻之[60]，丘亦耻之。匿怨而友其人，左丘明耻之，丘亦耻之。」

　　5·26 颜渊、季路侍[61]。子曰：「盍各言尔志[62]？」子路曰：「愿车马、衣轻裘，与朋友共。敝之而无憾。」颜渊曰：「愿无伐善[63]，无施劳[64]。」子路曰：「愿闻子之志。」子曰：「老者安之，朋友信之，少者怀之[65]。」

　　5·27 子曰：「已矣乎！吾未见能见其过而内自讼者也。」

　　5·28 子曰：「十室之邑，必有忠信如丘者焉，不如丘之好学也。」

【雍也第六】

　　6·1  子曰：「雍也可使南面。」

    6·2  仲弓问子桑伯子[1]，子曰：「可也简[2]。」仲弓曰：「居敬而行简[3]，以临其民[4]，不亦可乎？居简而行简，无乃大简乎[5]？」子曰：「雍之言然。」

　　6·3  哀公问：「弟子孰为好学？」孔子对曰：「有颜回者好学，不迁怒[6]，不贰过[7]。不幸短命死矣[8]！今也则亡[9]，未闻好学者也。」

　　6·4  子华使于齐[10]，冉子为其母请粟[11]。子曰：「与之釜[12]。」请益。曰：「与之庾[13]。」冉子与之粟五秉。子曰：「赤之适齐也，乘肥马，衣轻裘。吾闻之也，君子周急不继富[14]。」

    6·5  原思为之宰[15]，与之粟九百[16]，辞。子曰：「毋！以与尔邻里乡党乎[17]！」

　　6·6  子谓仲弓曰：「犁牛之子骍且角[18]，虽欲勿用[19]，山川其舍诸[20]？」

　　6·7  子曰：「回也，其心三月不违仁[21]，其余则日月至焉而已矣[22]。」

　　6·8  季康子问[23]：「仲由可使从政也与？」子曰：「由也果[24]，于从政乎何有？」曰：「赐也，可使从政也与？」曰：「赐也达[25]，于从政乎何有？」曰：「求也，可使从政也与？」曰：「求也艺[26]，于从政乎何有？」

　　6·9  季氏使闵子骞为费宰[27]。闵子骞曰：「善为我辞焉。如有复我者[28]，则吾必在汶上矣[29]。」

　　6·10 伯牛有疾[30]，子问之，自牖执其手[31]，曰：「亡夫[32]，命矣夫[33]！斯人也而有斯疾也！斯人也而有斯疾也！」

　　6·11 子曰：「贤哉，回也！一箪食[34]，一瓢饮，在陋巷[35]。人不堪其忧，回也不改其乐[36]。贤哉，回也！」

　　6·12 冉求曰：「非不说子之道[37]，力不足也。」子曰：「力不足者，中道而废。今女画[38]。」

　　6·13 子谓子夏曰：「女为君子儒，无为小人儒。」

　　6·14 子游为武城宰[39]。子曰：「女得人焉尔乎[40]？」曰：「有澹台灭明者[41]，行不由径[42]。非公事，未尝至于偃之室也[43]。」

　　6·15 子曰：「孟之反不伐[44]，奔而殿[45]。将入门，策其马，曰：『非敢后也，马不进也。』」

　　6·16 子曰：「不有祝鮀之佞而有宋朝之美[46]，难乎免于今之世矣！」

　　6·17 子曰：「谁能出不由户？何莫由斯道也？」

　　6·18 子曰：「质胜文则野[47]，文胜质则史[48]。文质彬彬[49]，然后君子。」

　　6·19 子曰：「人之生也直，罔之生也幸而免[50]。」

　　6·20 子曰：「知之者不如好之者，好之者不如乐之者。」

　　6·21 子曰：「中人以上，可以语上也；中人以下，不可以语上也。」

　　6·22 樊迟问知[51]。子曰：「务民之义[52]，敬鬼神而远之，可谓知矣。」问仁。曰：「仁者先难而后获，可谓仁矣。」

　　6·23 子曰：「知者乐水，仁者乐山[53]；知者动，仁者静；知者乐，仁者寿。」

　　6·24 子曰：「齐一变，至于鲁；鲁一变，至于道。」

　　6·25 子曰：「觚不觚[54]，觚哉！觚哉！」

　　6·26 宰我问曰：「仁者[55]，虽告之曰：『井有仁焉。』其从之也？」子曰：「何为其然也？君子可逝也[56]，不可陷也[57]；可欺也，不可罔也。」

　　6·27 子曰：「君子博学于文，约之以礼[58]，亦可以弗畔矣夫[59]！」

　　6·28 子见南子[60]，子路不说[61]。夫子矢之曰[62]：「予所否者[63]，天厌之！天厌之！」

　　6·29 子曰：「中庸之为德也[64]，其至矣乎！民鲜久矣。」

　　6·30 子贡曰：「如有博施于民而能济众[65]，何如？可谓仁乎？」子曰：「何事于仁，必也圣乎！尧舜其犹病诸[66]！夫仁者[67]，己欲立而立人，己欲达而达人。能近取譬[68]，可谓仁之方也已。」


【述而第七】

　　7·1  子曰：「述而不作[1]，信而好古，窃比于我老彭[2]。」

　　7·2  子曰：「默而识之[3]，学而不厌，诲人不倦[4]，何有于我哉[5]？」

　　7·3  子曰：「德之不修，学之不讲，闻义不能徙，不善不能改，是吾忧也。」

　　7·4  子之燕居[7]，申申如也[8]，夭夭如也[9]。

　　7·5  子曰：「甚矣吾衰也！久矣吾不复梦见周公[10]。」

　　7·6  子曰：「志于道，据于德[11]，依于仁，游于艺[12]。」

　　7·7  子曰：「自行束脩以上[13]，吾未尝无诲焉。」

　　7·8  子曰：「不愤不启[14]，不悱不发[15]，举一隅不以三隅反[16]，则不复也。」

　　7·9  子食于有丧者之侧，未尝饱也。于是日哭，则不歌。

　　7·10 子谓颜渊曰：「用之则行，舍之则藏[17]，唯我与尔有是夫[18]！」子路曰：「子行三军[19]，则谁与[20]？」子曰：「暴虎冯河[21]，死而无悔者，吾不与也。必也临事而惧[22]，好谋而成者也。」

　　7·11 子曰：「富而可求也[23]，虽执鞭之士[24]，吾亦为之。如不可求，从吾所好。」

　　7·12 子之所慎：齐[25]，战，疾。

　　7·13 子在齐闻韶[26]，三月不知肉味。曰：「不图为乐之至于斯也！」

　　7·14 冉有曰：「夫子为卫君乎[27]？」子贡曰：「诺[28]。吾将问之。」入，曰：「伯夷、叔齐何人也？」曰：「古之贤人也。」曰：「怨乎？」曰：「求仁而得仁，又何怨。」出，曰：「夫子不为也。」

　　7·15 子曰：「饭疏食饮水[29]，曲肱而枕之[30]，乐亦在其中矣。不义而富且贵，于我如浮云。」

　　7·16 子曰：「加我数年[31]，五十以学易[32]，可以无大过矣。」

　　7·17 子所雅言[33]，诗、书、执礼，皆雅言也。

　　7·18 叶公问孔子于子路[34]，子路不对。子曰：「女奚不曰，其为人也，发愤忘食，乐以忘忧，不知老之将至云尔[35]。」

　　7·19 子曰：「我非生而知之者，好古，敏以求之者也。」

　　7·20 子不语怪，力，乱，神。

　　7·21 子曰：「三人行，必有我师焉。择其善者而从之，其不善者而改之。」

　　7·22 子曰：「天生德于予，桓魋其如予何[36]？」

　　7·23 子曰：「二三子以我为隐乎[37]？吾无隐乎尔。吾无行而不与二三子者，是丘也。」

　　7·24 子以四教：文，行，忠，信[38]。

　　7·25 子曰：「圣人，吾不得而见之矣；得见君子者，斯可矣[39]。」子曰：「善人，吾不得而见之矣；得见有恒者[40]，斯可矣。亡而为有，虚而为盈，约而为泰，难乎有恒矣。」

　　7·26 子钓而不纲[42]，弋不射宿[43]。

　　7·27 子曰：「盖有不知而作之者，我无是也。多闻择其善者而从之，多见而识之，知之次也。」

　　7·28 互乡难与言[43]，童子见，门人惑。子曰：「与其进也，不与其退也[44]，唯何甚！人洁己以进[45]，与其洁也，不保其往也[46]。」

　　7·29 子曰：「仁远乎哉？我欲仁，斯仁至矣。」

　　7·30 陈司败问昭公知礼乎[47]？孔子曰：「知礼。」孔子退，揖巫马期而进之[48]，曰：「吾闻君子不党[49]，君子亦党乎？君取于吴为同姓[50]，谓之吴孟子[51]。君而知礼，孰不知礼？」巫马期以告。子曰：「丘也幸，苟有过，人必知之。」

　　7·31 子与人歌而善，必使反之，而后和之。

　　7·32 子曰：「文，莫吾犹人也[52]。躬行君子，则吾未之有得。」

　　7·33 子曰：「若圣与仁，则吾岂敢？抑为之不厌[53]，诲人不倦，则可谓云尔已矣[54]。」公西华曰：「正唯弟子不能学也。」

　　7·34 子疾病，子路请祷[55]。子曰：「有诸[56]？」子路对曰：「有之。诔曰[57]：『祷尔于上下神祗[58]。』」子曰：「丘之祷久矣。」

　　7·35 子曰：「奢则不孙[59]，俭则固[60]。与其不孙也，宁固。」

　　7·36 子曰：「君子坦荡荡[61]，小人长戚戚[62]。」

　　7·37 子温而厉，威而不猛，恭而安。

【泰伯第八】

　　8·1  子曰：「泰伯[1]，其可谓至德也已矣！三以天下让[2]，民无得而称焉[3]。」

　　8·2  子曰：「恭而无礼则劳[4]，慎而无礼则葸[5]，勇而无礼则乱，直而无礼则绞[6]。君子笃于亲[7]，则民兴于仁；故旧不遗[8]，则民不偷[9]。」

　　8·3  曾子有疾，召门弟子曰：「启予足[10]！启予手！诗云[11]: 『战战兢兢，如临深渊，如履薄冰。』而今而后，吾知免夫[12]！小子[13]！」

　　8·4  曾子有疾，孟敬子问之[14]。曾子言曰：「鸟之将死，其鸣也哀；人之将死，其言也善。君子所贵乎道者三：动容貌[15]，斯远暴慢矣[16]；正颜色[17]，斯近信矣；出辞气[18]，斯远鄙倍矣[19]。笾豆之事[20]，则有司存[21]。」

　　8·5  曾子曰：「以能问于不能，以多问于寡；有若无，实若虚，犯而不校[22]，昔者吾友尝从事于斯矣[23]。」

　　8·6  曾子曰：「可以托六尺之孤[24]，可以寄百里之命[25]，临大节而不可夺也。君子人与？君子人也。」

　　8·7  曾子曰：「士不可以不弘毅[26]，任重而道远。仁以为己任，不亦重乎？死而后已，不亦远乎？」

　　8·8  子曰：「兴于诗[27]，立于礼。成于乐。」

　　8·9  子曰：「民可使由之，不可使知之。」

　　8·10 子曰：「好勇疾贫[28]，乱也。人而不仁[29]，疾之已甚[30]，乱也。」

　　8·11 子曰：「如有周公之才之美，使骄且吝，其余不足观也已。」

　　8·12 子曰：「三年学，不至于谷[31]，不易得也。」

　　8·13 子曰：「笃信好学，守死善道。危邦不入，乱邦不居。天下有道则见[32]，无道则隐。邦有道，贫且贱焉，耻也；邦无道，富且贵焉，耻也。」

　　8·14 子曰：「不在其位，不谋其政。」

　　8·15 子曰：「师挚之始[33]，关雎之乱[34]，洋洋乎！盈耳哉。」

　　8·16 子曰：「狂而不直[35]，侗而不愿[36]，悾悾而不信[37]，吾不知之矣。」

　　8·17 子曰：「学如不及，犹恐失之。」

　　8·18 子曰：「巍巍乎[38]！舜禹之有天下也[39]，而不与焉[40]。」

　　8·19 子曰：「大哉，尧之为君也[41]！巍巍乎！唯天为大，唯尧则之[42]。荡荡乎[43]！民无能名焉[44]。巍巍乎！其有成功也；焕乎[45]，其有文章！」

　　8·20 舜有臣五人而天下治[46]。武王曰：「予有乱臣十人[47]。」孔子曰：「才难，不其然乎？唐虞之际[48]，于斯为盛[49]。有妇人焉[50]，九人而已。三分天下有其二[51]，以服事殷。周之德，其可谓至德也已矣。」

　　8·21 子曰：「禹，吾无间然矣[52]。菲饮食[53]，而致孝乎鬼神[54]；恶衣服，而致美乎黻冕[55]；卑宫室[56]，而尽力乎沟洫[57]。禹，吾无间然矣。」

【子罕第九】

　　9·1  子罕言利[1]，与命[2]，与仁。

　　9·2  达巷党人曰[3]：「大哉孔子！博学而无所成名[4]。」子闻之，谓门弟子曰：「吾何执？执御乎？执射乎？吾执御矣。」

　　9·3  子曰：「麻冕[5]，礼也；今也纯[6]，俭[7]。吾从众。拜下[8]，礼也；今拜乎上，泰也[9]。虽违众，吾从下。」

　　9·4  子绝四：毋意[10]，毋必[11]，毋固[12]，毋我[13]。

　　9·5  子畏于匡[14]。曰：「文王既没[15]，文不在兹乎[16]？天之将丧斯文也，后死者不得与于斯文也[17]；天之未丧斯文也，匡人其如予何[18]？」

　　9·6  大宰问于子贡曰[19]：「夫子圣者与？何其多能也？」子贡曰：「固天纵之将圣[20]，又多能也。」子闻之，曰：「大宰知我乎！吾少也贱，故多能鄙事[21]。君子多乎哉？不多也。」

　　9·7  牢曰[22]：「子云，『吾不试[23]，故艺』。」

　　9·8  子曰：「吾有知乎哉？无知也。有鄙夫问于我[24]，空空如也[25]，我叩其两端而竭焉[26]。」

　　9·9  子曰：「凤鸟不至[27]，河不出图[28]，吾已矣夫！」

　　9·10 子见齐衰者[29]、冕衣裳者与瞽者[30]，见之，虽少必作[31]；过之，必趋[32]。

　　9·11 颜渊喟然叹曰[33]：「仰之弥高[34]，钻之弥坚[35]；瞻之在前[36]，忽焉在后。夫子循循然善诱人[37]，博我以文，约我以礼。欲罢不能，既竭吾才，如有所立卓尔[38]。虽欲从之，末由也已[39]。」

　　9·12 子疾病，子路使门人为臣[40]。病闲[41]，曰：「久矣哉！由之行诈也，无臣而为有臣。吾谁欺？欺天乎？且予与其死于臣之手也，无宁死于二三子之手乎[42]？且予纵不得大葬[43]，予死于道路乎？」

　　9·13 子贡曰：「有美玉于斯，韫匮而藏诸[44]？求善贾而沽诸[45]？」子曰：「沽之哉！沽之哉！我待贾者也。」

　　9·14 子欲居九夷[46]。或曰：「陋[47]，如之何！」子曰：「君子居之，何陋之有？」

　　9·15 子曰：「吾自卫反鲁[48]，然后乐正[49]，雅颂各得其所[50]。」

　　9·16 子曰：「出则事公卿，入则事父兄，丧事不敢不勉，不为酒困，何有于我哉？」

　　9·17 子在川上，曰：「逝者如斯夫！不舍昼夜。」

　　9·18 子曰：「吾未见好德如好色者也。」

　　9·19 子曰：「譬如为山，未成一篑[51]，止，吾止也；譬如平地，虽覆一篑，进，吾往也。」

　　9·20 子曰：「语之而不惰者，其回也与！」

　　9·21 子谓颜渊，曰：「惜乎！吾见其进也，未见其止也。」

　　9·22 子曰；「苗而不秀者有矣夫[52]！秀而不实者有矣夫！」

　　9·23 子曰：「后生可畏，焉知来者之不如今也？四十、五十而无闻焉，斯亦不足畏也已。」

　　9·24 子曰：「法语之言[53]，能无从乎？改之为贵。巽与之言[54]，能无说乎[55]？绎之为贵[56]。说而不绎，从而不改，吾末如之何也已矣[57]。」

　　9·25 子曰：「主忠信，毋友不如己者，过则勿惮改。」

　　9·26 子曰：「三军可夺帅也[58]，匹夫不可夺志也[59]。」

　　9·27 子曰：「衣敝缊袍[60]，与衣狐貉者立[61]，而不耻者，其由也与？『不忮不求，何用不臧？[62]』」子路终身诵之。子曰：「是道也，何足以臧？」

　　9·28 子曰：「岁寒，然后知松柏之后雕也。」

　　9·29 子曰：「知者不惑，仁者不忧，勇者不惧。」

　　9·30 子曰：「可与共学，未可与适道[63]；可与适道，未可与立[64]；可与立，未可与权[65]。」

　　9·31 「唐棣之华[66]，偏其反而[67]。岂不尔思？室是远而[68]。」子曰：「未之思也，夫何远之有？」

【乡党第十】

　　10·1  孔子于乡党，恂恂如也[1]，似不能言者。其在宗庙朝廷，便便言[2]，唯谨尔。

　　10·2  朝，与下大夫言，侃侃如也[3]；与上大夫言，誾誾如也[4]。君在，踧踖如也[5]。与与如也[6]。

　　10·3  君召使摈[7]，色勃如也[8]，足躩如也[9]。揖所与立，左右手。衣前后，襜如也[10]。趋进，翼如也[11]。宾退，必复命曰：「宾不顾矣。」

　　10·4  入公门，鞠躬如也[12]，如不容。立不中门，行不履阈[13]。过位，色勃如也，足躩如也，其言似不足者。摄齐升堂[14]，鞠躬如也，屏气似不息者。出，降一等[15]，逞颜色[16]，怡怡如也。没阶趋[17]，翼如也。复其位，踧踖如也。

　　10·5  执圭[18]，鞠躬如也，如不胜。上如揖，下如授。勃如战色[18]，足蹜蹜[19]，如有循[20]。享礼[21]，有容色。私觌[22]，愉愉如也。

　　10·6  君子不以绀緅饰[23]。红紫不以为亵服[24]。当暑，袗絺绤[25]，必表而出之[26]。缁衣羔裘[27]，素衣麑裘[28]，黄衣狐裘。亵裘长。短右袂[29]。必有寝衣[30]，长一身有半。狐貉之厚以居[31]。去丧，无所不佩。非帷裳[32]，必杀之[33]。羔裘玄冠不以吊[34]。吉月[35]，必朝服而朝。

    10·7  齐[36]，必有明衣[37]，布。齐必变食[38]，居必迁坐[39]。

　　10·8  食不厌精，脍不厌细[40]。食饐而餲[41]，鱼馁而肉败[42]，不食。色恶，不食。臭恶，不食。失饪[43]，不食。不时[44]，不食。割不正[45]，不食。不得其酱，不食。肉虽多，不使胜食气[46]。惟酒无量，不及乱[47]。沽酒市脯不食[48]。不撤姜食。不多食。

　　10·9  祭于公，不宿肉[49]。祭肉不出三日[50]。出三日，不食之矣。

    10·10 食不语，寝不言。

    10·11 虽疏食菜羹[51]，瓜祭[52]，必齐如也[53]。

    10·12 席不正[54]，不坐。

　　10·13 乡人饮酒[55]，杖者出[56]，斯出矣。

    10·14 乡人傩[57]，朝服而立于阼阶[58]。

　　10·15 问人于他邦[59]，再拜而送之[60]。

    10·16 康子馈药，拜而受之。曰：「丘未达，不敢尝。」

　　10·17 厩焚。子退朝，曰：「伤人乎？」不问马。

　　10·18 君赐食，必正席先尝之；君赐腥[61]，必熟而荐之[62]；君赐生，必畜之。侍食于君，君祭，先饭。

    10·19 疾，君视之，东首[63]，加朝服，拖绅[64]。

    10·20 君命召，不俟驾行矣。

　　10·21 入太庙，每事问。[65]

　　10·22 朋友死[66]，无所归。曰：「于我殡[67]。」

    10·23 朋友之馈，虽车马，非祭肉，不拜。

　　10·24 寝不尸，居不容。

    10·25 见齐衰者[68]，虽狎[69]，必变。见冕者与瞽者[70]，虽亵[71]，必以貌。凶服者式之[72]。式负版者[73]。有盛馔[74]，必变色而作[75]。迅雷风烈，必变。

　　10·26 升车，必正立执绥[76]。车中，不内顾[77]，不疾言[78]，不亲指[79]。

　　10·27 色斯举矣[80]，翔而后集[81]。曰：「山梁雌雉[82]，时哉时哉[83]！」子路共之[84]，三嗅而作[85]。


【先进第十一】

　　11·1  子曰：「先进于礼乐[1]，野人也[2]；后进于礼乐[3]，君子也[4]。如用之，则吾从先进。」

　　11·2  子曰：「从我于陈、蔡者[5]，皆不及门也[6]。」

    11·3  德行[7]：颜渊，闵子骞，冉伯牛，仲弓。言语[8]：宰我，子贡。政事[9]：冉有，季路。文学[10]：子游，子夏。

　　11·4  子曰：「回也非助我者也，于吾言无所不说。」

　　11·5  子曰：「孝哉闵子骞！人不间于其父母昆弟之言[11]。」

　　11·6  南容三复白圭[12]，孔子以其兄之子妻之。

　　11·7  季康子问：「弟子孰为好学？」孔子对曰：「有颜回者好学，不幸短命死矣！今也则亡。」

　　11·8  颜渊死，颜路请子之车以为之椁[13]。子曰：「才不才，亦各言其子也。鲤也死[14]，有棺而无椁。吾不徒行以为之椁。以吾从大夫之后[15]，不可徒行也。」

　　11·9  颜渊死。子曰：「噫[16]！天丧予[17]！天丧予！」

　　11·10 颜渊死，子哭之恸[18]。从者曰：「子恸矣。」曰：「有恸乎？非夫人之为恸而谁为[19]！」

　　11·11 颜渊死，门人欲厚葬之[20]，子曰：「不可。」门人厚葬之。子曰：「回也视予犹父也，予不得视犹子也[21]。非我也，夫二三子也[22]。」

　　11·12 季路问事鬼神。子曰：「未能事人，焉能事鬼？」敢问死。曰：「未知生，焉知死？」

　　11·13 闵子侍侧，誾誾如也[23]；子路，行行如也[24]；冉有、子贡，侃侃如也[25]。子乐。「若由也，不得其死然。」

　　11·14 鲁人为长府[26]。闵子骞曰：「仍旧贯[27]，如之何？何必改作？」子曰：「夫人不言[28]，言必有中。」

　　11·15 子曰：「由之瑟奚为于丘之门[29]？」门人不敬子路。子曰：「由也升堂矣，未入于室也。[30]」

　　11·16 子贡问：「师与商也孰贤[31]？」子曰：「师也过，商也不及。」曰：「然则师愈与[32]？」子曰：「过犹不及。」

　　11·17 季氏富于周公[33]，而求也为之聚敛而附益之[34]。子曰：「非吾徒也。小子鸣鼓而攻之，可也。」

　　11·18 柴也愚[35]，参也鲁[36]，师也辟[37]，由也喭[38]。

　　11·19 子曰：「回也其庶乎[39]，屡空[40]。赐不受命，而货殖焉[41]，亿则屡中[42]。」

　　11·20 子张问善人之道[43]。子曰：「不践迹[44]，亦不入于室[45]。」

　　11·21 子曰：「论笃是与[46]，君子者乎？色庄者乎？」

　　11·22 子路问：「闻斯行诸[47]？」子曰：「有父兄在，如之何其闻斯行之？」冉有问：「闻斯行诸？」子曰：「闻斯行之。」公西华曰：「由也问闻斯行诸，子曰『有父兄在』；求也问闻斯行诸，子曰『闻斯行之』。赤也惑，敢问。」子曰：「求也退，故进之；由也兼人[48]，故退之。」

　　11·23 子畏于匡，颜渊后。子曰：「吾以女为死矣。」曰：「子在，回何敢死？」

　　11·24 季子然问[49]：「仲由、冉求可谓大臣与？」子曰：「吾以子为异之问，曾由与求之问[50]。所谓大臣者：以道事君，不可则止。今由与求也，可谓具臣矣[51]。」曰：「然则从之者与[52]？」子曰：「弒父与君，亦不从也。」

　　11·25 子路使子羔为费宰。子曰：「贼夫人之子[53]。」子路曰：「有民人焉，有社稷焉[54]。何必读书，然后为学？」子曰：「是故恶夫佞者。」

　　11·26 子路、曾皙、冉有、公西华侍坐[55]。子曰：「以吾一日长乎尔[56]，毋吾以也。居则曰[57]：「不吾知也！』如或知尔，则何以哉[58]？」子路率尔而对曰[59]：「千乘之国，摄乎大国之间[60]，加之以师旅，因之以饥馑；由也为之，比及三年[61]，可使有勇，且知方也[62]。」夫子哂之[63]。「求！尔何如？」对曰：「方六七十[64]，如五六十[65]，求也为之，比及三年，可使足民。如其礼乐，以俟君子。」「赤！尔何如？」对曰：「非曰能之，愿学焉。宗庙之事[66]，如会同[67]，端章甫[68]，愿为小相焉[69]。」「点！尔何如？」鼓瑟希[70]，铿尔，舍瑟而作[71]。对曰：「异乎三子者之撰。」子曰：「何伤乎？亦各言其志也。」曰：「莫春者[72]，春服既成。冠者五六人[73]，童子六七人，浴乎沂[74]，风乎舞雩[75]，咏而归。」夫子喟然叹曰：「吾与点也！」三子者出，曾皙后。曾皙曰：「夫三子者之言何如？」子曰：「亦各言其志也已矣。」曰：「夫子何哂由也？」曰：「为国以礼，其言不让，是故哂之。」「唯求则非邦也与[76]？」「安见方六七十如五六十而非邦也者？」「唯赤则非邦也与？」「宗庙会同，非诸侯而何？赤也为之小，孰能为之大？」


【颜渊第十二】

　　12·1  颜渊问仁。子曰：「克己复礼为仁[1]。一日克己复礼，天下归仁焉[2]。为仁由己，而由人乎哉？」颜渊曰：「请问其目[3]。」子曰：「非礼勿视，非礼勿听，非礼勿言，非礼勿动。」颜渊曰：「回虽不敏，请事斯语矣[4]。」

　　11·2  仲弓问仁。子曰：「出门如见大宾，使民如承大祭[5]。己所不欲，勿施于人。在邦无怨，在家无怨[6]。」仲弓曰：「雍虽不敏，请事斯语矣[7]。」

　　12·3  司马牛问仁[8]。子曰：「仁者其言也讱[9]。」曰：「其言也讱，斯谓之仁已乎[10]？」子曰：「为之难，言之得无讱乎？」

　　12·4  司马牛问君子。子曰：「君子不忧不惧。」曰：「不忧不惧，斯谓之君子已乎？」子曰：「内省不疚，夫何忧何惧？」

　　12·5  司马牛忧曰：「人皆有兄弟，我独亡。」子夏曰：「商闻之矣：死生有命，富贵在天。君子敬而无失，与人恭而有礼。四海之内，皆兄弟也。君子何患乎无兄弟也？」

　　12·6  子张问明。子曰：「浸润之谮[11]，肤受之愬[12]，不行焉。可谓明也已矣。浸润之谮肤受之愬不行焉，可谓远也已矣[13]。」

　　12·7  子贡问政。子曰：「足食。足兵。民信之矣。」子贡曰：「必不得已而去，于斯三者何先？」曰：「去兵。」子贡曰：「必不得已而去，于斯二者何先？」曰：「去食。自古皆有死，民无信不立。」

　　12·8  棘子成曰[14]：「君子质而已矣，何以文为？」子贡曰：「惜乎！夫子之说，君子也。驷不及舌[15]。文犹质也，质犹文也。虎豹之鞟[16]，犹犬羊之鞟。」

　　12·9  哀公问于有若曰：「年饥，用不足，如之何？」有若对曰：「盍彻乎[17]？」曰：「二[18]，吾犹不足，如之何其彻也？」对曰：「百姓足，君孰与不足？百姓不足，君孰与足？」

　　12·10  子张问崇德、辨惑[19]。子曰：「主忠信，徙义[20]，崇德也。爱之欲其生，恶之欲其死。既欲其生，又欲其死，是惑也。『诚不以富，亦祗以异』[21]」

　　12·11  齐景公问政于孔子[22]。孔子对曰：「君君，臣臣，父父，子子。」公曰：「善哉！信如君不君，臣不臣，父不父，子不子，虽有粟，吾得而食诸？」

　　12·12  子曰：「片言可以折狱者[23]，其由也与[24]？」子路无宿诺[25]。

　　12·13  子曰：「听讼[26]，吾犹人也，必也使无讼乎[27]！」

　　12·14  子张问政。子曰：「居之无倦，行之以忠。」

　　12·15  子曰：「君子博学于文，约之以礼，亦可以弗畔矣夫！」

　　12·16  子曰：「君子成人之美，不成人之恶。小人反是。」

　　12·17  季康子问政于孔子。孔子对曰：「政者，正也。子帅以正，孰敢不正？」

　　12·18  季康子患盗，问于孔子。孔子对曰：「苟子之不欲，虽赏之不窃。」

　　12·19  季康子问政于孔子曰：「如杀无道[28]，以就有道[29]，何如？」孔子对曰：「子为政，焉用杀？子欲善，而民善矣。君子之德风，小人之德草。草上之风[30]，必偃[31]。」

　　12·20  子张问：「士何如斯可谓之达矣[32]？」子曰：「何哉，尔所谓达者？」子张对曰：「在邦必闻[33]，在家必闻。」子曰：「是闻也，非达也。夫达也者，质直而好义，察言而观色，虑以下人[34]。在邦必达，在家必达。夫闻也者，色取仁而行违，居之不疑。在邦必闻，在家必闻。」

　　12·21  樊迟从游于舞雩之下，曰：「敢问崇德、修慝、辨惑[35]。」子曰：「善哉问！先事后得[36]，非崇德与？攻其恶，无攻人之恶，非修慝与？一朝之忿[37]，忘其身，以及其亲，非惑与？」

　　12·22  樊迟问仁。子曰：「爱人。」问知。子曰：「知人。」樊迟未达。子曰：「举直错诸枉[38]，能使枉者直。」樊迟退，见子夏。曰：「乡也吾见于夫子而问知[39]，子曰，『举直错诸枉，能使枉者直』，何谓也？」子夏曰：「富哉言乎！舜有天下，选于众，举皋陶[40]，不仁者远矣[41]。汤有天下[42]，选于众，举伊尹[43]，不仁者远矣。」

　　12·23  子贡问友。子曰：「忠告而善道之，不可则止，无自辱焉。」

　　12·24  曾子曰：「君子以文会友，以友辅仁。」

【子路第十三】

　　13·1 子路问政。子曰：「先之劳之[1]。」请益[2]。曰：「无倦[3]。」

　　13·2 仲弓为季氏宰，问政。子曰：「先有司[4]，赦小过，举贤才。」曰：「焉知贤才而举之？」曰：「举尔所知。尔所不知，人其舍诸[5]？」

　　13·3 子路曰：「卫君待子而为政[6]，子将奚先[7]？」子曰：「必也正名乎[8]！」子路曰：「有是哉，子之迂也[9]！奚其正？」子曰：「野哉由也！君子于其所不知，盖阙如也[10]。名不正，则言不顺；言不顺，则事不成；事不成，则礼乐不兴；礼乐不兴，则刑罚不中[11]；刑罚不中，则民无所措手足。故君子名之必可言也，言之必可行也。君子于其言，无所苟而已矣[12]。」

　　13·4 樊迟请学稼，子曰：「吾不如老农。」请学为圃[13]。曰：「吾不如老圃。」樊迟出。子曰：「小人哉，樊须也！上好礼，则民莫敢不敬；上好义，则民莫敢不服；上好信，则民莫敢不用情[14]。夫如是，则四方之民襁负其子而至矣[15]，焉用稼？」

　　13·5 子曰：「诵诗三百，授之以政，不达[16]；使于四方，不能专对[17]；虽多，亦奚以为[18]？」

　　13·6 子曰：「其身正，不令而行；其不正，虽令不从。」

　　13·7 子曰：「鲁卫之政，兄弟也。」

　　13·8 子谓卫公子荆[19]，「善居室[20]。始有，曰：『苟合矣[21]。』少有，曰：『苟完矣。』富有，曰：『苟美矣。』」

　　13·9 子适卫，冉有仆[22]。子曰：「庶矣哉[23]！」冉有曰：「既庶矣。又何加焉？」曰：「富之。」曰：「既富矣，又何加焉？」曰：「教之。」

　　13·10 子曰：「苟有用我者。期月而已可也，三年有成。」

　　13·11 子曰：「善人为邦百年，亦可以胜残去杀矣。诚哉是言也！」

　　13·12 子曰：「如有王者，必世而后仁。」

　　13·13 子曰：「苟正其身矣，于从政乎何有？不能正其身，如正人何？」

　　13·14 冉子退朝。子曰：「何晏也？」对曰：「有政。」子曰：「其事也。如有政，虽不吾以，吾其与闻之。」

　　13·15 定公问：「一言而可以兴邦，有诸？」孔子对曰：「言不可以若是其几也。人之言曰：『为君难，为臣不易。』如知为君之难也，不几乎一言而兴邦乎？」曰：「一言而丧邦，有诸？」孔子对曰：「言不可以若是其几也。人之言曰：『予无乐乎为君，唯其言而莫予违也。』如其善而莫之违也，不亦善乎？如不善而莫之违也，不几乎一言而丧邦乎？」

　　13·16 叶公问政。子曰：「近者说，远者来。」

　　13·17 子夏为莒父宰[24]，问政。子曰：「无欲速，无见小利。欲速，则不达；见小利，则大事不成。」

　　13·18 叶公语孔子曰：「吾党有直躬者[25]，其父攘羊[26]，而子证之[27]。」孔子曰：「吾党之直者异于是。父为子隐，子为父隐，直在其中矣。」

　　13·19 樊迟问仁。子曰：「居处恭，执事敬，与人忠。虽之夷狄，不可弃也。」

　　13·20 子贡问曰：「何如斯可谓之士矣[28]？」子曰：「行己有耻，使于四方，不辱君命，可谓士矣。」曰：「敢问其次。」曰：「宗族称孝焉，乡党称弟焉。」曰：「敢问其次。」曰：「言必信，行必果[29]，硁硁然小人哉[30]！抑亦可以为次矣。」曰：「今之从政者何如？」子曰：「噫！斗筲之人[31]，何足算也。」

　　13·21 子曰：「不得中行而与之[32]，必也狂狷乎！狂者进取，狷者有所不为也[33]。」

　　13·22 子曰：「南人有言曰：『人而无恒，不可以作巫医[34]。』善夫！」「不恒其德[35]，或承之羞。」子曰：「不占而已矣[36]。」

　　13·23 子曰：「君子和而不同[37]，小人同而不和。」

　　13·24 子贡问曰：「乡人皆好之，何如？」子曰：「未可也。」「乡人皆恶之，何如？」子曰：「未可也。不如乡人之善者好之，其不善者恶之。」

　　13·25 子曰：「君子易事而难说也[38]：说之不以道，不说也；及其使人也，器之[39]。小人难事而易说也：说之虽不以道，说也；及其使人也，求备焉。」

　　13·26 子曰：「君子泰而不骄，小人骄而不泰。」

　　13·27 子曰：「刚毅、木讷，近仁。」

　　13·28 子路问曰：「何如斯可谓之士矣？」子曰：「切切、偲偲、怡怡如也[40]，可谓士矣。朋友切切、偲偲，兄弟怡怡。」

　　13·29 子曰：「善人教民七年，亦可以即戎矣。」

　　13·30 子曰：「以不教民战，是谓弃之。」

【宪问第十四】

　　14·1 宪问耻[1]。子曰：「邦有道，谷[2]；邦无道，谷，耻也。」「克、伐、怨、欲不行焉[3]，可以为仁矣？」子曰：「可以为难矣，仁则吾不知也。」

　　14·2 子曰：「士而怀居[4]，不足以为士矣。」

　　14·3 子曰：「邦有道，危言危行[5]；邦无道，危行言孙[6]。」

　　14·4 子曰：「有德者，必有言。有言者，不必有德。仁者，必有勇。勇者，不必有仁。」

　　14·5 南宫适问于孔子曰[7]：「羿善射[8]，奡荡舟[9]，俱不得其死然；禹稷躬稼[11]，而有天下。」夫子不答，南宫适出。子曰：「君子哉若人！尚德哉若人！」

　　14·6 子曰：「君子而不仁者有矣夫，未有小人而仁者也。」

　　14·7 子曰：「爱之，能勿劳乎？忠焉，能勿诲乎？」

　　14·8 子曰：「为命[11]：裨谌草创之[12]，世叔讨论之[13]，行人子羽修饰之[14]，东里子产润色之[15]。」

　　14·9 或问子产。子曰：「惠人也。」问子西[16]。曰：「彼哉！彼哉！」问管仲。曰：「人也[17]。夺伯氏骈邑三百[18]，饭疏食，没齿[19]，无怨言。」

　　14·10 子曰：「贫而无怨难，富而无骄易。」

　　14·11 子曰：「孟公绰[20]，为赵魏老则优[21]，不可以为滕薛大夫[22]。」

　　14·12 子路问成人[23]。子曰：「若臧武仲之知[24]，公绰之不欲，卞庄子之勇[25]，冉求之艺，文之以礼乐，亦可以为成人矣。」曰：「今之成人者何必然？见利思义，见危授命，久要不忘平生之言[26]，亦可以为成人矣。」

　　14·13 子问公叔文子于公明贾曰[27]：「信乎夫子不言、不笑、不取乎[28]？」公明贾对曰：「以告者过也[29]。夫子时然后言，人不厌其言；乐然后笑，人不厌其笑；义然后取，人不厌其取。」子曰：「其然，岂其然乎？」

　　14·14 子曰：「臧武仲以防求为后于鲁，虽曰不要君，吾不信也。」

　　14·15 子曰：「晋文公谲而不正[30]，齐桓公正而不谲[31]。」

　　14·16 子路曰：「桓公杀公子纠[32]，召忽死之[33]，管仲不死。」曰：「未仁乎？」子曰：「桓公九合诸侯[34]，不以兵车[35]，管仲之力也。如其仁[36]！如其仁！」

　　14·17 子贡曰：「管仲非仁者与？桓公杀公子纠，不能死，又相之。」子曰：「管仲相桓公，霸诸侯，一匡天下，民到于今受其赐。微管仲[37]，吾其被发左衽矣[38]。岂若匹夫匹妇之为谅也[39]，自经于沟渎[40]，而莫之知也。」

　　14·18 公叔文子之臣大夫僎[41]，与文子同升诸公[42]。子闻之曰：「可以为文矣。」

　　14·19 子言卫灵公之无道也，康子曰：「夫如是，奚而不丧？」孔子曰：「仲叔圉治宾客[43]，祝鮀治宗庙，王孙贾治军旅。夫如是，奚其丧？」

　　14·20 子曰：「其言之不怍[44]，则为之也难。」

　　14·21 陈成子弒简公[45]。孔子沐浴而朝，告于哀公曰：「陈恒弒其君，请讨之。」公曰：「告夫三子[46]！」孔子曰：「以吾从大夫之后[47]，不敢不告也。君曰『告夫三子』者。」之三子告[48]，不可。孔子曰：「以吾从大夫之后，不敢不告也。」

　　14·22 子路问事君。子曰：「勿欺也，而犯之。」

　　14·23 子曰：「君子上达，小人下达。」

　　14·24 子曰：「古之学者为己，今之学者为人。」

　　14·25 蘧伯玉使人于孔子[49]。孔子与之坐而问焉，曰：「夫子何为？」对曰：「夫子欲寡其过而未能也。」使者出。子曰：「使乎！使乎！」

　　14·26 子曰：「不在其位，不谋其政。」

　　14·27 曾子曰：「君子思不出其位。」

　　14·28 子曰：「君子耻其言而过其行。」

　　14·29 子曰：「君子道者三，我无能焉：仁者不忧，知者不惑，勇者不惧。」子贡曰：「夫子自道也。」子贡方人[50]。子曰：「赐也贤乎哉[51]？夫我则不暇。」

　　14·30 子曰：「不患人之不己知，患其不能也。」

　　14·31 子曰：「不逆诈[52]，不亿不信[53]。抑亦先觉者，是贤乎！」

　　14·32 微生亩谓孔子曰[54]：「丘何为是栖栖者与[55]？无乃为佞乎？」孔子曰：「非敢为佞也，疾固也[56]。」

　　14·33 子曰：「骥不称其力[57]，称其德也。」

　　14·34 或曰：「以德报怨，何如？」子曰：「何以报德？以直报怨，以德报德。」

　　14·35 子曰：「莫我知也夫！」子贡曰：「何为其莫知子也？」子曰：「不怨天，不尤人[58]。下学而上达[59]。知我者，其天乎！」

　　14·36 公伯寮愬子路于季孙[60]。子服景伯以告[61]，曰：「夫子固有惑志于公伯寮，吾力犹能肆诸市朝[62]。」子曰：「道之将行也与？命也。道之将废也与？命也。公伯寮其如命何！」

　　14·37 子曰：「贤者辟世[63]，其次辟地，其次辟色，其次辟言。」子曰：「作者七人矣[64]。」

　　14·38 子路宿于石门[65]。晨门曰[66]：「奚自？」子路曰：「自孔氏。」曰：「是知其不可而为之者与？」

　　14·39 子击磬于卫[67]。有荷蒉而过孔氏之门者[68]，曰：「有心哉！击磬乎！」既而曰：「鄙哉！硁硁乎[69]！莫己知也，斯己而已矣。深则厉[70]，浅则揭[71]。」子曰：「果哉！末之难矣[72]。」

　　14·40 子张曰：「书云：『高宗谅阴[73]，三年不言。』何谓也？」子曰：「何必高宗，古之人皆然。君薨[74]，百官总己以听于冢宰[75]，三年。」

　　14·41 子曰：「上好礼，则民易使也。」

　　14·42 子路问君子。子曰：「修己以敬。」曰：「如斯而已乎？」曰：「修己以安人[76]。」曰：「如斯而已乎？」曰：「修己以安百姓[77]。修己以安百姓，尧舜其犹病诸！」

　　14·43 原壤夷俟[78]。子曰：「幼而不孙弟[79]，长而无述焉，老而不死，是为贼！」以杖叩其胫。

　　14·44 阙党童子将命[80]。或问之曰：「益者与？」子曰：「吾见其居于位也[81]，见其与先生并行也。非求益者也，欲速成者也。」


【卫灵公第十五】

　　15·1 卫灵公问陈于孔子[1]。孔子对曰：「俎豆之事[2]，则尝闻之矣；军旅之事，未之学也。」明日遂行。

　　15·2 在陈绝粮，从者病，莫能兴。子路愠见曰[3]：「君子亦有穷乎？」子曰：「君子固穷[4]，小人穷斯滥矣。」

　　15·3 子曰：「赐也，女以予为多学而识之者与？」对曰：「然，非与？」曰：「非也，予一以贯之。」

　　15·4 子曰：「由！知德者鲜矣。」

　　15·5 子曰：「无为而治者[5]，其舜也与？夫何为哉[6]，恭己正南面而已矣。」

　　15·6 子张问行[7]。子曰：「言忠信，行笃敬，虽蛮貊之邦行矣[8]；言不忠信，行不笃敬，虽州里行乎哉[9]？立，则见其参于前也[10]；在舆，则见其倚于衡也[11]。夫然后行。」子张书诸绅[12]。

　　15·7 子曰：「直哉史鱼[13]！邦有道，如矢；邦无道，如矢[14]。君子哉蘧伯玉！邦有道，则仕；邦无道，则可卷而怀之[15]。」

　　15·8 子曰：「可与言而不与之言，失人；不可与言而与之言，失言。知者不失人，亦不失言。」

　　15·9 子曰：「志士仁人，无求生以害仁，有杀身以成仁。」

　　15·10 子贡问为仁。子曰：「工欲善其事，必先利其器。居是邦也，事其大夫之贤者，友其士之仁者。」

　　15·11 颜渊问为邦。子曰：「行夏之时[16]，乘殷之辂[17]，服周之冕[18]，乐则韶舞[19]。放郑声[20]，远佞人[21]。郑声淫，佞人殆[22]。」

　　15·12 子曰：「人无远虑，必有近忧。」

　　15·13 子曰：「已矣乎！吾未见好德如好色者也。」

　　15·14 子曰：「臧文仲其窃位者与[23]？知柳下惠之贤[24]，而不与立也。」

　　15·15 子曰：「躬自厚而薄责于人，则远怨矣。」

　　15·16 子曰：「不曰『如之何如之何』者[25]，吾末如之何也已矣[26]。」

　　15·17 子曰：「群居终日，言不及义，好行小慧，难矣哉！」

　　15·18 子曰：「君子义以为质，礼以行之，孙以出之，信以成之。君子哉！」

　　15·19 子曰：「君子病无能焉，不病人之不己知也。」

　　15·20 子曰：「君子疾没世而名不称焉[27]。」

　　15·21 子曰：「君子求诸己，小人求诸人。」

　　15·22 子曰：「君子矜而不争[28]，群而不党。」

　　15·23 子曰：「君子不以言举人，不以人废言。」

　　15·24 子贡问曰：「有一言而可以终身行之者乎？」子曰：「其恕乎！己所不欲，勿施于人。」

　　15·25 子曰：「吾之于人也，谁毁谁誉？如有所誉者，其有所试矣。斯民也，三代之所以直道而行也。」

　　15·26 子曰：「吾犹及史之阙文也[29]，有马者借人乘之[30]。今亡矣夫！」

　　15·27 子曰：「巧言乱德，小不忍则乱大谋。」

　　15·28 子曰：「众恶之，必察焉；众好之，必察焉。」

　　15·29 子曰：「人能弘道，非道弘人。」

　　15·30 子曰：「过而不改，是谓过矣。」

　　15·31 子曰：「吾尝终日不食，终夜不寝，以思，无益，不如学也。」

　　15·32 子曰：「君子谋道不谋食。耕也，馁在其中矣[31]；学也，禄在其中矣[32]。君子忧道不忧贫。」

　　15·33 子曰：「知及之[33]，仁不能守之；虽得之，必失之。知及之，仁能守之。不庄以涖之，则民不敬。知及之，仁能守之，庄以涖之。动之不以礼，未善也。」

　　15·34 子曰：「君子不可小知[35]，而可大受也[36]；小人不可大受，而可小知也。」

　　15·35 子曰：「民之于仁也，甚于水火。水火，吾见蹈而死者矣，未见蹈仁而死者也。」

　　15·36 子曰：「当仁, 不让于师。」

　　15·37 子曰：「君子贞而不谅[37]。」

　　15·38 子曰：「事君，敬其事而后其食[38]。」

　　15·39 子曰：「有教无类。」

　　15·40 子曰：「道不同，不相为谋。」

　　15·41 子曰：「辞达而已矣。」

　　15·42 师冕见[39]，及阶，子曰：「阶也。」及席，子曰：「席也。」皆坐，子告之曰：「某在斯，某在斯。」师冕出。子张问曰：「与师言之道与？」子曰：「然。固相师之道也[40]。」


【季氏第十六】

　　16·1 季氏将伐颛臾[1]。冉有、季路见于孔子曰：「季氏将有事于颛臾[2]。」孔子曰：「求！无乃尔是过与？夫颛臾，昔者先王以为东蒙主[3]，且在邦域之中矣，是社稷之臣也。何以伐为？」冉有曰：「夫子欲之，吾二臣者皆不欲也。」孔子曰：「求！周任有言曰[4]：「陈力就列[5]，不能者止。』危而不持，颠而不扶，则将焉用彼相矣[6]？且尔言过矣。虎兕出于柙[7]，龟玉毁于椟中[8]，是谁之过与？」冉有曰：「今夫颛臾，固而近于费[9]。今不取，后世必为子孙忧。」孔子曰：「求！君子疾夫舍曰欲之，而必为之辞。丘也闻有国有家者，不患寡而患不均，不患贫而患不安[10]。盖均无贫，和无寡，安无倾。夫如是，故远人不服，则修文德以来之。既来之，则安之。今由与求也，相夫子，远人不服而不能来也；邦分崩离析而不能守也。而谋动干戈于邦内。吾恐季孙之忧，不在颛臾，而在萧墙之内也[11]。」

　　16·2 孔子曰：「天下有道，则礼乐征伐自天子出；天下无道，则礼乐征伐自诸侯出。自诸侯出，盖十世希不失矣；自大夫出，五世希不失矣；陪臣执国命，三世希不失矣。天下有道，则政不在大夫。天下有道，则庶人不议。」

　　16·3 孔子曰：「禄之去公室，五世矣[12]；政逮于大夫[13]，四世矣[14]；故夫三桓之子孙[15]，微矣。」

　　16·4 孔子曰：「益者三友，损者三友。友直，友谅[16]，友多闻，益矣。友便辟[17]，友善柔[18]，友便佞[19]，损矣。」

　　16·5 孔子曰：「益者三乐，损者三乐。乐节礼乐[20]，乐道人之善，乐多贤友，益矣。乐骄乐[21]，乐佚游[22]，乐宴乐[23]，损矣。」

　　16·6 孔子曰：「侍于君子有三愆[24]：言未及之而言谓之躁，言及之而不言谓之隐，未见颜色而言谓之瞽[25]。」

　　16·7 孔子曰：「君子有三戒：少之时，血气未定，戒之在色；及其壮也，血气方刚，戒之在斗；及其老也，血气既衰，戒之在得。」

　　16·8 孔子曰：「君子有三畏：畏天命，畏大人，畏圣人之言。小人不知天命而不畏也，狎大人，侮圣人之言。」

　　16·9 孔子曰：「生而知之者，上也；学而知之者，次也；困而学之，又其次也；困而不学，民斯为下矣。」

　　16·10 孔子曰：「君子有九思：视思明，听思聪，色思温，貌思恭，言思忠，事思敬，疑思问，忿思难，见得思义。」

　　16·11 孔子曰：「见善如不及，见不善如探汤。吾见其人矣，吾闻其语矣。隐居以求其志，行义以达其道。吾闻其语矣，未见其人也。『诚不以富，亦只以异。』」

　　16·12 齐景公有马千驷，死之日，民无德而称焉。伯夷叔齐饿于首阳之下，民到于今称之。其斯之谓与？

　　16·13 陈亢问于伯鱼曰[26]：「子亦有异闻乎[27]？」对曰：「未也。尝独立，鲤趋而过庭。曰：『学诗乎？』对曰：『未也。』『不学诗，无以言。』鲤退而学诗。他日又独立，鲤趋而过庭。曰：『学礼乎？』对曰：『未也。』『不学礼，无以立。』鲤退而学礼。闻斯二者。」陈亢退而喜曰：「问一得三，闻诗，闻礼，又闻君子之远其子也[28]。」

　　16·14 邦君之妻，君称之曰夫人，夫人自称曰小童；邦人称之曰君夫人，称诸异邦曰寡小君；异邦人称之亦曰君夫人。


【阳货第十七】

　　17·1 阳货欲见孔子[1]，孔子不见，归孔子豚[2]。孔子时其亡也[3]，而往拜之，遇诸涂[4]。谓孔子曰：「来！予与尔言。」曰：「怀其宝而迷其邦[5]，可谓仁乎？」曰：「不可。」「好从事而亟失时[6]，可谓知乎？」曰：「不可。」「日月逝矣，岁不我与[7]。」孔子曰：「诺。吾将仕矣。」

　　17·2 子曰：「性相近也，习相远也。」

　　17·3 子曰：「唯上知与下愚不移。」

　　17·4 子之武城[8]，闻弦歌之声[9]。夫子莞尔而笑，曰：「割鸡焉用牛刀？」子游对曰：「昔者偃也闻诸夫子曰：『君子学道则爱人，小人学道则易使也。』」子曰：「二三子！偃之言是也。前言戏之耳。」

　　17·5 公山弗扰以费畔[10]，召，子欲往。子路不说，曰：「末之也已[11]，何必公山氏之之也[12]。」子曰：「夫召我者而岂徒哉[13]？如有用我者，吾其为东周乎[14]？」

　　17·6 子张问仁于孔子。孔子曰：「能行五者于天下，为仁矣。」请问之。曰：「恭、宽、信、敏、惠。恭则不侮，宽则得众，信则人任焉，敏则有功，惠则足以使人。」

　　17·7 佛肸召[15]，子欲往。子路曰：「昔者由也闻诸夫子曰：『亲于其身为不善者，君子不入也。』佛肸以中牟畔[16]，子之往也，如之何！」子曰：「然。有是言也。不曰坚乎，磨而不磷[17]；不曰白乎，涅而不缁[18]。吾岂匏瓜也哉[19]？焉能系而不食[20]？」

　　17·8 子曰：「由也，女闻六言六蔽矣乎？」对曰：「未也。」「居[21]！吾语女。好仁不好学，其蔽也愚[22]；好知不好学，其蔽也荡[23]；好信不好学，其蔽也贼[24]；好直不好学，其蔽也绞[25]；好勇不好学，其蔽也乱；好刚不好学，其蔽也狂。」

　　17·9 子曰：「小子！何莫学夫诗？诗，可以兴[26]，可以观[27]，可以群[28]，可以怨[29]。迩之事父[30]，远之事君。多识于鸟兽草木之名。」

　　17·10 子谓伯鱼曰：「女为周南召南矣乎[31]？人而不为周南召南，其犹正墙面而立也与[32]？」

　　17·11 子曰：「礼云礼云，玉帛云乎哉？乐云乐云，钟鼓云乎哉？」

　　17·12 子曰：「色厉而内荏[33]，譬诸小人，其犹穿窬之盗也与[34]？」

　　17·13 子曰：「乡原，德之贼也。」

　　17·14 子曰：「道听而涂说，德之弃也。」

　　17·15 子曰：「鄙夫！可与事君也与哉？其未得之也，患得之；既得之，患失之。苟患失之，无所不至矣。」

　　17·16 子曰：「古者民有三疾，今也或是之亡也。古之狂也肆[35]，今之狂也荡[36]；古之矜也廉[37]，今之矜也忿戾[38]；古之愚也直，今之愚也诈而已矣。」

　　17·17 子曰：「巧言令色，鲜矣仁。」

　　17·18 子曰：「恶紫之夺朱也，恶郑声之乱雅乐也，恶利口之覆邦家者。」

　　17·19 子曰：「予欲无言。」子贡曰：「子如不言，则小子何述焉？」子曰：「天何言哉？四时行焉，百物生焉，天何言哉？」

　　17·20 孺悲欲见孔子[39]，孔子辞以疾。将命者出户，取瑟而歌。使之闻之。

　　17·21 宰我问：「三年之丧，期已久矣。君子三年不为礼，礼必坏；三年不为乐，乐必崩。旧谷既没，新谷既升，钻燧改火[40]，期可已矣[41]。」子曰：「食夫稻[42]，衣夫锦，于女安乎？」曰：「安。」「女安则为之！夫君子之居丧，食旨不甘[43]，闻乐不乐，居处不安，故不为也。今女安，则为之！」宰我出。子曰：「予之不仁也！子生三年，然后免于父母之怀。夫三年之丧，天下之通丧也。予也，有三年之爱于其父母乎？」

　　17·22 子曰：「饱食终日，无所用心，难矣哉！不有博弈者乎，为之犹贤乎已。」

　　17·23 子路曰：「君子尚勇乎？」子曰：「君子义以为上。君子有勇而无义为乱，小人有勇而无义为盗。」

　　17·24 子贡曰：「君子亦有恶乎[44]？」子曰：「有恶：恶称人之恶者，恶居下流而讪上者[45]，恶勇而无礼者，恶果敢而窒者[46]。」曰：「赐也亦有恶乎？」「恶徼以为知者[47]，恶不孙以为勇者[48]，恶讦以为直者[49]。」

　　17·25 子曰：「唯女子与小人为难养也，近之则不孙，远之则怨。」

　　17·26 子曰：「年四十而见恶焉，其终也已。」

【微子第十八】

　　18·1 微子去之[1]，箕子为之奴[2]，比干谏而死[3]。孔子曰：「殷有三仁焉。」

　　18·2 柳下惠为士师[4]，三黜[5]。人曰：「子未可以去乎？」曰：「直道而事人，焉往而不三黜？枉道而事人，何必去父母之邦。」

　　18·3 齐景公待孔子，曰：「若季氏则吾不能，以季、孟之闲待之。」曰：「吾老矣，不能用也。」孔子行。

　　18·4 齐人归女乐[6]，季桓子受之[7]。三日不朝，孔子行。

　　18·5 楚狂接舆歌而过孔子曰[8]：「凤兮！凤兮！何德之衰？往者不可谏，来者犹可追。已而，已而！今之从政者殆而！」孔子下，欲与之言。趋而辟之，不得与之言。

　　18·6 长沮、桀溺耦而耕[9]，孔子过之，使子路问津焉[10]。长沮曰：「夫执舆者为谁[11]？」子路曰：「为孔丘。」曰：「是鲁孔丘与？」曰：「是也。」曰：「是知津矣。」问于桀溺，桀溺曰：「子为谁？」曰：「为仲由。」曰：「是鲁孔丘之徒与？」对曰：「然。」曰：「滔滔者天下皆是也，而谁以易之？且而与其从辟人之士也[12]，岂若从辟世之士哉？」耰而不辍[13]。子路行以告。夫子怃然曰[14]：「鸟兽不可与同群，吾非斯人之徒与而谁与？天下有道，丘不与易也。」

　　18·7 子路从而后，遇丈人，以杖荷莜[15]。子路问曰：「子见夫子乎？」丈人曰：「四体不勤，五谷不分[16]。孰为夫子？」植其杖而芸。子路拱而立。止子路宿，杀鸡为黍而食之[17]，见其二子焉。明日，子路行以告。子曰：「隐者也。」使子路反见之。至则行矣。子路曰：「不仕无义。长幼之节，不可废也；君臣之义，如之何其废之？欲洁其身，而乱大伦。君子之仕也，行其义也。道之不行，已知之矣。」

　　18·8 逸民[18]：伯夷、叔齐、虞仲、夷逸、朱张、柳下惠、少连[19]。子曰：「不降其志，不辱其身，伯夷、叔齐与！」谓：「柳下惠、少连，降志辱身矣。言中伦，行中虑，其斯而已矣。」谓：「虞仲、夷逸，隐居放言[20]。身中清，废中权。」「我则异于是，无可无不可。」

　　18·9 大师挚适齐[21]，亚饭干适楚，三饭缭适蔡，四饭缺适秦[22]。鼓方叔入于河[23]，播鼗武入于汉[24]，少师阳、击磬襄[25]，入于海。

　　18·10 周公谓鲁公曰[26]：「君子不施其亲[27]，不使大臣怨乎不以[28]。故旧无大故，则不弃也。无求备于一人。」

　　18·11 周有八士[29]：伯达、伯适、仲突、仲忽、叔夜、叔夏、季随、季騧。


【子张第十九】

　　19·1 子张曰：「士见危致命，见得思义，祭思敬，丧思哀，其可已矣。」

　　19·2 子张曰：「执德不弘，信道不笃，焉能为有？焉能为亡？」

　　19·3 子夏之门人问交于子张。子张曰：「子夏云何？」对曰：「子夏曰：『可者与之，其不可者拒之。』」子张曰：「异乎吾所闻：君子尊贤而容众，嘉善而矜不能。我之大贤与，于人何所不容？我之不贤与，人将拒我，如之何其拒人也？」

　　19·4 子夏曰：「虽小道[1]，必有可观者焉；致远恐泥[2]，是以君子不为也。」

　　19·5 子夏曰：「日知其所亡，月无忘其所能，可谓好学也已矣。」

　　19·6 子夏曰：「博学而笃志[3]，切问而近思[4]，仁在其中矣。」

　　19·7 子夏曰：「百工居肆以成其事[5]，君子学以致其道。」

　　19·8 子夏曰：「小人之过也必文。」

　　19·9 子夏曰：「君子有三变：望之俨然，即之也温，听其言也厉。」

　　19·10 子夏曰：「君子信而后劳其民，未信则以为厉己也；信而后谏，未信则以为谤己也。」

　　19·11 子夏曰：「大德不踰闲[6]，小德出入可也。」

　　19·12 子游曰：「子夏之门人小子，当洒扫、应对、进退，则可矣。抑末也[7]，本之则无。如之何？」子夏闻之曰：「噫！言游过矣！君子之道，孰先传焉？孰后倦焉[8]？譬诸草木，区以别矣。君子之道，焉可诬也[9]？有始有卒者，其惟圣人乎！」

　　19·13 子夏曰：「仕而优则学[10]，学而优则仕。」

　　19·14 子游曰：「丧致乎哀而止[11]。」

　　19·15 子游曰：「吾友张也，为难能也。然而未仁。」

　　19·16 曾子曰：「堂堂乎张也，难与并为仁矣。」

　　19·17 曾子曰：「吾闻诸夫子：人未有自致者也，必也亲丧乎！」

　　19·18 曾子曰：「吾闻诸夫子：孟庄子之孝也，其他可能也；其不改父之臣，与父之政，是难能也。」

　　19·19 孟氏使阳肤为士师[13]，问于曾子。曾子曰：「上失其道，民散久矣。如得其情，则哀矜而勿喜[14]。」

　　19·20 子贡曰：「纣之不善[15]，不如是之甚也。是以君子恶居下流[16]，天下之恶皆归焉。」

　　19·21 子贡曰：「君子之过也，如日月之食焉：过也，人皆见之；更也，人皆仰之。」

　　19·22 卫公孙朝问于子贡曰[17]：「仲尼焉学[18]？」子贡曰：「文武之道，未坠于地，在人。贤者识其大者，不贤者识其小者，莫不有文武之道焉。夫子焉不学？而亦何常师之有？」

　　19·23 叔孙武叔语大夫于朝[19]，曰：「子贡贤于仲尼。」子服景伯以告子贡[20]。子贡曰：「譬之宫墙[21]，赐之墙也及肩，窥见室家之好。夫子之墙数仞[22]，不得其门而入，不见宗庙之美，百官之富[23]。得其门者或寡矣。夫子之云，不亦宜乎！」

　　19·24 叔孙武叔毁仲尼。子贡曰：「无以为也，仲尼不可毁也。他人之贤者，丘陵也，犹可踰也；仲尼，日月也，无得而踰焉。人虽欲自绝，其何伤于日月乎？多见其不知量也[24]！」

　　19·25 陈子禽谓子贡曰：「子为恭也，仲尼岂贤于子乎？」子贡曰：「君子一言以为知，一言以为不知，言不可不慎也。夫子之不可及也，犹天之不可阶而升也。夫子之得邦家者，所谓立之斯立，道之斯行，绥之斯来，动之斯和。其生也荣，其死也哀，如之何其可及也。」


【尧曰第二十】

　　20·1 尧曰[1]：「咨[2]！尔舜！天之历数在尔躬。允执其中[3]。四海困穷，天禄永终。」舜亦以命禹。曰：「予小子履[4]，敢用玄牡[5]，敢昭告于皇皇后帝：有罪不敢赦。帝臣不蔽，简在帝心[6]。朕躬有罪[7]，无以万方；万方有罪，罪在朕躬。」周有大赉[8]，善人是富。「虽有周亲[9]，不如仁人。百姓有过，在予一人。」谨权量[10]，审法度[11]，修废官，四方之政行焉。兴灭国，继绝世，举逸民，天下之民归心焉。所重：民、食、丧、祭。宽则得众，信则民任焉，敏则有功，公则说。

　　20·2 子张问于孔子曰：「何如斯可以从政矣？」子曰：「尊五美，屏四恶，斯可以从政矣。」子张曰：「何谓五美？」子曰：「君子惠而不费，劳而不怨，欲而不贪，泰而不骄，威而不猛。」子张曰：「何谓惠而不费？」子曰：「因民之所利而利之，斯不亦惠而不费乎？择可劳而劳之，又谁怨？欲仁而得仁，又焉贪？君子无众寡，无小大，无敢慢，斯不亦泰而不骄乎？君子正其衣冠，尊其瞻视，俨然人望而畏之，斯不亦威而不猛乎？」子张曰：「何谓四恶？」子曰：「不教而杀谓之虐；不戒视成谓之暴；慢令致期谓之贼；犹之与人也，出纳之吝，谓之有司。」

　　20·3 子曰：「不知命，无以为君子也。不知礼，无以立也。不知言，无以知人也。」

【孔子年谱】

1岁: 公元前551年（鲁襄公二十二年）
孔子生于鲁国陬邑昌平乡（今山东曲阜城东南）。因父母曾为生子而祷于尼丘山，故名丘，字仲尼。关于孔子出生年月有两种记载，相差一年，今从《史记·孔子世家》说。

3岁：公元前549年（鲁襄公二十四年）
其父叔梁纥卒，葬于防山(今曲阜东25里处)。孔母颜征在携子移居曲阜阙里，生活艰难。

5岁：公元前547年（鲁襄公二十六年）
孔子弟子秦商生，商字不慈，鲁国人。

6岁：公元前546年（鲁襄公二十七年）
弟子曾点生，点字皙，曾参之父。

7岁：公元前545年（鲁襄公二十八年）
弟子颜繇生，繇又名无繇，字季路，颜渊之父。

8岁：公元前544年（鲁襄公二十九年）
弟子冉耕生，字伯牛，鲁国人。

10岁：公元前542年（鲁襄公三十一年〕
弟子仲由生，字子路，卞人。是年鲁襄公死，其子躌继位，是为昭公。

12岁：公元前540年（鲁昭公二年）
弟子漆雕开生，字子若，蔡人。

15岁：公元前537年（鲁昭公五年〕
孔子日见其长，已意识到要努力学习做人与生活之本领，故曰："吾十有五而志于学"。（《论语·为政》)

16岁，公元前536年（鲁昭公六年）
郑铸刑鼎。弟子闽损生，字子骞，鲁国人。

17岁：公元前535年（鲁昭公六年〕
孔母颜征在卒。是年。季氏宴请士一级贵族，孔子去赴宴，被季氏家臣阳虎拒之门外。

19岁：公元前533年（鲁昭公九年）
孔子娶宋人亓官氏之女为妻。

20岁：公元前532年（鲁昭公十年）
亓官氏生子。据传此时正好赶上鲁昭公赐鲤鱼于孔子，故给其子起名为鲤，字伯鱼。是年孔子开始为委吏，管理仓库。

21岁：公元前531年（鲁昭公十一年）
是年孔子改作乘田，管理畜牧。孔子说:"吾少也贱，故多能鄙事。"(《论语·子罕》) 此"鄙事"当包括"委吏"、"乘田"。

27岁，公元前525年（鲁昭公十七年〕
郯子朝鲁，孔子向郯子询问郯国古代官制。孔子开办私人学校，当在此前后。

30岁：公元前522年（鲁昭公二十年〕
自十五岁有志于学至此时已逾15年，孔子经过努力在社会上已站住脚，故云"三十而立"。(《论语·为政》)是年齐景公与晏婴来鲁国访问。齐景公会见孔子，与孔子讨论秦穆公何以称霸的问题。弟子颜回、冉雍、冉求、商瞿、梁鴷生。回字渊，雍字仲弓，求字子有，瞿字子木，皆鲁国人；鴷字叔鱼，齐国人。

31岁：公元前521年（鲁昭公二十一年）
弟子巫马施、高柴、宓不齐生。施字子期，陈国人；柴字子高，齐国人；不齐字子贱，鲁国人。

32岁：公元前520年（鲁昭公二十二年）
弟子端木赐生，赐字子贡，卫国人。

34岁：公元前518年（鲁昭公二十四年）
孟懿子和南宫敬叔学礼于孔子。相传孔子与南宫敬叔适周问礼于老聘，问乐于苌弘。

35岁：公元前517年（鲁昭公二十五年）
鲁国发生内乱。《史记·孔子世家》云："昭公率师击（季）平子，平子与孟孙氏、叔孙氏三家共攻昭公，昭公师败，奔齐。"孔子在这一年也到了齐国。

36岁，公元前516年（鲁昭公二十六年）
齐景公问政于孔子，孔子对曰："君君、臣臣、父父、子子"。孔子得到齐景公的赏识，景公欲以尼溪之田封孔子，被晏子阻止。孔子在齐闻《韶》乐，如醉如痴，三月不知肉味。

37岁：公元前515年（鲁昭公二十七年）
齐大夫欲害孔子，孔子由齐返鲁。吴公子季札聘齐，其子死，葬于瀛、博之间。孔子往，观其葬礼。弟子樊须、原宪生。须字子迟，鲁国入；宪字子思，宋国人。

38岁：公元前514年（鲁昭公二十八年）
晋魏献子（名舒）执政，举贤才不论亲疏。孔子认为这是义举，云："近不失亲，远不失举，可谓义矣。"

39岁：公元前513年（鲁昭公二十九年）
是年冬天晋铸刑鼎，孔子曰"晋其亡乎，失其度矣。"

40岁：公元前512年（鲁昭公三十年）
经过几十年的磨练，对人生各种问题有了比较清楚的认识，故自云"四十而不惑"。弟子澹台灭明生。灭明字子羽，鲁国人。

41岁：公元前511年（鲁昭公三十一年）
弟子陈亢生。亢字子禽，陈国人。

42岁：公元前510年（鲁昭公三十二年）
昭公卒，定公立。

43岁：公元前509年（鲁定公元年）
弟子公西赤生。赤字华，鲁国人。

45岁：公元前507年（鲁定公三年）
弟子卜商生。商字子夏，卫国人。

46岁：公元前506年（鲁定公四年）
弟子言偃生。偃字子游，吴国人。

47岁：公元前505年（鲁定公五年）
弟子曾参、颜幸生。参字子舆，鲁国人。幸字子柳，鲁国人。

48岁：公元前504年（鲁定公六年〕
季氏家臣阳虎擅权日重。孔子称之为"陪臣执国命"。(《论语·季氏》)《史记·孔子世家》云："陪臣执国政。……故孔子不仕，退而修《诗》、《书》、《礼》、《乐》，弟子弥众，至自远方，莫不受业焉。"阳虎欲见孔子，孔子不想见阳虎、后二人在路上相遇。阳虎劝孔子出仕，孔子没有明确表态。此事当在鲁定公五年或鲁定公六年。

49岁：公元前503年（鲁定公七年）
弟子颛孙师生。师字子张，陈国人。

50岁：公元前502年（鲁定公八年）
自谓"五十而知天命"。（《论语·为政》)公山不狃以费叛季氏，使人召孔子，孔子欲往，被子路阻拦。

51岁: 公元前501年（鲁定公九年）
孔子为中都宰，治理中都一年，卓有政绩，四方则之。弟子冉鲁、曹坅、伯虔、颜高，叔仲会生。鲁字子鲁，鲁国人；坅字子循，蔡国人；虔字子析，鲁国人；高字子骄，鲁国人；会字子期。鲁国人。

52岁：公元前500年（鲁定公十年）
孔子由中都宰升小司空，后升大司寇，摄相事。夏天随定公与齐侯相会于夹谷。孔子事先对齐国邀鲁君会于夹谷有所警惕和准备，故不仅使齐国劫持定公的阴谋未能得逞，而且逼迫齐国答应归还侵占鲁国的郓、鄵、龟阴等土地。

53岁：公元前499年（鲁定公十一年）
孔子为鲁司寇，鲁国大治。

54岁：公元前498年（鲁定公十二年）
孔子为鲁司寇。为削弱三桓，采取堕三都的措施。叔孙氏与季孙氏为削弱家臣的势力，支持孔子的这一主张，但此一行动受孟孙氏家臣公敛处父的抵制，孟孙氏暗中支持公敛处父。堕三都的行动半途而废。弟子公孙龙生。龙字子石，楚国人。

55岁：公元前497年（鲁定公十三年）
春，齐国送80名美女到鲁国。季桓子接受了女乐，君臣迷恋歌舞，多日不理朝政。孔子与季氏出现不和。孔子离开鲁国到了卫国。十月，孔子受谗言之害，离开卫国前往陈国。路经匡地，被围困。后经蒲地，遇公叔氏叛卫, 孔子与弟子又被围困。后又返回卫都。

56岁，公元前496年（鲁定公十四年）
孔子在卫国被卫灵公夫人南子召见。子路对孔子见南子极有意见批评了孔子。郑国子产去世孔子听到消息后，十分难过，称赞子产是"古之遗爱"。

57岁：公元前495年（鲁定公十五年）
孔子去卫居鲁。夏五月鲁定公卒，鲁哀公立。

58岁：公元前494年（鲁哀公元年〕
孔子居鲁，吴国使人聘鲁，就"骨节专车"一事问于孔子。

59岁：公元前493年（鲁哀公二年）
孔子由鲁至卫。卫灵公问陈（阵）于孔子，孔子婉言拒绝了卫灵公。孔子在卫国住不下去，去卫西行。经过曹国到宋国。宋司马桓魋讨厌孔子，扬言要加害孔子，孔子微服而行。

60岁：公元前492年（鲁哀公三年）
孔子自谓"六十而耳顺"。孔子过郑到陈国，在郑国都城与弟子失散独自在东门等候弟子来寻找，被人嘲笑，称之为"累累若丧家之犬"。孔子欣然笑曰："然哉，然哉！"

61岁：公元前491年（鲁哀公四年〕
孔子离陈往蔡。

62岁：公元前490年（鲁哀公五年）
孔子自蔡到叶。叶公问政于孔子，并与孔子讨论有关正直的道德问题。在去叶返蔡的途中，孔子遇隐者。

63岁：公元前489年（鲁哀公六年〕
孔子与弟子在陈蔡之间被困绝粮，许多弟子因困饿而病，后被楚人相救。由楚返卫，途中又遇隐者。

64岁：公元前488年（鲁哀公七年）
孔子在卫。主张在卫国为政先要正名。

65岁：公元前487年（鲁哀公八年）
孔子在卫。是年吴伐鲁，战败。孔子的弟子有若参战有功。

66岁：公元前486年（鲁哀公九年）
孔子在卫。

67岁：公元前485年（鲁哀公十年）
孔子在卫。孔子夫人亓官氏卒。

68岁：公元前484年（鲁哀公十一年）
是年齐师伐鲁，孔子弟子冉有帅鲁师与齐战，获胜。季康子问冉有指挥才能从何而来？冉有答曰"学之于孔子"。季康子派人以币迎孔于归鲁。孔于周游列国14年，至此结束。季康子欲行"田赋"，孔子反对。孔子对冉有说："君子之行也，度于礼。施取其厚，事举其中，敛从其薄。如是则丘亦足矣"。

69岁：公元前483年（鲁哀公十二年）
孔子仍有心从政，然不被用。孔子继续从事教育及整理文献工作。孔子的儿子孔鲤卒。

70岁：公元前482年（鲁哀公十三年〕
孔子自谓"七十而从心所欲，不逾矩"。颜回卒，孔子十分悲伤。

71岁：公元前481年（鲁哀公十四年〕
是年春，狩猎获麟。孔了认为这不是好征兆，说："吾道穷矣"。于是停止修《春秋》。六月齐国陈恒弑齐简公，孔子见鲁哀公及三桓，请求鲁国出兵讨伐陈桓，没有得到支持。

72岁：公元前480年（鲁哀公十五年〕
孔子闻卫国政变，预感到子路有生命危险。子路果然被害。孔子十分难过。

73岁：公元前479年（鲁哀公十六年）
四月，孔子患病，不愈而卒。葬于鲁城北。鲁哀公诔之曰："旻天不吊，不潎遗一老，俾屏余一人以在位，茕茕余在疚，呜呼哀哉！尼父！无自律"。不少弟子为之守墓三年，子贡为之守墓六年。弟子及鲁人从墓而家者上百家，得名孔里。孔子的故居改为庙堂，孔子受到人们的奉祀。


【政治生涯】

　　孔子终生热衷于从事政治，有一腔报国之热血，也有自己的政治见解，但 最高统治者对于他始终是采取一种若即若离、敬而远之的态度。他真正参与政治的时间只有四年多, 在这四年多的时间里，他干了不少事，职务提升也很快。但 终究因为与当权者政见不同而分道扬镳了。此时他已50多岁，迫于形势，他离开了鲁国，开始了被后人称之为周游列国的政治游说，14年中，东奔西走，多次遇 到危险，险些丧命。后虽被鲁国迎回，但鲁终不用孔子。

　　孔子自20多岁起，就想走仕途，所以对天下大事非常关注，对治理国家的 诸种问题，经常进行思考，也常发表一些见解，到30岁时，已有些名气。鲁昭公二十年，齐景公出访鲁国时召见了孔子,与他讨论秦穆公称霸的问题, 孔子由此结 识了齐景公。鲁昭公25年，鲁国发生内乱，鲁昭公被迫逃往齐国，孔子也离开鲁国，到了齐国，受到齐景公的赏识和厚待，甚至曾准备把尼溪一带的田地封给孔子，但被大夫晏婴阻止。鲁昭公27年，齐国的大夫想加害孔子，孔子听说后向齐景公求救，齐景公说："吾老矣，弗能用也。"孔子只好仓皇逃回鲁国。

　　当时的鲁国，政权实际掌握在大夫的家臣手中，被称为"陪臣执国政"，因此孔子虽有过两次从政机会，却都放弃了，直到鲁定公9年被任命为中都宰，此时孔子已51岁了。孔子治理中都一年，卓有政绩，被升为小司空，不久又升为大司寇，摄相事，鲁国大治。鲁定公12年，孔子为削弱三桓（季孙氏、叔孙氏、 孟孙氏三家世卿，因为是鲁桓公的三个孙子故称三桓，当时的鲁国政权实际掌握在他们手中，而三桓的一些家臣又在不同程度上控制着三桓），采取了堕三都的 措施（即拆毁三桓所建城堡）。后来堕三都的行动半途而废，孔子与三桓的矛盾也随之暴露。鲁定公13年，齐国送80名美女到鲁国，季桓氏接受了女乐，君臣迷 恋歌舞，多日不理朝政，孔子非常失望，不久鲁国举行郊祭，祭祀后按惯例送祭肉给大夫们时并没有送给孔子，这表明季氏不想再任用他了，孔子在不得已的情况下离开鲁国，到外国去寻找出路，开始了周游列国的旅程，这一年，孔子55岁。

　　孔子带弟子先到了卫国，卫灵公开始很尊重孔子，按照鲁国的俸禄标准发给 孔子俸粟6万，但并没给他什么官职，没让他参与政事。孔子在卫国住了约10个月，因有人在卫灵公面前进谗言，卫灵公对孔子起了疑心，派人公开监视孔子的行动， 于是孔子带弟子离开卫国，打算去陈国。路过匡城时，因误会被人围困了5日，逃离匡城，到了蒲地，又碰上卫国贵族公叔氏发动叛乱，再次被围。逃脱后，孔子又 返回了卫国，卫灵公听说孔子师徒从蒲地返回，非常高兴，亲自出城迎接。此后孔子几次离开卫国，又几次回到卫国，这一方面是由于卫灵公对孔子时好时坏，另一方面 是孔子离开卫国后，没有去处，只好又返回。

　　鲁哀公二年（孔子59岁），孔子离开卫国经曹、宋、郑至陈国，在陈国住了三年，吴攻陈，兵荒马乱，孔子便带弟子离开，楚国人听说孔子到了陈、蔡交界处，派人去迎接孔子。陈国、蔡国的大夫们知道孔子对他们的所做所为有意见，怕孔子 到了楚国被重用，对他们不利，于是派服劳役的人将孔子师徒围困在半道，前不靠村，后不靠店，所带粮食吃完，绝粮7日，最后还是子贡找到楚国人，楚派兵迎孔子， 孔子师徒才免于一死。孔子64岁时又回到卫国，68岁时在其弟子冉求的努力下,被迎回鲁国，但仍是被敬而不用。鲁哀公16年，孔子73岁，患病，不愈而卒。 


【政治生涯】

　　孔子终生热衷于从事政治，有一腔报国之热血，也有自己的政治见解，但 最高统治者对于他始终是采取一种若即若离、敬而远之的态度。他真正参与政治的时间只有四年多, 在这四年多的时间里，他干了不少事，职务提升也很快。但 终究因为与当权者政见不同而分道扬镳了。此时他已50多岁，迫于形势，他离开了鲁国，开始了被后人称之为周游列国的政治游说，14年中，东奔西走，多次遇 到危险，险些丧命。后虽被鲁国迎回，但鲁终不用孔子。

　　孔子自20多岁起，就想走仕途，所以对天下大事非常关注，对治理国家的 诸种问题，经常进行思考，也常发表一些见解，到30岁时，已有些名气。鲁昭公二十年，齐景公出访鲁国时召见了孔子,与他讨论秦穆公称霸的问题, 孔子由此结 识了齐景公。鲁昭公25年，鲁国发生内乱，鲁昭公被迫逃往齐国，孔子也离开鲁国，到了齐国，受到齐景公的赏识和厚待，甚至曾准备把尼溪一带的田地封给孔子，但被大夫晏婴阻止。鲁昭公27年，齐国的大夫想加害孔子，孔子听说后向齐景公求救，齐景公说："吾老矣，弗能用也。"孔子只好仓皇逃回鲁国。

　　当时的鲁国，政权实际掌握在大夫的家臣手中，被称为"陪臣执国政"，因此孔子虽有过两次从政机会，却都放弃了，直到鲁定公9年被任命为中都宰，此时孔子已51岁了。孔子治理中都一年，卓有政绩，被升为小司空，不久又升为大司寇，摄相事，鲁国大治。鲁定公12年，孔子为削弱三桓（季孙氏、叔孙氏、 孟孙氏三家世卿，因为是鲁桓公的三个孙子故称三桓，当时的鲁国政权实际掌握在他们手中，而三桓的一些家臣又在不同程度上控制着三桓），采取了堕三都的 措施（即拆毁三桓所建城堡）。后来堕三都的行动半途而废，孔子与三桓的矛盾也随之暴露。鲁定公13年，齐国送80名美女到鲁国，季桓氏接受了女乐，君臣迷 恋歌舞，多日不理朝政，孔子非常失望，不久鲁国举行郊祭，祭祀后按惯例送祭肉给大夫们时并没有送给孔子，这表明季氏不想再任用他了，孔子在不得已的情况下离开鲁国，到外国去寻找出路，开始了周游列国的旅程，这一年，孔子55岁。

　　孔子带弟子先到了卫国，卫灵公开始很尊重孔子，按照鲁国的俸禄标准发给 孔子俸粟6万，但并没给他什么官职，没让他参与政事。孔子在卫国住了约10个月，因有人在卫灵公面前进谗言，卫灵公对孔子起了疑心，派人公开监视孔子的行动， 于是孔子带弟子离开卫国，打算去陈国。路过匡城时，因误会被人围困了5日，逃离匡城，到了蒲地，又碰上卫国贵族公叔氏发动叛乱，再次被围。逃脱后，孔子又 返回了卫国，卫灵公听说孔子师徒从蒲地返回，非常高兴，亲自出城迎接。此后孔子几次离开卫国，又几次回到卫国，这一方面是由于卫灵公对孔子时好时坏，另一方面 是孔子离开卫国后，没有去处，只好又返回。

　　鲁哀公二年（孔子59岁），孔子离开卫国经曹、宋、郑至陈国，在陈国住了三年，吴攻陈，兵荒马乱，孔子便带弟子离开，楚国人听说孔子到了陈、蔡交界处，派人去迎接孔子。陈国、蔡国的大夫们知道孔子对他们的所做所为有意见，怕孔子 到了楚国被重用，对他们不利，于是派服劳役的人将孔子师徒围困在半道，前不靠村，后不靠店，所带粮食吃完，绝粮7日，最后还是子贡找到楚国人，楚派兵迎孔子， 孔子师徒才免于一死。孔子64岁时又回到卫国，68岁时在其弟子冉求的努力下,被迎回鲁国，但仍是被敬而不用。鲁哀公16年，孔子73岁，患病，不愈而卒。 








