张可九散曲选

--------------------------------------------------------------------------------


[水仙子] 别怀

飞花和雨送兰舟，细柳垂烟掩画楼，啼痕带酒淹罗袖，换金杯劳玉手。
大江流不尽诗愁，象牙床上，鲛绡枕头，梦到并州。 


[梧叶儿] 湖山夜景

猿啸黄昏後，人行画卷中。萧寺罢疏钟，湿翠横千嶂，清风响万松，
寒玉奏孤桐，身在秋香月宫。　　


[拆挂令] 西陵送别

画船儿载不起离愁。人到西陵，恨满东州，懒上归鞍，慵开泪眼，怕倚层楼。
春去春来管送别依依岸柳，潮生潮落，会忘机泛泛沙鸥。
烟水悠悠，有句相酬，无计相留。 


[水仙子] 梅边即事

好花多向雨中开，佳客新从云外来。清诗未了年前债，相逢且开怀。
曲阑干碾玉亭台，小树粉蝶翅，苍苔点鹿胎，踏碎青鞋。 


[小梁州] 失题

篷窗风急雨丝丝，笑捻吟髭，淮阳路何之？
鳞鸿至，把酒问篙师，
〔幺〕迎头便说兵戈事，风流莫再追思，
塌了酒楼，焚了茶肆，柳营花市，更呼甚燕子莺儿。


[红绣鞋] 西湖雨

删抹了东坡诗句，糊涂了西子妆梳，山色空蒙水模糊，
行云神女梦，泼墨范宽图，挂黑龙天外雨。


[红绣鞋] 次韵

剑击西风鬼啸，琴弹夜月猿号。
半醉渊明可人招，南来山隐隐，东去浪淘淘，浙江归路杳。　　　　


[中吕]迎仙客 秋夜

雨乍晴，月笼明。秋香院落砧杵鸣，二三更，千万声，捣碎离情，不管愁人听。 


[黄钟]人月圆 山中书事

兴亡千古繁华梦，诗眼倦天涯。孔林乔木，吴宫蔓草，楚庙寒鸦。
数间茅舍，藏书万卷，投老村家。山中何事，松花酿酒，春水煎茶。


[黄钟]人月圆 春晚次韵

萋萋芳草春云乱，愁在夕阳中。短亭别酒，平湖画舫，垂柳骄骢。
一声啼鸟，一番夜雨，一阵东风。桃花吹尽，佳人何在，门掩残红。


[黄钟]人月圆 雪中游虎丘

梅花浑似真真面，留我何阑干。雪晴天气，松腰玉瘦，泉眼冰寒。
兴亡遗恨，一丘黄土，千古青山。老僧同醉，残碑休打，宝剑羞看。


[黄钟]人月圆 客垂虹

三高祠下天如镜，山色浸空濛。莼羹张翰，渔舟范蠡，茶灶龟蒙。
故人何在，前和那里，心事谁同？黄花庭院，青灯夜雨，白发秋风。


[黄钟]人月圆 吴门怀古

山藏白虎云藏寺，池上老梅枝。洞庭归兴，香柑红树，鲈脍银丝。
白家池馆，吴王花草，长似坡诗。可人怜处，啼乌夜月，犹怨西施。


[黄钟]人月圆 春日湖上

小楼还被青山碍，隔断楚天遥。昨宵入梦，那人如玉，何处吹箫？
门前朝暮，无情秋月，有信春潮。看看憔悴，飞花心事，残柳眉梢。


[正宫]醉太平

人皆嫌命窘，谁不见钱亲？水晶环入面糊盆，才沾粘便滚。
文章糊了盛钱囤，门庭改作迷魂阵，清廉贬入睡馄饨。葫芦提倒稳。


[中吕]红绣鞋 天台瀑布寺

绝顶峰攒雪剑，悬崖水挂冰帘，倚树哀猿弄云尖。
血华啼杜宇，阴洞吼飞廉。比人心山未险。


[中吕]普天乐 西湖即事

蕊珠宫，蓬莱洞。青松影里，红藕香中。
千机云锦重，一片银河冻。缥缈佳人双飞凤，紫箫寒月满长空。
阑干晚风，菱歌上下，渔火西东。


[中吕]普天乐 秋怀

会真诗，相思债。花笺象管，钿盒金钗。雁啼明月中，人在青山外。
独上危楼愁无奈，起西风一片离怀。白衣未来，东篱好在，黄菊先开。


[中吕]喜春来 金华客舍

落红小雨苍苔径，飞絮东风细柳营。可怜客里过清明。不待听，昨夜杜鹃声。


[中吕]喜春来 永康驿中

荷盘敲珠千颗，山背披云玉一蓑。半篇诗景费吟哦。芳草坡，松外采茶歌。


[中吕]山坡羊 闺思

云松螺髻，香温鸳被，掩春闺一觉伤春睡。
柳花飞，小琼姬，一声“雪下呈祥瑞“，团圆梦儿生唤起。
“谁，不做美？呸，却是你！”


[中吕]山坡羊 客高邮

危台凝伫，苍苍烟树，夕阳曾送龙舟去。映菰芦，捕鱼图。
一竿风旆桥西路，人物风流闻上古。儒，秦太虚；湖，明月珠。


[中吕]卖花声 怀古

美人自刎乌江岸，战火曾烧赤璧山，将军空玉门关。
伤心秦汉，生民涂炭，读书人一声长叹。 


[南吕]四块玉 客中九月

落帽风，登高酒。人远天涯碧云秋，雨荒篱下黄花瘦。愁又愁，楼上楼，九月九。


[双调]庆东原 次马致远先辈韵

山容瘦，木叶凋。对西窗尽是诗材料。苍烟树杪，残雪柳条，红日花梢。
他得志笑闲人，他失脚闲人笑。


[双调]落梅风 春情
秋千院，拜扫天，柳荫中躲莺藏燕。掩霜纨递将诗半篇，怕帘外卖花人见。


[双调]水仙子 秋思

天边白雁写寒云，镜里青鸾瘦玉人，秋风昨夜愁成阵。思君不见君。缓歌独自开樽。
灯挑尽，酒半醺，如此黄昏。


[双调]水仙子 西湖废圃

夕阳芳草废歌台，老树寒鸦静御街，神仙环珮今何在？
荒基生暮霭，叹英雄白骨苍苔。
花已飘零去，山曾富贵来，俯仰伤怀。


[双调]殿前欢 离思舟

月笼沙，十年心事付琵琶。相思懒看帏屏画 人在天涯。
春残豆蔻花，情寄鸳鸯帕，香冷茶蘼架。旧游台榭，晓梦窗纱。


[双调]殿前欢 爱山亭上

小阑干，又添新竹两三竿。倒持手版技颐看，容我偷闲。
松风古砚寒，藓土白石烂，蕉雨疏花绽。青山爱我，我爱青山。


[双调]折桂令 村庵即事

掩柴门啸傲烟霞，隐隐林峦，小小仙家。楼外白云，窗前翠竹，井底朱砂。
五亩宅无人种瓜，一村庵有客分茶。春色无多，开到蔷薇，落尽梨花。 


[双调]折桂令 九日

对青山强整乌纱，归雁横秋，倦客思家。翠袖殷勤，金杯错落，玉手琵琶。
人老去西风白发，蝶愁来明日黄花。回首天涯，一抹斜阳，数点寒鸦。


[双调]折桂令 次韵

唤西施伴我西游，客路依依，烟水悠悠。翆树啼鹃，青天旅雁，白雪盟鸥。
人倚梨花病酒，月明杨柳维舟。试上层楼，绿满江南，红褪春愁。


[双调]折桂令 西陵送别

画船儿载不起离愁，人在西陵，恨满东州。懒上归鞍，慵开泪眼 肠倚层楼。
春去春来，管送别依依岸柳。潮生潮落，会忘机泛泛沙鸥。
烟水悠悠，有句相酬，无计相留。


[双调]清江引 秋怀

西风信来家里，问我归期未？雁啼红叶天，人醉黄花地，芭蕉雨声秋梦里。


[双调]清江引 春思

黄莺乱啼门外柳，细雨清明后。能消几日春，又是相思瘦。梨花小窗人病酒。


[双调]清江引 老王将军

纶巾紫髯满把，老向辕门下。霜明宝剑花，尘暗银鞍帕。江边草青闲战马。


[越调]天净沙 江上
嗈嗈落雁平沙，依依孤鹜残霞，隔水疏林几家。小舟如画，渔歌唱入芦花。


[越调]天净沙 湖上送别

红蕉隐隐窗纱，朱帘小小人家，绿柳匆匆去马。断桥西下，满湖烟雨愁花。


[越调]寨儿令 次韵

你见么？我愁他，青门几年不种瓜。世味嚼蜡，尘事抟沙，聚散树头鸦。
自休官清煞陶家，为调羹俗了梅花。
饮一杯金谷酒，分七碗玉川茶。不强如坐三日县官衙。 


[越调]寨儿令 投闲即事
石斗滩，剑门关，上青天不如行路难。世事循环，春色阑珊，人老且投闲。
文君古调休弹，疏翁樵唱新刊。梅亭十二阑，茅屋两三间。看，一带好江山。


[越调]凭阑人 湖上

远水晴天明落霞，古岸渔村横钓槎。翠帘沽酒家，画桥吹柳花。


[越调]凭阑人 湖上

江水澄澄江月明，江上何人掐玉筝？隔江和泪听，满江长叹声。 


--------------------------------------------------------------------------------
