刘致散曲选

--------------------------------------------------------------------------------

雁儿落带得胜令·送别


　　和风闹燕莺，丽日明桃杏。长江一线平， 
暮雨千山静。载酒送君行，折柳系离情。 
梦里思梁宛，花时别渭城。长亭，咫尺人孤零， 
愁听，阳关第四声。 


山坡羊·燕城述怀


云山有意。轩裳无计。 
被西风吹断功名泪。去来兮。 
便休提。青山尽解招人醉。 
得失到头皆物理。得。他命里。 
失。咱命里。 


山坡羊·西湖醉歌次郭卿振韵


朝朝琼树。家家朱户。 
骄嘶过沽酒楼前路。贵何如。 
贱何如。六桥都是经行虚处。 
花落水流深院宇。闲。天定许。 
忙。人自取。 


南吕·四块玉·游赏


泛彩舟，携红袖，一曲新声按伊州。 
樽前更有忘机友∶波上鸥，花底鸠， 
湖畔柳。 


折桂令·樵 


正山寒黄独无苗。听斤斧丁丁。 
空谷潇潇。有涧底荆薪。淮南丛桂。 
五意堪樵。赤脚婢香粳旋麓。 
长须奴野菜时挑。云暗山腰。 
水〔□互〕溪桥。日暮归来。酒满山瓢。 


雁儿落带得胜令·送别


东山仰谢安。秋水思张翰。 
长沙屈贾谊。落日悲王粲。 
坐上酒初残。灯下剑空弹。 
马援标铜柱。班超指玉关。遥看。 
明月钱塘岸。云间。山头更有山。 


--------------------------------------------------------------------------------
