唐教坊曲名。单调者，唐词一体；双调者，宋词三体。有前后段两起句不用韵者，有前段起句用韵、后段起句不用韵者，有前后段起句俱用韵者，诸体中有句读异同，各依其体类列。双调一百十字，前段十二句四平韵，后段十句四平韵。

例句：枫林凋晚叶，关河迥、楚客惨将归。望一川暝霭，雁声哀怨，半规凉月，人影参差。酒醒后、泪花销凤蜡，风幕卷金泥。砧杵韵高，唤回残梦，绮罗香减，牵起余悲。　　
亭皋分襟地，难堪处、偏是掩面牵衣。何况怨怀长结，重见无期。想寄恨书中，银钩空满，断肠声里，玉箸还垂。多少暗愁密意，惟有天知。——周邦彦