双调一百四十字，前段十四句八仄韵，后段十三句九仄韵。

例句：正单衣试酒，恨客里、光阴虚掷。愿春暂留，春归如过翼，一去无迹。为问家何在，夜来风雨，葬楚宫倾国，钗钿堕处遗香泽。乱点桃蹊，轻翻柳陌，多情更谁追惜。但蜂媒蝶使，时叩窗槅。　　
东园岑寂，渐朦胧暗碧。静绕珍丛底，成叹息，长条故惹行客。似牵衣待话，别情无极。残英小、强簪巾帻，终不似、一朵钗头颤袅，向人欹侧。漂流处、莫趁潮汐，恐断鸿、尚有相思字，何由见得。——周邦彦