张翰全集


西晋文学家。字季鹰。吴郡吴县（今江苏苏州）人。生卒年不详。性格放纵不拘，时人比之为阮籍，号“江东步兵”。齐王司马□执政，召授为大司马东曹掾。当时王室争权，张翰托言见秋风起而思吴中“□羹”、鲈鱼，弃官还乡。不久，齐王□败，张翰因得免于难。其诗文辑入《先秦汉魏晋南北朝诗》和《全上古三代秦汉三国六朝文》。

--------------------------------------------------------------------------------

赠张弋阳诗七首 

一 

时道玄旷。阶轨难寻。散缨放冕。负剑长吟。昆弟等志。托兹幽林。玄墨澄气。虚静和心。 

二 
 
惟我友爱。缠绵往昔。易尚去俗。携手林薄。轻露给朝。遗英饱夕。逍遥水日。何求何索。 

三 
 
潜光重阴。抱悴如荣。绝路既续。舍我遐征。朿带皇域。升降都城。爰赖爰慕。忡予中情。 

四 
 
负薪弗克。耕者妨力。钟仪弹弦。顾瞻先职。遗其绵绵。忧心惨恻。乃抗乃拔。释我绕邑。 

五 
 
将逝命驾。陟彼郊圻。和鸾摇响。载驱载驰。言告分别。言告言归。心怨辞苦。张高弦哀。 

六 
 
杨柳可卷。去在斯时。流液可折。岂云旋归。行役必偕。伤我长离。借喻孤禽。矜翼翩栖。 

七 
 
昔我惟乐。羣居多跱。今我斯怀。缠绵万里。人亦有分。或通或否。行矣免致。我诚永已。 


--------------------------------------------------------------------------------

周小史诗 
 
翩翩周生。婉娈幼童。年十有五。如日在东。香肤柔泽。素质参红。团辅圆颐。菡萏芙蓉。尔刑既淑。尔服亦鲜。轻车随风。飞雾流烟。转侧猗靡。顾盻便妍。和颜善笑。美口善言。 

杂诗三首 

一 
 
暮春和气应。白日照园林。青条若总翠。黄华如散金。嘉卉亮有观。顾此难久耽。延颈无良涂。顿足托幽深。荣与壮俱去。贱与老相寻。颧乐不照颜。惨怆发讴吟。讴吟何嗟及。古人可慰心。 

二 
 
东邻有一树。三纪裁可拱。无花复无实。亭亭云中竦。隟禽不为巢。短翮莫肯任。 

三 
 
忽有一飞鸟。五色杂英华。一鸣众鸟至。再鸣众鸟罗。长鸣摇羽翼。百鸟互相和。 

思吴江歌 
 
秋风起兮佳景时。吴江水兮鲈鱼肥。三千里兮家未归。恨难得兮仰天悲。 



--------------------------------------------------------------------------------
