萧衍全集


萧衍(464～549),齐梁时文学家。南朝梁武帝。字叔达。南兰陵（今江苏常州）人。在南齐时历官宁朔将军、雍州刺史。和帝中兴二年 (502)，通过“禅让”的形式代齐即皇帝位，建立梁朝，在位48年。他统治的大部分时期，经济有所发展，政局也比较安定。晚年，由于诸皇子争夺皇位的继承权，内部矛盾日趋激化，太清二年 (548)，萧正德勾结东魏降将侯景叛乱，攻入建康，萧衍被囚台城，次年饿死。据《梁书·武帝纪》载，萧衍著作极多。除学术著作外，《隋书·经籍志》有《梁武帝集》26卷(梁32卷)、《梁武帝诗赋集》20卷、《梁武帝杂文集》 9卷。唐宋以后，虽已散佚，但到明末张溥辑录《汉魏六朝百三家集》时，《梁武帝集》中作品的数量依然超过了许多同时的文人。他重视乐府民歌，曾有不少拟作，分别收录在《玉台新咏》、《艺文类聚》、《文苑英华》和《乐府诗集》里，其中象《子夜四时歌》的《春歌》“兰叶始满地”、《夏歌》“江南莲花开”，《河中之水歌》“河中之水向东流”，《东飞伯劳歌》“东飞伯劳西飞燕”等，清新活泼，可以称得上是帝王贵族中出色的作品。　　 

--------------------------------------------------------------------------------

芳树 
 
绿树始摇芳。芳生非一叶。一叶度春风。芳华自相接。杂色乱参差。众花纷重叠。重叠不可思。思此谁能惬。 

有所思 
 
谁言生离久。适意与君别。衣上芳犹在。握里书未灭。腰中双绮带。梦为同心结。常恐所思露。瑶华未忍折。 

临高台 
 
高台半行云。望望高不极。草树无参差。山河同一色。髣髴洛阳道。道远离别识。玉阶故情人。情来共相忆。 

雍台 
 
日落登雍台。佳人殊未来。绮窗莲花掩。网户琉璃开。{艹/丰}茸临紫桂。蔓延交青苔。月没光阴尽。望子独悠哉。 

长安有狭邪行 
 
洛阳有曲陌。曲陌不通驿。忽遇二少童。扶辔问君宅。我宅邯郸右。易忆复可知。大息组絪缊。中息佩陆离。小息尚青绮。总辔游南皮。三息俱入门。家臣拜门垂。三息俱升堂。旨酒盈千巵。三息俱入户。户内有光仪。大妇理金翠。中妇事玉觿笙游曲池。丈人少徘徊。凤吹方参差。 

拟青青河畔草 
  
幕幕绣户丝。悠悠怀昔期。昔期久不归。乡国旷音辉。音辉空结迟。半寝觉如至。既寤了无形。与君隔平生。月以云掩光。叶以霜摧老。当途竞自容。莫肯为妾道。 

拟明月照高楼 
 
圆魄当虚闼。清光流思延。延思照孤影。凄怨还自怜。台镜早生尘。匣琴又无弦。悲慕屡伤节。离忧亟华年。君如东扶景。妾似西柳烟。相去既路迥。明晦亦殊悬。愿为铜铁辔。以感长乐前。 

阊阖篇 
 
西汉本佳妍。金马望甘泉。卫尉屯兵上。期门晓漏传。犹重河东赋。欲知追神仙。羽骑凌云转。阊阖带空悬。长旗扫月窟。凤迹辗星躔。但使丹砂就。能令亿万年。 

邯郸歌 
 
回顾灞陵上。北指邯郸道。短衣妾不伤。南山为君老。 

子夜歌二首 

一 
 
恃爱如欲进。含羞未肯前。朱口发艳歌。玉指弄娇弦。 

二 
 
朝日照绮窗。光风动纨罗。巧笑蒨两犀。美目扬双蛾。 


--------------------------------------------------------------------------------


子夜四时歌 

春歌四首 

一 
 
阶上香入怀。庭中花照眼。春心一如此。情来不可限。 

二 
 
兰叶始满地。梅花已落枝。持此可怜意。摘以寄心知。 

三 
 
朱日光素冰。朝花映白雪。折梅待佳人。共迎阳春月。 

四 
 
花坞蝶双飞。柳堤鸟百舌。不见佳人来。徒劳心断绝。 

夏歌四首 

一 
 
江南莲花开。红光覆碧水。色同心复同。藕异心无异。 

二 
 
闺中花如绣。帘上露如珠。欲知有所思。停织复歭{止屠}。 

三 
 
玉盘着朱李。金杯盛白酒。虽欲持自亲。复恐不甘口。 

四 
 
含桃落花日。黄鸟营飞时。君往马已疲。妾去蚕欲饥。 

秋歌四首 

一 
 
绣带合欢结。锦衣连理文。怀情入夜月。含笑出朝云。 

子夜四时歌 
标题二 秋歌四首 
标题三 二 
 


七彩紫金柱。九华白玉梁。但歌云不去。含吐有余香。 

三 
 
吹漏未可停。弦断当更续。俱作双丝引。共奏同心曲。 

四 
 
当信抱梁期。莫听回风音。镜中两入髻。分明无两心。 

冬歌四首 

一 
 
寒闺动黻帐。密筵重锦席。卖眼拂长袖。含笑留上客。 

二 
 
别时鸟啼户。今晨雪满墀。过此君不返。但恐绿鬓衰。 

三 
 
果欲结金兰。但看松柏林。经霜不堕地。岁寒无异心。 

四 
 
一年漏将尽。万里人未归。君志固有在。妾躯乃无依。 

欢闻歌二首 

一 
 
艳艳金楼女。心如玉池莲。持底报郎恩。俱期游梵天。 

二 
 
南有相思木。合影复同心。游女不可求。谁能息空阴。 

团扇歌 
 
手中白团扇。净如秋团月。清风任动生。娇香承意发。 

碧玉歌 
 
杏梁日始照。蕙席欢未极。碧玉奉金杯。绿酒助花色。 

上声歌 
 
花色过桃杏。名称重金琼。名歌非下里。含笑作上声。 

襄阳蹋蹄歌三首 

一 
  
陌头征人去。闺中女下机。含情不能言。送别沾罗衣。 

二 
 
草树非一香。花叶百种色。寄语故情人。知我心相忆。 

三 
 
龙马紫金鞍。翠眊白玉覊。照耀双阙下。知是襄阳儿。 

杨叛儿 
 
桃花初发红。芳草尚抽绿。南音多有会。偏重叛儿曲 

白纻辞二首 

一 
 
朱丝王柱罗象筵。飞管促节舞少年。短歌流目未肯前。含笑一转私自怜。 

二 
 
纤腰袅袅不任衣。娇怨独立特为谁。赴曲君前未忍归。上声急调中心飞。 

河中之水歌 
 
河中之水向东流。洛阳女儿名莫愁。莫愁十三能织绮。十四采桑南陌头。十五嫁为卢家妇。十六生儿字阿侯。卢家兰室桂为梁。中有郁金苏合香。头上金钗十二行。足下丝履五文章。珊瑚挂镜烂生光。平头奴子擎履箱。人生富贵何所望。恨不早嫁东家王。 

东飞伯劳歌 
 
东飞伯劳西飞燕。黄姑织女时相见。谁家女儿对门居。开颜发艳照里闾。南窗北牖挂明光。罗帷绮帐脂粉香。女儿年几十五六。窈窕无双颜如玉。三春已暮花从风。空留可怜谁与同。 


--------------------------------------------------------------------------------

江南弄七首 

江南弄 
 
众花杂色满上林。舒芳耀绿垂轻阴。连手躞蹀舞春心。舞春心。临岁腴。中人望。独踟蹰。 

龙笛曲 
 
美人绵眇在云堂。雕金镂竹眠玉床。婉爱寥亮绕红梁。绕红梁。流月台。驻狂风。郁徘徊。 

采莲曲 
 
游戏五湖采莲归。发花田叶芳袭衣。为君艳歌世所希。世所希。有如玉。江南弄。采莲曲。 

凤笙曲 
 
绿耀克碧雕管笙。朱唇玉指学凤鸣。流速参差飞且停。在凤楼。弄娇响。间清讴。 

采菱曲 
 
江南稚女珠腕绳。金翠摇首红颜兴。桂棹容与歌采菱。歌采菱。心未怡。翳罗袖。望所思。 

游女曲 
  
氛氲兰麝体芳滑。容色玉耀眉如月。珠佩婐{女巵}戏金阙。戏金阙。游紫庭。舞飞阁。歌长生。 

朝云曲 
 
张乐阳台歌上谒。如寝如兴芳晻暧。容光既艳复还没。复还没。望不来。巫山高。心徘徊。 
上云乐 
标题二 凤台曲 
 

小序
题解 古今乐录曰。上云乐七曲。梁武帝制。以代西曲。一曰凤台。二曰桐柏。三曰方丈。四曰方诸。五曰玉龟。六曰金丹。七曰金陵。 

凤台上。两悠悠。云之际。神光朝天极。华盖遏延州。羽衣昱耀。春吹去复留。 

上云乐六首 

桐柏曲 
 
桐柏真。升帝宾。戏伊谷。游洛滨。参差列凤管。容与起梁尘。望不可至。徘徊谢时人。 

方丈曲 
 
方丈上。崚层云。挹八玉。御三云。金 

方诸曲 
 
方诸上。上云人。业守仁。摐金集瑶池。步光礼玉晨。霞盖容长肃。清虚伍列真。 

玉龟曲 
 
玉龟山。真长仙。九光曜。五云生。交带要分影。大华冠晨缨。耉如玄罗。出入游太清。 

金丹曲 
 
紫霜耀。绛雪飞。追以还。转复飞。九真道方微。千年不传。一传裔云衣。 

金陵曲 
 
句曲仙。长乐游。洞天巡。会迹六门。揖玉板。登金门。凤泉回肆。鹭羽降寻云。鹭羽一流。芳芬郁氛氲。 

赠逸民诗十二首 

一 
 
任重悠悠。生涯浩浩。善难拔茅。恶易蔓草。逆思药石。愻求非道。珠岂朝珍。璧宁国宝。想贤若焚。忧人如捣。 

二 
 
我闻在昔。有古天子。蚵华骈圣。周昌多士。缉熙朝野。体邦经始。 

三 
 
惟河出图。唯岳降神。是代皆有。何代无人。怀宝迷邦。高尚隐沦。价待哲后。见须明君。伊予不聪。故阙斯闻。 

四 
 
目因见生。才为时育。何为山阿。何为空谷。声殊雊雉。响异呦鹿。岂须托梦。宁俟延卜。想象屠钓。踟蹰板筑。 

五 
 
仁者博爱。大士兼抚。慈均春阳。泽若时雨。心忘分别。情无去取。等皆长养。同加妪煦。譬流趋海。如子归父。 

六 
 
顾探怀抱。非为富贵。代既同人。时亦皆醉。六合岳崩。九州海沸。事须经纶。属当连师。投袂剑起。澄清泾渭。 

七 
  
念我栖迟。安步任心。夏兴石泉。春游香林。欢踰丝竹。乐过瑟琴。无疑无难。谁诃谁禁。百非不起。万累俱沉。 

八 
 
思怀友朋。远至欢适。躬开二敬。径延三益。缱绻故旧。绸缪宿昔。善言无违。相视莫逆。情如断金。义若投石。 

九 
 
仲节犹嫩。春色始娇。湛露未晞。轻云已消。绿竹猗猗。红桃夭夭。香气四起。英蘂六摇。蜂开采花。雀戏新条。 

十 
  
风光绿野。日照青丘。孺鸟初飞。新泉始流。乘舆携手。连步同游。采芳中阿。折华道周。任情止息。随意去留。 

十一 
 
如垄生木。木有异心。如林鸣鸟。鸟有殊音。如江游鱼。鱼有浮沉。岩岩山高。湛湛水深。事迹易见。理相难寻。 

十二 
 
晨朝已失。桑榆复过。漏有去箭。流无还波。切念不减。疑虑益多。季俗易骄。危心少知。我之忧矣。用是作歌。 

直石头诗 
 
率土皆王士。安知全高尚。东垄弃黍稷。西游入卿相。属逢利建始。投分参末将。尺寸功未施。河山赏已谅。摄官因时暇。曳裾聊起望。郁盘地势远。参差百雉壮。翠壁绛霄际。丹楼青霞上。夕池出濠渚。朝云生叠嶂。笼鸟易为恩。屠羊无饰让。泰阶端且平。海水本无浪。小臣何日归。顿辔从闲放。 

答任殿中宗记室王中书别诗 
 
问我去何节。光风正悠悠。兰华时未晏。举袂徒离忧。缓客承别酒。鸣琴和好仇。清宵一已曙。藐尔泛长洲。眷言无歇绪。深情附还流。 

宴诗 
 
止杀心自详。胜残道未遍。四主渐怀音。九夷稍革面。世治非去兵。国安岂忘战。钓台闻史籍。岐阳书记传。 

首夏泛天池诗 
 
薄游朱明节。泛漾天渊池。舟楫互容与。藻苹相推移。碧沚红菡萏。白沙青涟漪。新波拂旧石。残花落故枝。叶软风易出。草密路难拫。 

天安寺疏圃堂诗 
 
乘和荡犹豫。此焉聊止息。连山去无限。长洲望不极。参差照光彩。左右皆春色。晻暧瞩。游丝。出没看飞翼。其乐信难忘。翛然宁有饰。 

藉田诗 
 
寅宾始出日。律中方星鸟。千亩土膏紫。万顷陂色缥。严驾伫霞昕。浥露逗光晓。启行天犹暗。伐鼓地未悄。苍龙发蟠蜿。青旗引窈窕。仁化洽骇虫。德令禁胎夭。耕籍乘月映。遗滞指秋杪。年丰廉让多。岁薄礼节少。公卿秉耒耜。庶甿荷鉏耰。一人惭百王。三推先亿兆。 

登北顾楼诗 
 
歇驾止行警。回舆暂游识。清道巡丘壑。缓步肆登陟。雁行上差池。羊肠转相逼。历览穷天步。矖瞩尽地域。南城连地险。北顾临水侧。深潭下无底。高岸长不测。旧屿石若构。新洲花如织。 


--------------------------------------------------------------------------------

撰孔子正言竟述怀诗 
 
志学耻传习。弱冠阙师友。爱悦夫子道。正言思善诱。删次起实沉。杀青在建酉。孤陋乏多闻。独学少击叩。仲冬寒气严霜风折细柳。白水凝涧溪。黄落散堆阜。康哉信股肱。惟圣归元首。独叹予一人。端然无四友。 

游钟山大爱敬寺诗 
 
曰予受尘缚。未得留盖缠。三有同永夜。六道等长眠。才性乏方便。智力非善权。生住无停相。剎那即徂迁。叹逝比悠稔。交臂乃奢年。从流既难反。弱丧谓不然。二苦常追随。三毒自烧然。贪痴养忧畏。热恼坐焦煎。道心理归终。信首故宜先。驾言追善友。回舆寻胜缘。面势周大地。萦带极长川。棱层叠嶂远。迤逦隥道悬。朝日照花林。光风起香山。飞鸟发差池。出云去连绵。落英分绮色。坠露散珠圆。当道兰{艹/靃}靡。临阶竹便娟。幽谷响嘤嘤。石濑鸣溅溅。萝短未中揽。葛嫩不任牵。攀缘傍玉涧。褰陟度金泉。长途弘翠微。香楼间紫烟。慧居超七净。梵住踰八禅。始得展身敬。方乃遂心虔。菩提圣种子。十力良福田。正趣果上果。归依天中天。一道长死生。有无离二边。何待空同右。岂羡汾阳前。以我初觉意。贻尔后来贤。 

游仙诗 
 
水华究灵奥。阳精测神秘。具闻上仙诀。留丹未肯饵。潜名游柱史。隐迹居郎位。委曲凤台日。分明柏寝事。萧史暂徘徊。待我升龙辔。 

会三教诗 
 
少时学周孔。弱冠穷六经。孝义连方册。仁恕满丹青。践言贵去伐。为善存好生。中复观道书。有名与无名。妙术镂金版。真言隐上清。密行贵阴德。显证表长龄。晚年开释卷。犹日映众星。苦集始觉知。因果乃方明。示教惟平等。至理归无生。分别根难一。执着性易惊。穷源无二圣。测善非三共同愿望。大椿径亿尺。小草裁云萌。大云降大雨。随分各受荣。心想起异解。报应有殊形。差别岂作意。深浅固物情。 

和太子忏悔诗 
 
玉泉漏向尽。金门光未成。缭绕闻天乐。周流扬梵声。兰汤浴身垢。忏悔净心灵。蒌草获再鲜。落花蒙重荣。 

十喻诗五首 

幻诗 
 
挥霍变三有。恍惚随六尘。兰园种五果。雕案出八珍。对见不可信。熟视事非真。空生四岳想。徒劳七识神。着幻是幻者。知幻非幻人。 

如炎诗 
 
乱念瞩长原。例见望遥{火向}。逶迤似江汉。泛滥若沧溟。金波扬素沫。银浪翻绿萍。远思如可取。近至了无形。热缘热惚逼。渴爱渴心生。 

灵空诗 
  
物情异所异。世心同所同。状如薪遇火。亦似草行风。迷惑三界里。颠倒六趣中。五爱性洞远。十相法灵冲。皆从妄所妄。无非空对空。 

干闼婆诗 
 
灵海自已极。沧流去无边。蜃蛤生异气。闼婆郁中天。青城接丹霄。金楼带紫烟。皆从望见起。非是物理然。因彼凡俗喻。此中玄又玄。 

梦诗 
 
甘寝随四坐。盖睡依五众。违从竞分诤。美恶相戏弄。出家为上首。入仕作梁栋。色已非真实。闻见皆灵洞。长眼出长夜。大觉和大梦。 

代苏属国妇诗 
 
良人与我期。不谓当过时。秋风忽送节。白露凝前基。怆怆独凉枕。搔搔孤月帷。忽听西北雁。似从寒海湄。果衔万里书。中有生离辞。惟言长别矣。不复道相思。胡羊久剽。夺。汉节故支持。帛上看未终。脸下泪如丝。空怀之死誓。远劳同穴诗。 

古意诗二首 

一 
 
飞鸟起离离。惊散忽差池。嗷嘈绕树上。翩翩集寒枝。既常以下役人。偏伤垄上儿。寄言闺中妾。此心讵能知。不见松萝上。叶落根不移。 

二 
 
当春有一草。绿花复垂枝。云是忘忧物。生在北堂陲。飞飞双蛱蝶。低低两差池。差池低复起。此芳性不移。飞蝶双复只。此心人莫知。 

捣衣诗 
 
驾言易水北。送别河之阳。沉思惨行镳。如梦在空床。既寤丹绿谬。始知纨素伤。中州木叶下。边城应早霜。阴虫日惨烈。庭草复芸黄。金风徂清夜。明月悬洞房。袅袅同宫女。助我理衣裳参差夕杵引。哀怨秋砧扬。轻罗飞玉腕。弱翠低红妆。朱颜日已兴。眄睇色增光。捣以一匪石。文成双鸳鸯。制握断金刀。熏用如兰芳。佳期久不归。持此寄寒乡。妾身谁为容。思君苦入肠。 

织妇诗 
 
送别出南轩。离思沉幽室。调梭辍寒夜。鸣机罢秋日。良人在万里。谁与共成匹。愿得一回光。照此忧与疾。君情倘未忘。妾心长自毕。 


--------------------------------------------------------------------------------

戏作诗 
 
宓妃生洛浦。游女发汉阳。妖闲逾下蔡。神妙绝高唐。绵驹且变俗。王豹复移乡。况兹集灵异。岂得无方将。长袂必留客。清畦咸绕梁。燕赵羞容止。西妲惭芬芳。徒闻殊可弄。定自乏明珰。 

七夕诗 
 
白露月下团。秋风枝上鲜。瑶台含碧雾。罗幕生紫烟。妙会非绮节。佳期乃凉年。玉壶承夜急。兰膏依晓煎。昔悲汉难越。今伤河易。怨咽双断念。凄悼两情悬。 

紫兰始萌诗 
 
种兰玉台下。气暖兰始萌。芬芳与时发。婉转迎节生。独使金翠娇。偏动红绮情。二游何足坏。一顾非倾城。羞将苓芝侣。岂畏鶗鴂鸣。 

边戍诗 
 
秋月出中天。远近无偏异。共照一光辉。各怀离别思。 

咏舞诗 
 
腕弱复低举。身轻由回纵。可谓写自欢。方与心期共。 

咏烛诗 
 
堂中绮罗人。席上歌舞儿。待我光泛滟。为君照参差。 

咏笔诗 
 
昔闻兰蕙月。独是桃李年。春心傥未写。为君照情筵。 

咏笛诗 
 
柯亭有奇竹。含情复抑扬。妙声发玉指。龙音响凤凰。 

赐谢览王暕诗 
 
双文既后进。二少实名家。岂伊尔栋隆。信乃俱国华。 

赐张率诗 
 
东南有才子。故能服官政。余虽惭古昔。得人今为盛。 


--------------------------------------------------------------------------------


戏题刘孺手板诗 
 
张率东南美。刘孺洛阳才。揽笔便应就。何事久迟回。 

送始安王方略入关 
 
如何吾幼子。胜衣已别离。十日无由宴。千里送远垂。 

觉意诗赐江革 
 
唯当勤精进。自强行胜修。岂可作底突。如彼必死囚。 

答萧琛诗 
  
虽云早契阔。乃自非同志。勿谈兴运初。且道狂奴异。 

联句诗 
  
倾城非人美。千载难重逢。虽怀轩中意。愧无鬓发容。 

清暑殿効柏梁体 
 
居中负扆寄缨{糹叐}。言惭辐凑政无术至德无垠愧违弼。燮赞京河岂微物。窃侍两宫惭枢密。清通简要臣岂汩。出入帷扆滥荣秩。复道龙楼歌楙实。空班独坐惭羊质。嗣以书记臣敢匹。谬参和鼎讲画一。鼎味参和臣多匮。 

贻柳惔诗 
 
尔寔冠羣后。惟余实念功。 

五字叠韵诗 
 
后牖有榴柳。梁王长康强。偏眠船舷边。载匕每碍埭。六斛熟鹿肉。嗼苏姑枯卢。 



--------------------------------------------------------------------------------
