国雅品

明 顾起纶

    夫韩婴作传，聿兴触感之情；匡鼎说《诗》，颇适解颐之趣。彼荆筑悲歌，而燕丹变色；嵇琴雅春天，惟向秀擅聆。岂同声起予，合志发愤邪？余作《国雅》既成，复就选中若干名家，逆自洪初，以迄嘉末，怜高哲之既往，嘉英篇之绝倒，辄一赏雀之。偶有所得，僭附鄙见，从世代编次，非敢谬诠甲乙。迨今名达乡范，固多阙文，特标品目，尚俟知方言，为之扬榷。盖采音吴札，会阝得无讥；藻品梁嵘，没者斯撰。例当窃比於是，名之曰《国雅品》。若夫品之源流，前贤叙论，代有高鉴，惟严仪卿一家，颇称指南。至我盛明弘嘉间，又谆谆刻迪。如昌穀《谈艺》，足起膏肓；茂秦《诗说》，切於针砭：用修《诗话》，深于辩核；子循《新语》，详析品汇；元美《卮言》，独擅雌黄。五家大备，将何复云。

　　◎士品一（国初迄洪武，凡二十有五人。）

　　高侍郎季迪 

　　始变元季之体，首倡明初之音。发端沈郁，入趣幽远，得风人激刺微旨。故高杨张徐，虽并称豪华，惟季迪为最。其古体咀嚼刘桢，近体厌饫李颀。如《长门怨》云：“群明犹不察，妒极是情深。”蓟门行云：“中国多荒土，穷连何用开？”《少年行》云：“宝刀不敢轻输却，明日沙场欲报恩。”《猛虎行》云：“猛虎虽猛犹可喜，横行只在深山里。”《郊墅》云：“僧来双屐雨，渔卧一船霜。”《秋兴》云：“梁寺钟来残月落，汉宫砧断早鸿过。”《寒山寺》云：“船里钟催行客起，塔中灯照远僧归。”佳在实境得句，足以嗣响盛唐。中霜隼摩空，风翻健捷。《卮言》云“季迪如射雕胡兒，伉捷急利，往往命中”，亦是名鉴。集中诸作，如：“函关月落听雉度，华岳云开立马看。兵驰空壁三千帜，客宴高堂十尤钱。”“松风吹壁鹤瓴坠，梅雨过溪鱼子生。帘外钟来初月上，灯前角断忽霜飞。”各臻高妙，不能多采。 

　　杨廉访孟载 

　　才长逸荡，兴多隽永，且格高韵胜，浑然无迹。如《挂剑》《台》《江村》《郊居》《岳阳》《楼》《过》《丰城》《无题》诸作，全篇幽暢，方之钱刘或未迨，元白斯有馀。五言如：“石枕支颐冷，江标漱齿腥。”“断甓沉沙嘴，残原先露石棱。”“空阔鱼龙舞，娉婷帝子灵。”七中：“六朝旧恨斜里，南浦新愁细雨中。”又仿佛唐中兴语矣。 

　　张司丞来仪 

　　体裁精密，情喻幽深，颇似钱郎。其《送僧还日本》云：“杖锡去随缘，乡山在日连。遍参东土法，顿悟上乘禅。呪水归龙钵，翻经避浪船。本来无去住，相别与潸然。”字字沈著。至《游山寺》，句有“松老知僧，禅空悟佛心”，或讥其剽窃韩翃“僧腊”“禅心”语也。昔子卿有“明月照高楼，想见馀光辉”，子美有“落月照屋梁，犹疑见颜色”。庾信有“落花与紫盖齐飞，杨柳共青旗一色”，不至于邓仿“齐飞”“一色”成句，不以为病。今来义用“老知”“空悟”虚字转妙。余近《题南林禅院》亦云：“门前流水经行意，湖上青山宴坐心。”寓目得句，偶与此合，岂有意述古邪？ 

　　徐方思文

　　词彩遒丽，风韵凄朗。殆如楚客丛兰，湘群芳杜，每多惆怅。皋亭山作，全佳处当似耿湋。余尝爱其《折莲子》绝句云：“上将初分阃，儒官解习兵。风旗春猎野，雪帐夜归营。洮水从岷下，祁山入陇平。知公能载笔，草檄报连声。”中二联并佳，亦足入选。特起句不切幕职，惜之，仍附于品。 

　　倪隐君元镇 

　　高风洁行，为我明逸人之宗。读其词，足以陶性灵，发幽思。至《俞子过荆南精舍》《江南曲》诸篇，振秀绝响，不忝韦柳。及集中所载《赠王生》云：“君其慎语默，世事岂余闻。”《秋夜赋》云：“恬然斯寡欲，荣名非所忻。”可想见清节，岂徒老一丘之士哉？ 

　　杨君廉夫 

　　才高情旷，词隽而丽，调凄而惋，特优于古乐府。而近体不免无元人风气，故元音所载者悉略之。廉夫为元进士，仕奉训大夫提举建德路总管。尝策蹇视事，江南德之，历升江西等处儒学提举。会洪武一统，应聘修史。抵京仅百日，遂谢病还云间。後临革，撰《归全堂记》，投笔曰：“九华如我，当往。”及逝，闻空中百人步履声，讵不怪哉？张外史天雨叙廉夫集云：“今代善用吴才老韵书，以古语驾御之，惟李季和杨廉夫称作者。廉夫上法汉魏，出入李唐。其古乐府有旷世金石之声。”宋文宪公景濂亦称“铁崖君声光殷殷，摩戛霄汉”。吴越名士竞归之，比东海倪元镇、昆山顾仲瑛、云丘张仲简、吴兴郯九成，皆其客也。廉夫之迹，颇类陶靖节。读其《买妾》云：“买妾千黄金，许身不许心。使君自有妇，夜夜《白头吟》。”则其不百日引去者，所指微矣。至《侠客》词云“太阿飞出匣，欲取贾充头”，又“夜宿倡楼酒未醒，飘风吹落鸳鸯瓦”，何其雄伟豪迈邪！老铁以余为知言否？ 

　　张学士志道 

　　境入清顿，未脱夙武。如：“野烟乔木晚，江雨落花深。鹿迹闲行见，松香独坐闻。鸟影似犹见，猿声疑或闻。”此例思深且幽，非元调也。 

　　汪忠勤朝宗 

　　词新调闲，不失唐人大检。至如“倒藤悬宿鸟，绝壁挂晴霓”，“岭树垂红叶，汀沙聚白鸥”，“树密巢归鸟，溪回响暗泉”，并称幽致也。《卮言》云：“汪如胡琴羌管，虽非太常乐，琅琅有致。”余谓较之朱弦路鼗故不足，芦簧土鼓尚有馀耳。 

　　孙翰籍仲衍、黄待制庸之、李长史仲修 

　　旧称“广中四杰”，并有盛才，特闲於七言。如孙之《蒋陵兒》《次武昌》，黄之《战城南》，李之《秋晴》等篇，能自迥出常境，绮崭处亦类初唐语。《楚》《骚》云：“南州炎德，桂树冬荣。”三君子之谓也。至五言近体，非其所长，故尺有所短耳。 

　　刘文成伯温 

　　公伊吕之佐，文其绪馀耳。故骏才鸿调，工为绮丽。古风如《思归引思美人》，近体如《古戍》，并出《骚》《雅》，亦足以追步《梁父》，凭陵燕公矣。 

　　宋文宪景濂

　　文既综纬，诗稍平易。

　　林员外子羽 

　　才思藻丽，如游鱼水，翔鸢薄天，高下各适情性。庐陵刘子高序其集云：“已窥陈拾遣之奥，大有开元之风。”五言全佳者，如《鞭峰出塞》《送高郎中读书台》，其句有“苦雾沈旗影，飞霜湿鼓声”，似“战馀落日黄，军败鼓声死”。又“灯影秋云里，书声晚中”，似“塔影挂青汉，钟声扣白云”。七言如：“堤柳欲眠莺唤起，宫花乍落鸟衔来。”并称警绝，信不在大历下也。 

　　袁侍御景文 

　　才情遒拔，往往有奇语，尤闲于咏物。其题《白燕》《闻笛》，颇为时口脍灸，盖七言律不易得。元和以还，千百年之中，仅见高侍郎一家，何其寥寥也！昔王献之调季琰曰：“弟书如骑驴，骎骎欲度华骝前。”袁之追风尚远，骋思颇逸，得次之接武。 

　　王参军元章 

　　才赡思新，善绘梅竹，得意处辄题，往往奇拔，尤长于七言。如：“云合紫工虎帐，天人草入龙沙。”“海气或生山背雨，江潮不到石头城。”“千峰回影落日，万壑欲尽松风声。”抽思虽奇，摛词未秀。 

　　顾居士仲瑛 

　　声调逸秀，绮缀精密，颇任侠清狂，一时名士李杨诸公，多乐与之游。晚年尝寄居吴下名刹更号“金粟居士”。其小像首戴一笠，自赞云：“儒衣僧帽道人鞋，到处青山骨可埋。遥忆少年豪侠兴，五陵裘马洛阳街。”读之想见其旷达豪迈，超然物外。 

　　甘二守彦初、唐翰林处敬 

　　思颇清僻，甘如：“一标风外树，双屐雨中山。”“白草交河道，清茄捕虏营。”“锦衾成独旦，罗戾觉先秋。”唐如：“山色元来蜀，江声直到吴。”“月到翻经榻，苔缘挂壁琴。”亦是高唱。其詹尚书刘太宰方翰博三公，声调若虎步鸿苑，并有气概，特乏健彩耳。 

　　赵山人景哲、郭掾史子章 

　　兴洽清真，并是逸才。赵如：“残雨挂空江，濛濛若千里。暝色夕鸟前，寒声暮猿里。”又：“飞花香度楼前幕，高柳凉生仗外峰。”郭如：“落日平淮树，春潮带皖城。”又：“东邻茅屋新烟起，南涧石桥春水生。”此例佳甚。又郭有《宿雨》云：“宿雨萧萧翠客心，高斋连日滞秋阴。一枝未遂鹪鹩志，四壁寒愁蟋蟀吟。家在淮南青桂老，门临湖水白苹深。鲤鱼风熟香粳早，钓艇论证移近竹林。”五六是唐韵，结是元调。 

　　高翰籍廷礼 

　　才识博达，尝辑《唐诗品汇》，世称精鉴。及阅其集，文多而意少，且乏新兴。至《拟古》诸作，颇擅雕虫，往往青於蓝者。

　　◎士品二（永乐迄成化凡二十有一人。）

　　姚恭靖广孝 

　　性空思玄，心寂语新，其兴弥僻，其趣弥远。如：“笼驯传信鹤，池蓄换书鹅。”“翠低承雨竹，绿研讨会受风蕉。”“过林才见日，到渡不逢山。”此例已到彼岸。惠休法振，不得专誉禅藻矣。且公以慧智翊赞靖难，熏极公阶，乃萧然缁衣以终。其身了无慢惮，不贤于悻悻功名之士乎？ 

　　曾少詹子启 

　　该博逸荡，其才长於七言。古遂切直，健捷为工，颇以繁靡为累，故永成间多效其体。先辈于肃愍杨文贞诸公，互相宗尚，亦一时艺林风气使然也。其《行路难》《燉煌》二作，颇不失唐家声。袁氏献实云：“曾公浩如悬河，所乏严洁。”此是碗喻。 

　　王翰检孟扬 

　　典雅清拔，绰有天宝俊声。如“诸天花雨遍双树慧灯悬”，“夜月桓伊笛，秋风骑营”，“孤帆乘吹发，一雁渡江迟”，“江路猿声早，山城榕叶”凉，“一灯今夜雨，千里故人心”，并是司空皇甫之馀。 

　　刘孟熙 

　　涣之子，恕之弟，为会稽名家。其才思雄健，长歌颇放诞。如：“马嘶秋草阔，雕落暮云平。”“野雪消不尽，春江流正深。”属兴豪华，非鄙促语。七言《早春寄白虚室》云：“帝城佳气接烟霞，草色芊芊紫陌斜。齐雪未消双凤阙，春风先入五侯家。歌钟暗度新丰树，游骑晴骄上苑花。独有扬雄才思逸，应传丽句满京华。”颇遒丽，自是弓裘家范也。 

　　浦舍人长源 

　　词彩秀润，初游闽中，访林员外子羽，自诵《荆门诗》云：“云边路绕山色，树里河流汉水声。”於是林始惊叹，遂延入社。元美品浦林为小乘法师，言未到佛境界也。又云：“听鸡晓阙疏星白，走马春郊细柳黄。衣上暮寒吴苑雨，马头秋色晋陵山。”亦是相中色语。时王学士达善、王舍人孟端为同邑名人。学士有“路分京口树，帆渡月中潮”，舍人有“腊酿多藤酒，春禽半竹鸡”，并称秀句。湛李之後，锡中三贤稍嗣中落。 

　　王朝霞籍安中 

　　思多凄怨，托喻颇深。如《塞下》云：“嘶马边尘黑，鸣笳陇日昏。”《昭君》云：“身随胡地远，心是汉宫愁。”《寒村》云：“古路无行客，闲门有白云。”《鹧鸪》云：“长沙有迁客，莫向雨中啼。”《老马》云：“只今弃掷寒郊路，犹自悲鸣向主人。”读此例数篇，俱堪泪下。昔班姬寓戾写怨，应瑒托雁言怀，良有以也。公才高不遇，尝隐於长乐山中，自称“白云樵者”。竟沦於幕职，悲夫！ 

　　张学宪节之 

　　寓目成韵，风彩醖藉。如“秋声两岸叶，晚色万峰云”，“积水浮仙屿，寒星伴使舟”，“水蓂飞不定，沙鸟宿还惊”，陵逼少陵矣。至《与朱千户夜话》云：“瀚海地荒龙驾远，交河风急雁书沈。微卧愧乏安连策，北望胡天泪满襟。”此政英庙北征时也。情之发於忠爱不渝，能自慨切。 

　　郭忠武元登 

　　《麓堂诗话》云：“公诗为国朝武臣之冠。”余钞其《战场》、《征人》二作，平易浑厚，直言赋事，譬之兵法，正而无奇，循守绳墨者也。句有“黄河白骨斜阳里，衰草连天战血腥”，将无突围破敌，有平吞疆场之志。公尝谪戍甘州时《送岳正》云：“青海四年羁旅客，白头双泪倚门亲。莫道得归心便了，天涯多少未归人。”又：“甘州城南河水流，甘州城北胡云愁。玉关人老貂裘敝，苦民平生马少游。”其激烈壮志可想。初公以拒北狩驾见谪，当时或谓公曰：“城旦夕且破，何空自苦乎？”公曰：“吾誓与此贼存亡，不使诸君独死。”及拥上皇去，公登城大恸，则非无归驾意，故社稷为重也。商文毅为公志：“廉洁尚谋，善抚士卒，有古良将风。”余观公节概颇奇，所取不颛文辞也。 

　　桑别驾民怿 

　　狂士也。少有辩才，尝以孟轲自任，目韩愈文为小兒。号自称曰“江南才子”，颇不羁慢世。丘文庄公每屈节下之，其文词多寡味。《卮言》云：“桑诗如家无儋石，一掷万钱。”讥其侠而浅也。其乡之先辈偶武孟《岁暮》有云：“山响鼪鼯啸，江空鹳鹤飞。百年浑潦倒，底事未能归。”亦称胜语。《送使岭南》云：“七闽南去路迢迢，五色云中遣使轺。持节好定量天子命，观风当采野人谣。鹧鸪啼处山将寸，椰子吹香酒满瓢。记取都门相送日，高秋木落正萧萧。”颇佳。《偶偶集》脱此，今识之。 

　　李文正宾之 

　　学既该博，词颇弘丽，一老於掌故。其咏史乐府，乃所优也。当时如丘邵二文庄、吴文定石文隐诸缙绅先生倡酬，多作七言律，甚至叠和累篇，每以什计。昌縠谓“先辈便於七言者，以声长字纵，可以牵合成章也。今京师缙绅每谓七言律，书轴庶不寥索，遂失作者之意”。殊不知律者以古雅沈郁为难，而七言尤不易。往有诵先辈七言律句，各减去二字，亦成章，举座大笑，故在句句字字不可断为工。又以句句字字直属为病，在气贯节续，如脉络然。所谓圆如贯珠者，即衲子数珠，若减截一一子，便不成串矣。虽盛唐诸公，惟王维李颀一二三家臻妙，太白浩然便不谙矣。明兴，自高侍郎以还，七言律流而极弊。文正公以大雅之宗，尤能推毂後进，而李何徐诸公作矣。《卮言》曰：“长沙之於何李，其陈涉之起汉高乎？“颇善比兴。读公之《花将军歌》、丘之《罗都御史》、吴之《送武靖西征》、邵之《胥门》、石之《契苾兒》诸篇，稍颉颃驰惊矣。 

　　张汀洲清之 

　　纵调骋情，颇称作者。其《采莲》《昭君》，风力丹彩俱备，堪以陶写幽心。至“林叶经霜尽，河冰近午开”，是前贤未振语。殷璠所谓“意新理惬”，斯得之。 

　　张修撰亨父、陆参政文量 

　　齐声竞爽，闻於海上。张之《送廷珍忧归》云：“千里征途从哭尽，啼痕终比线痕稀。”《汉宫》云：“一样玉壶传漏点，南宫夜短北宫长。”陆之《杨妃》云：“烽火照人鼙鼓急，尚疑烧烛夜催花。”《徽宗画》云：“翠辇北巡将不去，只应留与蔡京看。”调虽短而意颇长。可群可怨，二公有焉。 

　　◎士品三（弘治迄正德凡三十有三人。）

　　李献吉何仲默二学宪 

　　气象弘阔，词彩精确。力挽颓风，复臻古雅。遴材两汉，嗣响三唐。如航琛越海，辇赆逾峤，琳阙珠房，辉烂朗映，各成一家之言。继而海内翕然景从，为明音中兴之盛，实二公倡之也。二公古体并出楚骚词、汉乐府而宪章少陵者，近体尤酷拟杜。李古胜何，如：“屯云出峡，惊风涌湍。波澜幻变，层彩叠出。”何近胜李，如：“石门寒瀑，剑阁朝霞。空中声色，高远难攀。”薛君采云：“俊逸终怜在复，粗豪不解李空同。”则何似胜李邪？《国宝新编》曰：“李朗暢玉立，傲睨当世。何身不胜衣，赋陵作者。”二公皎然风度，又可想矣。《直说》云：“李作诗，一句不工，即弃而弗可深惜之，李答是自家物，终久还来。岂非良工独苦邪？”二家诗大率多佳者，李如：“黄尘古渡迷飞，白月横空冷战场。”又：“日黑鱼龙豗梦泽，草青麋鹿上姑苏。”何如：“伏波铜柱冲炎塞，横海楼船出瘴沙。”又：“日月尽悬沧海树，龙蛇春压九河流。” 

　　徐博士昌穀 

　　《国宝新编》曰：“博士神清体弱，双瞳烛人。幼精文思，不由教迪。”文徵仲序其《焦桐集》云：“昌穀古体合作，近体非所好，而为之辄工。”亦是赏识。余观《迪功》二集，豪纵英裁，格高调雅，驰骋於汉唐之间，婉而有味，浑而无迹。尤长於赋公布，其反骚已冯陵班扬矣，足冠盛明名家。袁氏所刻《鹦鹉》五集，稍纤华，似齐梁语。皇甫子安云：“徐诗可以继轨二晋，标冠一代。”子循亦云：“徐集独综菁英，莫可瑕类。”王元美云：“如飞仙游天，不染尘俗。”三公可谓知言矣。至献吉犹讥其守而未化，蹊径存焉。仲默云：“论文亦直取舍筏，诚为精确。”余读李何集中之筏蹊，有甚於徐者，岂力与志违邪？然李何非不见赏，抑昌穀词藻虽富，情性或有未闲，故强年偃蹇冷署，闲适之兴，其寥寥乎？余独悲夫长辔既骤，穷途忽蹶，顾未尽肆力耳。假天老其才，而追述大雅，则有唐大家，不当北面邪！ 

　　连司徒廷实 

　　袁氏献实曰：“李何徐连，世称四杰。李雄健，何秀逸，徐精融，连朴质。故并负盛名，辉映当代，四公殆艺苑之菁英也。”边稍不逮，祇堪鼓吹三家耳。其集中篇章颇富，如：“绿水阊门道，青一城。”“地入河源渺，天连塞日曛。”又：“鲁连箭来遣书在，微子城荒故堞留。”“千盘鸟道悬云上，五色龙江抱日流。”应是豪华语。《卮言》云：“廷实如五陵裘马，千金少年。”信然。 

　　顾司寇华玉 

　　体裁变创，工於发端，斐然盛明之羽翼也。如：“经旬谢宾客，春草当门生。”“鹿饮红泉细，猿啼翠壁重。”“绿树邀行骑，青山拥寺门。”又：“御前却辇言无忌，众里当熊死不辞。”足使文通变色，彦升失步矣。 

　　祝京兆希哲 

　　公之腹笥奇僻，出入《史》《汉》。其《侠少》云：“琴传雷氏断，书是汲丘藏。”其笔力殆能扛鼎者。《国宝新编》曰：“祝子傲睨冠绅，游戏文囿，蓄之海汇，发也云蒸。”信哉。 

　　王吏部敬夫 

　　才隽思逸，锐於绮丽。譬之“湖外碧草，海东红云”，流彩夺目。其五言如：“云压岭头树，草连烟际村。金马当朝彦，银鱼隔岁焚。山云晴见楚，烟树远浮秦。飞鸟三峰外，孤城落照前。”七言如：“天外行云难入梦，手中转戾易惊秋。”此语直造盛唐佳境矣。 

　　熊侍御士选 

　　才华惊拔，一句一字，酷尚初唐。如“野寺孤云没，春山独鸟归”，“鸡鸣岩下寺，犬吠洞中春”，已得王杨风彩，特少深致。

　　王新建伯守仁

　　博学通达，诗非所优，然亦有幽逸思致。余读其《阳明先生集》，疏义侃侃，词切理约，自是经国大手。 

　　朱大参升之

　　情过其才，亦时出新语。其《函谷歌》 全效高常侍，稍有蹇碍粗矗处。《对雪》有“风急仍含雨，天低欲堕云”，殆佳句也。《国宝新编》曰：”参政落笔，一扫千言。傍观者往往夺气，可谓诗豪矣。“其子子价，才藻豪爽，颇与公等。故高严竞秀，流水回合，殆山泽通气也。丁酉间，余尝与子价同舍鸡笼山房。及旅都下，子价尤善书，屡为余走笔题箑面上，颇多佳句，乃集中所遗。今散失不可得矣，惜之！ 

　　王司马子衡 

　　学古才辩。其为文章，多汉晋人语，特闲於古体，如阙里孔桧，泰岳秦松，苍秀挺郁。王元美讥其稍露本色，不无有之。其《南昌行》亦足以发其忠愤激烈之思。余读其《居家集》集公所自序，即张魏公辟苏云事曰：“古今人好尚，其不齐也。有如是哉？以野处为适，则视官守为樊笼；以闲散为乐，则视轩冕为桎梏。”於是乎可以观公矣。岂惟文哉！ 

　　郑验封继之 

　　才赋英迈，往往有新语。如“暝烟分野意，山鬼习人声”，“马上琵琶曲，流悲入汉宫”，二作并佳。《国宝新编》赞云：“灵运乐游，嵇康慕仙。超矣验封，千载同然。”余读郑诗末卷载海内名公哀，惟方公膏哭诗最多，偶无佳句。余伯父与新先生有“备见前贤体，高垂一代文”。祝公銮有“才名闻海内，气概迈儒流”。林公春泽有“病多忧国累，出为荐书行”。足以见公之概。 

　　湛司马元明 

　　先生为一代鸿儒宗望。纶束发列弟子之座，事先生最久。初若崖岸，终无町畦。其为文章平易质实，诗词颇醖藉逸秀。每曰：“须发得自家意思出乃佳。”尝好登临，必谓诸生且领略山水真趣，明日补诗，率意如此。余丙辰间逾岭外一造先生之门，所处故荣盛，萧然几榻，犹事文翰，不以耄耋少替，皤然渭滨一老叟也。其诗颇得唐人古澹处。此老胸中仍无宿物。 

　　严相公惟中 

　　先辈评公诗者颇多，如仪封王司马曰“冲邃闲远”，成都杨修撰曰“冲澹朗秀”，兰溪唐文襄曰“澹而远”，长洲皇甫司熏曰“调高律细”，四公其知言哉。其《灵谷》云：“窈然深谷里，疑与秦人逢。涧底茂馀雪，窗间列秀峰。”《登岳》云：“仙家鸟道迥莫到，石壁猿声清忽闻。幽泉树杪飞残滴，瑶草严岩中吐异芬。”真境与秀句竞胜，杂之《极玄》，亦足矜赏。其集大率多类钱刘语。 

　　孟大理望之 

　　调雅词绮，高响奇绝，彷佛天台石梁，罗浮水帘。如：“鹊翻知浦树，人语辨江船。”“暗处猿声断，愁深搅夜眠。”“日衔天际树，云动水中山。”“乱帆何处去？风浪不知还。”又：“脩竹浓花田舍里，乱册流水寺门前。”“长桥晚落千寻影，高阁晴含尤里秋。“边峤梅花愁听角，郡庭榕叶忆鸣琴。”其《潇湘行》尤称警拔，李何不为之却立也，或讥其澹薄者甚尔。 

　　殷给事近夫 

　　菁藻时髦，才情遒丽。如“波喧偏怒石，山暗欲生云”，“溪静千峰倒，云归众睿昏”，又“狂龙歌舞晚潮外，芳草历乱新晴中”，稍得凤池一毛，龙渊片四甲。如《惜梅》云：“鸣雨既过渐细微，江风飒飒吹客衣。晴云雨云自纷错，山禽相逐归。三年君盗衰疾甚，，千日归帆音书稀。丹崖夜梦桂树发，清尊共惜梅花飞。”亦清劲可诵，特重归字未工。前作“云连云断”；後作“千里孤帆”稍暢。王元美谓其如越兵纵横江淮，终不成霸。盖惜其兰馨夙焚，桂业忽折，不足悲夫！ 

　　顾宗伯与成、少参与行、宪副与新 

　　三先生纶，纶之伯仲叔父也。并负才艺，钟灵五泽，竞爽三吴。弱龄驰声台馆，一时名家如李何徐薛，倡酬具在。薛君采尝寓书云：“伯促擅艺名流，并继风雅，岂惟顾氏多文，抑亦词林增重。”既而後先谢政，居常与世父与明先生翕春天埙篪，殆是花萼馀辉。《吴都赋》所称“高门鼎贵”、“顾陆之裔”，千载而下，吾宗故多贤乎哉！ 

　　唐文襄虞佐 

　　风度环爽，学该《左》《史》，颇臻古雅，集为蔡子木所编辑。元美云：“虞佐如苦行头陀，终少玄解。”佳句如“百草牵柔风，孤峰驻落日”，“长淮接江水，千里映空色”，“夜雨分芝草，晴天落蠹鱼”，声格既峻，步骤更捷，亦作玄解语。公嘉靖乙巳秋召起复大司马，冬加太子少保，擢大冢宰，害达曙体，务在引恬拔滞。寻以病乞休，忤世宗皇帝削官，竟卒於都门谒舍。後五年有子汝楫及第，获请复官，赠少保并谥。公历部院，得谥文，出殊恤也。余尝著公《感知篇》，有曰：“公锁钥边镇，励王臣之大节；错综术艺，冠馆阁之诸贤。於是乎曰文曰襄，斯称矣夫！” 

　　方宪副思道、戴学宪仲鹖、韩参议汝庆 

　　同榜齐轨，并有节气才誉。其为诗多出少陵蹊径，方稍安稳，戴韩遒暢，时有新语，其《鹧鸪》《采莲》，方故堕其云雾中。 

　　孙山人太初 

　　初号吟啸，更太白山人，朗姿美髯，飘然风尘外物也。其才清趣逸，颇擅诗名。曾寓先公湖别墅，时与殷靖江近夫游，先公每论其高臻。一日，费阁老访之，竟日旷谈，率就偃卧，去不相顾，其落魄多类是。费大奇之，曰：“我接海岱奇士多矣，未有此人。”後浪游西湖茹溪间，一时名士咸钦其风。其佳句有：“山根晴亦湿，湖气夜难昏。”“长天下远水，积雾带岩扉。”“僧归虹外雨，云抱水边楼。”“浪花迎棹尾声，山影上人衣。”“清流梳石发，远雾着山巾。”“酒醒灯晕里，秋堕叶声边。”又：“百年知己长镵在，万事无心拄杖间。”“远江天入星河湿，高木谿回风露稀。”严仪卿曰：“诗有别才，非关书也。计有别趣，非关理也。”岂不然哉？大都孙诗五言得孟襄阳幽处，七言得张句曲旷处，遂致迳庭悬绝。故献吉恒云读书断自汉魏以上，盖取诸上乘，庶得中乘。 

　　杨修撰用脩、张进士愈光 

　　世阀骏英，巍科雄望，嚼咀搜玉，咳唾成珠。其为诗，杨如锦城雪栈，险怪高峻，张如兰津天桥，腾逸浮空，故并锺山川之灵乎？《卮言》又云：“杨乃铜山金埒，张乃拙匠斧凿。”是讥其未融化也。杨之“罗衣香未歇，犹是汉宫恩”，“石帆风外矗，沙镜雨中明”，又“汀洲春雨搴芳杜，茅屋秋风带女萝”，“夜夜月为青冢镜，年年雪作黑山花”；张之“鸿雁不传云外字，鞭空照水中花”，“铜柱蒹葭鸿雁响，铁城烟雨鹧鸪啼”。此例数篇，非雕饰曼语。往余在滇中，以吏局经高峣，一访升慕故墅。适至自泸，会於安宁曹溪精舍，留连信宿。其落魄不检，形骸放言，指据凿凿惊座，应是超悟人。张尝与启札神交，词多敦素，亦是恬雅人。後余过沅州，慈谿冯公觞余督府，怜及杨之才器固博识，特好臧贬先辈，辄攻人沿袭之短，气象遂砭削矣。斯言其长者哉。 

　　薛考功君采 

　　七岁能文，弱年擅艺，大为仪封王公判亳时所奇。文徵仲评其诗云：“古风追躅汉魏，近体有王孟风。”唐应德云：“薛从瞿老书来，得虚静语。”余读其集，古体如《江南曲》《从军行》，甚这体如《咏烛》云：“珠帘照不隔，罗幌映疑空。”又“馀花飘近渚，众鸟喧深竹”，“征鸟不返顾，浮云相背驰”，“渚花藏笑语，沙鸟乱歌声”，“翠帷低舞燕，锦荐踏惊鸿”，“飞蓬来旷野，吸木响空林”，并是警句。辟之马饰金羁，连翩蹀躞，稳步康庄，了无跼蹐之迹。王元美云：“如倩女临池，疏花独笑。”特言其秀拔处。 

　　蒋参政子云 

　　才豪朗迈，颇好激赏，一时名士多延致之。其诗五言学杜，无幽闲奇语。《大婚》如：“千行烛起鸳鸯合，尤树花开凤鸟来。”《南京》云：“叠幛千重过洛邑，澄江九派胜秦川。”足称胜句。 

　　夏相公公谨、马侍郎仲房 

　　二公并称隽才，夏优於词自成别调，颇多艳藻；马优於律，取法初唐，尤多华整，并少情性耳。至马之“盘危门入斗，峤迥戍通烟”，“香气蒸云上，钟声度汉回”，是江光禄未授律时语。闻马有全集何元朗处。 

　　陈行卿鲁南 

　　才与顾司寇华玉、王太仆钦佩并称。如“鸟声林叶暗，山影石溪寒，”“县灯动星月，传梵起鱼龙”，“漏转云车急，花深月殿开”，“鹊观月华还映雪，龙池水色已含春”，恍乎临蓬山而俯瞰阆洲，深远郁然。 

　　王给事稚钦 

　　调高趣新，颇多奇句，如深谷绵蛮，泠然幽响。其《少年行》云：“金羁及狡兔，珠缯落鸿。”《江上言怀》云：“岸束涛声急，轩凝野色重。”《还蜀》云：“峡束秋江怒，云盘石栈悬。”《吊道士》云：“海田犹有变，洞壑岂无哀。”《春昼》云：“絮飘兼鹤毳，花落罥蛛丝。”《夜坐》云：“把烛秋蛾集，开帘夕鸟过。”《闻筝》云：“思繁纤指乱，愁剧翠蛾颦。曲终仍自序，家世本西秦。”殆与高岑方轨矣。稚钦本高才不羁，尝谪裕州为监司督过，罢职还，益自放诞，或衣绯酣歌，或跨犊浪迹，作慢世之状。读其《述邃赋》，其志有足悲者。 

　　◎士品四（嘉靖迄今凡五十有三人。）

　　张文肃文邦 

　　才雄思赡，抽绪错彩，遒绎华旷，江汉横流，岌然衡岳之秀也。公长於古风，其豪纵处如孙武将兵，甲队严整，鼓而为气，穷力破敌，特沈机轻袭，非所屑也。初署宫坊，素崇奖少隽。纶尝游其门，往往式我旅舍，晤言弥日。及其入相，款洽如一日，颇雅辱公深知。公七岁诵书，该博典籍，达通今古。虚怀高朗，论人贵实，临事果断。庚戌策士，多中时要，弗之讳。至西北大计，尤究心焉。是秋虏犯京师，犹力疾疏乞决白河御之。一夕梦跨鹤凌空，竟逝。悲夫！神骥当轴，长辔俄绝，纶尝哭之以律。後作“平原客散多遗刺，新垅山深断扫门。想见墓前留鸟象，几人恸哭受知恩”及《署感知编後》咏曰：“张公副相日，慷慨问遗贤。平津嗟旧阁，南麓郁新阡。赤牍三朝事，青编四海传。何当中道绝，麟丧鲁人怜。” 

　　黄詹事才伯 

　　性尚冲和，韵含芳润，玄览鰲洲，茂珍琼海，为一代名家。其诗譬之龙跃悬河，凤鸣阿阁，辉映高绝。屠谕德谓其“利若刺刃，光如巨贝”，故词林宗匠也。如《虎丘》云：“夫椒先自败，於越遂能军。月落荣萝冷，花深麋鹿群。”《兴安道》云：“密云虚碍马，芳草远随人。”《夜坐》云：“野色入河汉，钟声连翠微。”《洞庭》云：“未央月转鞭殿，太液波涵翡翠楼。”《采莲》云：“青山亦有飞来日，何事萧郎未见还？”《并头花》云：“十年不到鞭阙，坐对双红听曙鸡。”并得开元风格，大历情兴，足以接武曲江，追驾岭表矣。余早岁羁旅都下，尝因张文肃交公，其风度弘朗，间素超脱。丙午间，少宰员缺，廷推忤忌者。一日罢二侍一詹，公与少宗伯崔许二公也。公遂不旋踵，飘然解龟去都。余追至通会送之，把余臂曰：“子有胜致，他日能访我罗浮之站？”後十有三载，余自郁迂道一造其门，值飓风大作，遂解手余五层之楼，遥览罗浮秀色，宛在浮白间，弥日而别。公雅有古谊，将无以言掩之。 

　　高参政子业 

　　负奇气，博雅情，其为诗若磊磊乔松，凌风迥秀，响振虚谷。如：“莫作空山卧，令人白云。”“贫家满座客，闲户一床书。”“以我不得意，怜君同此心。”“磨灭名题柱，凄凉赋卖金。”“暖云蒸海气，残月吐洲晖。”又：“连山楚雨迷官舍，隔县乡音认故园。”“一官已谢於後，百亩才开莘野西。”殆秀句也。大抵高诗有情兴，通篇读去，颇沈郁。王元美谓其“高山鼓琴，沉思忽往”者是也。 

　　文翰诏徵仲 

　　吴中往哲，如公之博鉴，雅步艺苑者，宜冠林壑矣。其文寂整饬，诗亦从实境中出，特调稍纤弱。王元美谓其“如小阁疏窗，位置都雅，眼界易穷，似或有之”。 

　　张山人子言、傅山人梦求 

　　二山人咸工诗。张以兴豪，傅以才豪，合而有之，故不足以凌昆仑跨商岩而并称诗豪哉。尚论其志，则张贤於傅，不同日语矣。 

　　陆给事浚明、屠谕德文升、袁学宪永之、王翰林汝化 

　　同榜入馆，并有盛才，其集各长於古风。至近体，《陆集》云：“无夜不成寐，有书空道归。”“郡古留铜狄，堂深绣土花。”“虎应窥日没，鸟亦倦天长。”又：“无因得似宫前柳，时有长条拂御衣。”《屠集》云：“飞阁秋光入，层城紫气来。”“楼空吴楚尽，江阔雨云多。”又：“霏霏绛雾炉烟合，片片轻云雉戾还。”“啼莺日送千门晓，宫柳晴含万井烟。”“繁花白日俱含笑，幽鸟逢春亦异啼。”“双观月临鳷鹊度，五楼春见凤凰栖。”《袁集》云：“迎风桂子落，照水芙蓉繁。”“蚺蛇晴挂树，射蜮昼含沙。”“屋覆湘君竹，册红蜀帝花。”又：“行天警跸驰清道，合殿炉烟散彩云。”“蜃气朝蒸疑是雾，潮声昼涌忽如雷。”《王集》云：“树绕千林秀，花分两岸飘。”“西风金雀冷，南海荔枝来。”“宝月临窗白，慈灯照榻红。”“客难东方朔，人嘲扬子云。”“浮生聊寄适，幽意★鸣琴。”有句如此，亦李唐四杰之选。此辈是层汉疏星，朗朗辉映，未足多也。 

　　田学宪步禾 

　　学古才赡，网罗旧闻，多所著述。应德唐公尝目之曰文昌星精。余读其诗，古体出入《骚》《选》，颇沈郁豪纵，如探珠合浦，夜光迫人，往往眩目，故不当以一篇一句观所蕴也余素与公游，听其言若艾艾不出口者。一日觞於湖上，多多许余《泽秀集》，即席口授千言序之，故不窜一字，灿然龙雕凤咀，是捷悟伟人。 

　　施少府子羽 

　　余友，卓行傅学，雅有诗名。所著诗文，尝芟齐梁之浮靡，涉曹谢之高华。稚年从父施平乐之任，过楚，纪行之作，有“云青洞庭，郢水寒梦泽”，又“千里月明来楚峡，五更猿断忆巴城”，“桃花浪阔三江水，杨柳丝长百尺楼”。邵文庄公见而大奇曰：“《风》《雅》之流也。”平生安贫乐志，海内名公咸慕其风，谓句吴有施子矣。其诗如春竹积雪，浮翠欲滴，寒松含籁，空涛劲发。《卮言》又云：“子羽如寒鸦数点，流水孤村，景物萧条。”佳篇如《送余游兰亭》云：“霭霭深竹林，林深修涧。清川流其间，悬崖俯可辨。春兰日以芳，风气日以变。君往封山人，如逢昔人面。”《游天竺寺》云：“绿湖始欣往，遐览历幽寻。册到不容路，云茂犹有林。阶前寒涧落，榻下白云深。积雪千峰里，寥然空世心。”各诣妙境，殆萧条而风趣冲寂者。学士华子潜公哭之有云：“世上交游安足多？丈夫从来贵知己。怜君家徒四壁立，中岁罢官常不给。生前独行殊寡谐，殁後遗文更论证辑？”余《感知编》亦云：“皎皎武陵子，卓荦诵其书。乐志每轻世，论诗常起予。一丞何足陋，柱下不容居。到国但观海，浩然赋归欤。尔尚终蹭蹬，时哉良可歔。”又哭云：“忆昔南塘别，嗟君如逝川。浮云无俗累，秀句有人传。高垅生秋草，空山响夜泉。知音不可作，长叹绝悲弦。”并悼之以见其素。 

　　陈隐君鸣岐、陆文学一之 

　　并负计名，倡酬交欢，颇适间居之兴，亦我锡中逸流。陈有《悼鹤》，陆有《荡子妇》二作并称新拔，为篇会之秀。陆尤长於古体。

　　王山人仅初 

　　早岁英爽，读书经目成诵，画心不忘，且捷於裒撮旧闻。余尝鼓其腹云：“何便便作经笥乎？”卒称博览家。特受知於华学士公，公为艺林宗匠，多与倡和，载之集。华所赠王有云：“达人能固穷，朝夕恒晏如。愿言日相过，多闻时起予。”又：“客子本大雅，主人亦好文。饔餮以养贤，无劳事耕耘。”故不足以观仅初邪！其佳句有“抚琴聊永日，艺圃任无★”，“花树春连夏，楼台水杂山”，“落日霜渐寒，秋高夜弥永”，亦足以发隽逸之思。 

　　唐中丞应德 

　　诗称名家，早居翰苑，便跻贞观武德华躅。及还毘陵，直造开元大历妙处，并足流响词林。其古体如云津跃笼，幻变莫状；近体如风涧鸣琴，幽逸有致。五方如《阳羡送白尉金山寺》《清溪庄》《赠陈千户》，七言如《寄周中丞张相公》、《赵州怀古》、《樊医》、《水灯》、《吴山人》诸篇，格高韵胜，词雅兴新，无句不秀，无字不稳，此即李何亡蹊舍筏喻也。《卮言》所指，不减定山语之作。其晚年率意，偶落宋套。《岳将军墓》二作并佳，韵用“寒”字，次句押作“身危亦自甘”，非沈韵也。直说云：“不用沈韵，便非唐诗，殆是名品。”古诗间有协用者，如：“西北有高楼，上与浮云齐。”又：“灼灼园中葵朝露待日晞。”仅见於汉人，亦《骚》体之滥觞也。至近体，则盛唐人无出韵句。今“甘”字将作“安”字，稍似理惬意完，不更深乎？ 

　　陈学宪约之 

　　《卮言》云：“约之如青楼少女，月下箜篌。”余读其集，篇篇都秀润，句句少警拔，亦就色象中自然写出，如波擎菡萏，净丽天茁，尚未舒笑。至《石滩》云：“石劣不受凿，水归时碍行。却令无竞性，翻作不平鸣。逆折声犹壮，崩腾色自明。我行殊昧险，於此独婴情。”词少意多，不祇比类切象，抑又深斥劣行。 

　　万都督民望 

　　才清思逸，禀履高旷，言行无俗韵。其诗如空岩曲濑，宛转寥夐，时复滴沥得幽闲真趣。如“浮云看世远，短褐觉身轻”，“深旷市尘隔，萧条墟里同”，五侯延士少，数口向论证存”，“海云朝数变，山鸟暮双还”，又“我已出家惟带发，君来连榻与同心”，并得韦应物深致，惟七言气骨稍弱耳。乙卯间，丁倭变，公倡义集僧兵为捍，子婿死之，遂郁郁负疴，多寄迹兰若间。平生苦空事佛，岂夙世高僧轮化邪？余为作《感知》传後云：“万公属文藻，多著鹿园书。好道事啮缺，用兵师穰苴。素所厌轩冕，萧条只泊如。云峰随处宿，香饭净斋居。出世比丘者，应修法喜庐。寂寥甘被褐，尚论在冲虚。”殆是实录。 

　　陈山人鸣野 

　　余目山人落落如行长松之下，风概颇劲。其为诗，初抉贞观以还体，晚得大历中意兴。五言如：“天远龙门敞，山空石鼓鸣。”“远月随长棹，残潮自到门。”七言如：“愁连天汉无鸿雁，梦到关山见戍楼。”“水落尽如雷电过，山回俱作凤凰飞。”并造彼境。余浪游都下时，山人寓言招致入社，句有“永和真迹依然在，遥迟逋翁续品题”。余报中有“十年漂泊成狂客，千里招寻识古心”之句，永怀旧致，便为之怆。 

　　皇甫司直子安 

　　吴中雅雅有四皇甫司直子安盛称才藻，司直公所著颇富。今司熏子循公为艺苑宗望，观其序《少玄集》云：’驰骤魏晋李唐间，其汪洋浩渺，譬之观海者，斯可以见公诗矣。如《西湖》云：“丹杖远随金鹫转，锦帆齐拂石鲸回。”简子循云：“江色似迎张翰远，涛声忆傍伍胥多。”雅有此句，宜嗣冉曾。 

　　吴少参纯叔 

　　词垣妙选，夙有隽才，自负雄捷，特闲於七言古。每临觞镕调，绮靡惊座，当服其伟。五言如“斋钵虫丝集，经幢鸟迹多”，“流水迷松径，间云满石林”，“珠缨蛮女谒，毳布僰人迎”，“风枥悲穷骥，秋砧乱候虫”，亦是《国秀》中语。 

　　赵督察元实 

　　志尚豪迈，颇事诙谐。尝兴酣酬藻，千方言不加点缀，故捷才也。箑中偶得其三篇，偕余席上一挥而成，稍无俗韵，亦补正平之流也。旧著《感知》云：“赵公尝示遇，落落若何亲？读书适己好，饮酒陶其真。一朝受眷顾，假钺论证当迕？亲烦南面尊，赫赫震斯怒。伐海督都戎，露板荐胡公。淮阴能来楚，此是酂侯功。感激罢官去，牖下恩所予。位高奚足言，怅矣云埋处。” 

　　周唐吴三山人 二子言子充，乃吴下清流。周既冲寂，吴亦流暢，唐稍平远，并幽夜之逸光。

　　傅山人木虚、孙渔人可宜 

　　二公各有新声奇调，我明河岳隐沦之夐秀者。傅句云：“林缺呈江练，泉香长石英。”“崖色斜移树，泉声半出山。”“野树鸣乾叶，晴潭响暗鱼。”“月疑加镜彩，云似助衣娇。”又：“百里川原平入眺，九霄星半倒垂文。”孙句云：“啸里惊山鬼，谈中有谷神。”“野雾峰全暝，湖烟渚半昏。”“白石孤村合，青山万树齐。”“角应江声起，云兼海气浮。”其品当在李唐二孟之间。 

　　蔡司空子木 

　　声调渊雅，情兴高朗，其集为杨用脩所选者，为艺林珍赏。晚岁率意应酬，似出二手。五言云：“绿帏槐影合，香饭药苗肥。”“三江看雁尽，五岭入云深。”“泉落云中碓，溪回树杪船。”“疏钟摇落叶，细寸带秋虫。”“石楼窗近斗，册郭树浮天。”七言云：“群乌绕树飞无定，黄叶从风落正繁。”“无复山门访支遁，独留径草待王孙。”“秋色总归红叶寺，楚江还见白苹洲。”此例酷似刘长卿极玄虎。至“门径近连驰道树，池塘遥接汉宫流”是讽体。子美《赠花卿》有“此曲只宜天上有，人间那得几回闻”？诗话云：“蜀中伎女竞唱之，盖谓花卿在蜀颇僭也。”公前作不无风人之旨。 

　　孔方伯汝锡、包侍御元达 

　　余识二公，殆忠謇伟流，未竟其才，辄以文抒其抑郁，方之玉琢鼎夷，材良器重，款识工致，特乏弘绰耳。孔云：“窗暝垂岩树，庭昏带野烟。”“石室排云上，松门闪雾重。”“萝幌晴峰色，花钟夜壑空。”又：“一室尽攒云里树，空园全绕石中溪。”包云：“坐淹十日饮，兴洽五陵豪。”“雁归砧响急，烽至角声多。”“蔡琰降胡日，王嫱出塞时。”“迳仄才通鸟，山深秪啸猿。”“瀑泻《渔阳操》，莺调陌上弦。”“竹简滩声驶，燕支石磴危。”又：“岸柳藏侵坐密，园花隐麝隔溪分。”“石洞经秋龙不起，松枝将暝鹤初归。”“当筵解语调鹦鹉，邻院吹笙写凤凰。”二家意象都新，融炼并工，令人倾炫心目，斯江鲍之流欤。 

　　白司直贞甫 

　　余读公集，未尝不增慨，何高才而没没也！品所称王翰检敬夫、康修撰德涵、廖学士鸣吾、高参政子业、王祭酒允宁，咸与齐声同好，乃调不谐世，卒老於词垣籓屏间，故名之为身累也如此。公尝语余游关西形胜，不但山川，而人物尤伟。康王作社於鄠里，既工新词垣籓屏间，复擅音律，酷嗜声伎。王每倡一词，康自操琵琶度之，字不折嗓，音落檀槽，清啸相答，为秦中士林风流之豪。余读白诗如《明月》等篇，出建安风骨，兼贞观思致，故宗子相谓总之诗不离唐五言者，最乎亦足振响长庆，继轨太傅矣。公与余有僚婿之娅旧，为《感知》小传中，有曰：“司直尝师事阳明先生学该群籍，早擅时名。及游北雍，士大夫之贤者，无不枉造焉其意气高迈，论思雅饬，慨然有孔北海之风。违时播谪者一十六年，竟沦於一郎，悲夫！”余咏曰：“白公洛下才，弱龄擅词赋。五迁仍一佐，廿载郎如故。平生抗其行，宁免时所姑。论证知高门中，延纳多韦布。一言必见赏，挥昨何顾？意气海内疏，悲哉若未遇。” 

　　吴中丞峻伯、俞廉宪汝成 

　　二公初官西曹，比余舍为社，每怜其高才深致。及归田，吴每自丰中相讯不废。俞同里赓唱尤密，倏尔後先观化，抚兹遗编，重余嗟慨。吴句云：“斋钟微出坞，涧水曲穿林。猿愁巴峡夜，草暗洞庭春。驿路峰腰折，江流雪後深。”又：“花月九衢澄夜色，关山一雁动秋声。”俞句云：“花密藏谿路，峰危带石楼。”“戍苦寒花发，庭间露草深。”并堪大历十才羽翼。 

　　沈隐君子羽、姚文学本修 

　　清暢间整，丘园之雅也。沈如：“林鸟啼仍歇，岩云去复还。”姚如：“马嘶中禁树，花发五陵烟。”“黄云连去路，青嶂出孤城。”词之婉丽，颇了了解人意。沈姚少时同学，分题娈童，沈云：“珊瑚枕上堕犀簪，满抱温香袭翠衾。花有并头连并蒂，带宜同挽结同心。”姚云：“席地张灯送酒筹百壶春酿散春愁。难忘花月清欢夜，半卷风帘不上钩。”并有思致。 

　　高光州文中 

　　材致清赡，声调遒捷，平平写出，亦自沉净。如“《黄鸟》歌声悲，秦亡从此始”，“涛卷海门山，雪横天际鸟”，“暮湖平野渡，远树带斜阳”，“经声出院少，草色上阶多”，“许多萧瑟意，总是乱离心”，是中唐语，并流丽有情。余交公颇深，其器度率多类此。 

　　何祠部叔皮 

　　不惟才高，抑又谊古。早岁绝弦，悼其烈亡，遂终身不续。其诗词博思锐，乃连翩络属，参错《史》《汉》，故是大手笔。见公诗颇多，余箧中仅得所赠长歌一篇，乃慷慨任侠语。其伯兄翰目元朗公著作尤富，即艺林所称大何小何也。二陆以还，云间复以为匹。 

　　蒋户部维忠 

　　才情绮丽，颇任侠气。早岁罢官，即放浪自适，筑山穿池，遍列舞台歌榭。是游燕名处，每临赏，辄酣暢忘还，所憩阁贮书颇富。与荆川素雅，过必酬论竟日，攻难不乏，所作《刀歌》，想见豪爽。 

　　李武选应祯 

　　性尚放诞，傲世寡群，日事啸咏，颇以酒为名。宦非所乐，其在留曹时，闭户独饮朗吟。有造门者，聆其音急，呼而扣之，勃然答曰：“勿废我酣兴！假令作陈尸，亦复相寻邪？”竟弗顾自若。於时风誉，以晋中兴高流目之。余与应祯同学，其束发便能诗。尝集余东林，有“不辞竹叶胡来碧，却讶莲花秋自红”之句。辄文战不利。乃锐意举业。其集中皆擢第後所辑，并朗秀冲间之辞，已造中唐佳境，当续之李晏阁，故不多让。 

　　顾提鹾玄纬 

　　伯兄自少颖秀博览，过目不忘。及长，肆力编摩，手抄若干家，靡非奇橐。姚山人舜咨为里中耆儒，闻见颇博洽。学士大夫往往咨访山人，山人偶不忆者，伯兄了了能解，时人以为康成子玄之俦也。其为诗如蚝含月阙，忽吐异辉，直冲层汉。弟与兄也，故同涉龙渊，而兄独探骊贪者也。惜哉！珠藏夜壑，光照月梁，悲能已已。集中《朝云墓》云：“影沈歌扇月，香散舞衣风。”《拜表》云：“璧月沈蛟窟，丹云渺凤城。”《仰忠祠》云：“竹声鸣劲节，潭影照丹心。”《香山署》云：“庭下间罗雀，岩头时报猿。”《山池》云：“石表到公兴，池高习氏名。”《建德江》云：“峰参如列戟，沙浅不容舠。”《送吴别驾》云：“隔窗江水秋添碧，夹岸猿声夜报愁。”《送徐琼州》云：“蛤满镜飞天外月，蜃来楼结海连云。”揆之诸父前编，则五窦联珠，奚足为誉？ 

　　沈山人子登 

　　翛然高朗，以艺游湖海间，如九皋鸣鹤，时有清音。颇事侠兴，多浪迹於辽蓟贵豪间。时过余邸舍，必淹留青翰，每得山人诗，有绝佳者辄为好事者索去，零落无几。於残牍中得一二，如“野日寒如月，河冰聚若刀”，宛见旷思。至俞氏所编，是其败乘耳。 

　　李观察于鳞 

　　《卮言》云：“五七言律至仲默而暢，献吉而大，于鳞而高。”又云：“古惟子美，今或于鳞。”余观李何之为诗，如良畯乂田，辟草艺禾，油然生矣。若夫勃然之机，至观察而始化。今督府张公序其诗文，以左迁高岑辈目之，云：“代不数而得之明，人不数而得之李。推是言也，则天宝以还，千载之下，仅得观察一人而已。”其为一时学士大夫所推崇如此，不足以厌服群心邪？余尝品其七言，函思英发，襞调豪迈，如八音凤春天，五色龙章，开阖铿锵，纯乎美矣！至五言似有不尽然者，乃稍乏幽逸情性。观察故有《唐选》行於世，五言乃止於刘长卿，自序谓“唐诗尽於是矣”。虽储韦钱郎并削之，其取指颇示严峻。其《送诸光禄》云：“芙蓉天镜晓，风雨石帆秋。”《白云楼》云：“千家寒雨白，双阙晓烟青。”《送张比部》云：“风云千骑动，雨雪二陵寒。”《出郭》云：“溪流萦去马，山路入鸣蝉。”《燕集》云：“酒奈柳花妒，人堪桂树怜。”《天井寺》云：“乔木堪知午，回峰欲隐天。”七言《送人》云：“樽中十日平原酒，袖里三年蓟北书。”《寄王》云：“上书北阙风云变，洒泪西山雪雨寒。”《送卢》云：“书上梁王还寝狱，赋成扬子不过门。”《双塔》云：“双阙星河秋色曙，千家烟雨夕阳沉。”《早春》云：“扬舲巫峡江声合，立马岷峨雪色来。”《梅花》云：“笛里春愁燕塞满，梁间月色汉宫来。”《眺望》云：“汉苑春生多雨雪，蓟门晴色满寒烟。”歌行如《金谷》、《刁斗》、《送谢茂秦》、《击鹿》等篇，一一高唱，足以感荡心灵，岂直气吞储韦，辉掩钱郎邪？其集中附载海内名家哭公诗甚富，如张督抚云：“生来语出千人废，死後名从四海知。”王观察云：“文许先秦上，诗卑正始还。”王仪部云：“天地论才尽，文章与数奇。”又：“青山一恸哭，流水若为音。” 

　　俞山人云：“句陈耻重袭，文奇秘难通。”张太学云：“齐亡天下士，汉失济南生。”并追宗大雅之句，因并识之。 

　　梁比部公实、宗学宪子相 

　　嘉中，海内崛然奋有七隽，即梁宗暨李吴徐三宪副，张中丞王廉访七公也。梁与宗相继中折，若夫文麟方角冢而避世，灵鹫既苞彩而阅劫。览兹遗响，未尝不掩帙而吁也！梁之七言云：“天涯尺素经残，客里分阴似小年。”“云暗故关听角断，日沉残垒见孤鸿。”“吴楚地当瓜步折，东南山拥秣陵高。”“石楼积翠临沧海，铁柱飞泉落紫虚。”“候虫声起灯花落，社燕巢空木叶疏。”宗之五言云：“路迷频勒马，尘起一弹冠。”“羊裘宁负汉，龙剑不游秦。”七言云：“昨夜羁縻胡市马，西风萧瑟汉臣缨。”“潇湘天阔春归楚，震泽风高晓入吴。”“鹦鹉昔悲湘客赋，鹔鹴初典汉臣裘。”“锦水即从巫峡去，青山定向剑门开。”“骤雷似有蛟龙怒，落日愁闻虎豹喧。”推是句也，才情竞秀，已入开元二李妙乘。宗哭梁云：“形容疑好在，消息竟论证传？”又：“仓皇不可问，陨涕《五噫》篇。”吴哭宗云：“双泪把诗还字字，一樽伤往独时时。由来腐骨无今昔，宿草宁嫌酹墓迟。”又：“金马玉珂俱往事，青门黄土竟斯人。论证堪多病冯唐老，更少平生鲍叔亲。”岘山原先阴，将复识此堕泪语。 

　　卢少楩 

　　晋渡江来，赋几亡矣。自兹而作，有卢生焉，涉屈宋之华津，步班扬之高衢，弘音夕振，恍乎渔阳操挝，渊渊有金石声，眇觌创制，亦一代之赋手也。至所为诗，稍有短长。余尝评之：其古体如寒流出谷，婉若调轸，音随意适；近体如夕禽触林，矫於避缯，象逐思驰。读《蠛蠓集》所载《幽鞠赋》并狱中所上诸书，迹类韩囚，情同魏械，据愤郁之辞於钳赭之顷，号哀迫切，良亦勤矣。竟大困十馀年而始脱。斯人也，乃有斯厄。平反甫释，而年算靡永，卒槁榇於空门。此天之未定者也。假令置之金马石渠间，则《上林》《羽猎》，不足润色鸿业邪！嗟夫！世之不遇者，岂特一卢生哉？余尝一识生於邑之南濠，因详附王元美尝悼其亡之什，生也遗爽，颇复赏此否？王云：“北风吹松柏，下与飞藿会。词人厄阳九，卢生亦长逝。桐棺不敛胫，寄殡空山寺。蝼蚁与乌鸢，眈眈出奇计。酒家惜馀负，里社忻安食。孤女空抱影，寡妾将收泪。著书盈万言，一往恐失坠。惟昔黎阳狱，弱羽因毛，鸷。幸脱雉经辰，未满鬼薪岁。途穷百熊攻，蛮触新语至。词场四五侠，往往走馀锐。大赋少见赏，小文仅易醉。醉後骂坐归，还为室人詈。我昔报生札，高材虚见忌。自取造化馀，何关世途事？呜呼卢生晚，竟无戢身地。哭罢重吞声，皇天有深意。” 

　　马司业负图 

　　少负逸才，风伟志迈，雅谈玄理，率多胜致。尝好祈仙，作玉华馆，极备弘丽，为江左创观。晚岁解龟，筑墅方山间，益扩前业，为藏修真境。冠蠡服憋，神超形越，时人望之为翩翩霞举中人也。尤善书法，往往对客挥洒，俄得数纸，一坐惊赏。自谓得张长史李谪仙豪处，荆扬大贾竞购之不可。其诗不尚远僻，未尝措意著象，亦朗朗可诵。故庄生寄指鹏鷃，远近虽差，各任真性。岂以遥然路旷，矜尔靡适哉？余辱公忘年交，其平生著作，每见示，为好事者所夺。余《哭公诗》曰：“忽闻笙鹤返翩翩，北院先生已作仙。声价琳琅增殁後，风流醖藉在生前。茂陵遗稿犹称疾，长史尝题自谓颠。想像方丘读书处，平生涕泪荷忘年。” 

　　张太仆有功 

　　罗峰公为嘉中贤相，有功以颖拔英特，世缵厥家。弱龄振缨，即雅好宾客。时出藻语，为士林叹赏，风誉日茂。及左迁，辄负才任放，乃寄意气於歠醨，竟夭折。其志惜哉！余旧寄张二有云：“闻君谪宦下扬州，叶落淮南值早秋。尺牍欲缄初雁寄，一樽常为故人留。到官不废羲之草，乘兴还登白也楼。偶读当时贤相传，何人曾为叔歼谋？ 


　　◎士品目（自弘治迄今凡六十八人。）

　　徐少师子升 张司马惟静 华学士子潜 姚山人舜咨 金山人在衡 

　　皇甫司勋子循 朱司空士南 王九江维桢 王驾部子裕 周太仆子吁 

　　尹宗伯崇基 薛学宪仲常 莫方伯子良 万侍郎懋卿 茅副使顺甫 

　　冯光禄汝言 陆符卿子传 周聘君公瑕 陆宗伯与吉 何翰止无朗

　　万礼侍思节 张录宪玄超 秦方伯子成 谢山人茂秦 俞山人仲蔚 

　　王观察元美 王仪部敬美 黄文学淳父 张中丞肖甫 徐兵宪子与

　　吴学宪明卿 洪山人从周 张选部助甫 余宪副德甫 黎员外惟敬

　　王大名阳德 欧司训桢伯 梁中舍思伯 陆山人无从 沈山人嘉则

　　郭山人次甫 李禁直惟寅 潘白岳象安 康山人裕卿 梁文学伯龙

　　张太学幼于 郑山人顺卿 陈山人济之 王太学百縠 莫文学云卿

　　童太末子鸣 丘户部谦之 张少参安甫 华比部起龙 朱光禄在明

　　黄伯子吉甫 叶山人茂长 张文学仲立 成季子玄复 孙太学齐之

　　俞伯子希颜 俞仲子希曾 邬季子汝翼 顾季子嗣海 安仲子茂卿

　　右品後凡称目者，即前所序阙文例也。乃按卷编次本集，偶多同咏辈，合作一卷，间有一二家互入不次，特便阅耳。此昉史氏同传附例。 

　　◎闺品（洪武迄嘉靖凡十九人。）

　　郭国嫔善理 

　　定量宗闻其贤，聘至都，竟病卒，封国嫔。事在《淑秀集》。其自哀古体，酷效蔡文姬，尤得情性之正。属圹辞於淹诀之顷，舂容永怀，非闻道超悟者畴能之。推其恒居所咏，必多雅词而见者不多。惜哉！古之宫阃里巷之语，颇关政化。今闺品中刑於内范者，自嫔始。 

　　王司采 《明音》所载司采《宫词》一首，颇遒丽，亦椒庭之艳发者。惜乎不多见耳。 

　　中给事沈氏 

　　按《淑秀集》，沈聪慧，善属文，入宫为中给事。孝宗时试《守宫论》，惟沈文最佳，擢为第一。其《送弟就试》云：“朝迎凤辇归青琐夕捧鸾书入紫微夕捧鸾书入紫微。”又：“年来望尔登金籍，同补华虫上衮衣。”较之李唐夹纩裁锁之句，故《雅》《卫》悬绝矣，非直宫阃中语。 

　　阆州妇 

　　《明音》作宋氏女子，其《题邮亭歌》是自序体，殊凄惋剀切。特不详其夫之姓字，为僚佐所嫉，监司坐赃被击，竟饿而死。仍籍其母子妇置之金齿，子复暴死中野，其妇一身奉老姑，万里之戍，狼狈甚矣。歌末云：“妾心汪汪澹如水，宁受饥寒不受耻。几回欲葬江鱼腹，姑存未敢先求死。”又：“姑亡妾亦随姑亡，地下何惭见夫面？说罢伤心泪如寸，咽咽垂头不成语。”读此至再，不觉潸然。独悲其邅回穷荒，饿寒至困，犹能从容文辞，深得情性之正，盖凛乎有烈丈夫风节者，当续之古《列女》。 

　　两女郎铁氏 

　　铁方伯御靖难之师，成祖籍其两女郎於教坊，辄献二诗。长云：“旧曲听来犹有恨，故园归去已无家。”次云：“骨肉相离旧业荒，一身何忍去归倡？”并悲而婉，稍稍闻上，获赤，归於良家。 

　　方氏 

　　父从军，初为伪男子，偕之还乡。值父卒，即依主舍刘氏子奇同学。及长，觉方女郎也。奇作《燕巢诗》调之，方答云，有“雄号将雌故不知”句，竟谐伉俪。 

　　孟居士 

　　荆山居士其自号也。孟论朱淑真云：“作诗贵脱凡化质，僧诗贵无香火气，铅粉亦然。”其计如《春归》云：“无情最是枝头鸟，不管人愁只管啼。”《书怀》云：“天连莫看如钩月，钓起新愁与旧愁。”不但无铅粉气，且雅善用虚字，亦鱼玄机之亚。 

　　陆寡妇 志尚端严，观其《卖宅》《冠子》二绝可见，视今纫绮子，呼卢挥金，竟坠业倾绪，死而不悔，何欤？ 

　　李夫人陈氏 

　　中丞公昂之配，道州士魁之母。其集颇富，如：“绿绕郊原外，青回远近中。”又：“引泉竹溜穿云入，堕粉松花绕舍香。”“深院雪消芳草绿，小园风过落梅多。”情致幽绝，足为女郎之秀。 

　　朱静庵 

　　昔刘长卿谓李秀兰为女中诗豪，余亦称朱为闺品之豪者。或讥其配周非偶，每形诸吟咏。《落梅》云：“可怜不遇知音赏，零落残香对野人。”余读其《鹤赋》云：“何虞人之见获，遂羁络於轩墀。主人之过爱，聊隐迹而栖迟。”其与周偕老，已见乎辞。所咏《虞姬》又云：“贞魂化作原头草，不逐东风入汉郊。”词义颇烈，意者周无叱咤之状，何遂抵为野人邪？斯窥之也薄矣。 

　　濮孺人赛贞 

　　费文宪公叙《外母集》，谓“聪慧博雅，诗有奇思，无愧於士，因号士斋”。其《寄妹三四》云：“寒粟侵肌玉，秋蓬乱鬓蝉。”即所称奇处。 

　　陈少卿妻 

　　相传少卿弃而取妾，作《寄夫》云：“新人貌如花，不如旧人能绩麻。绩麻做衫郎得着，眼见花开又花落。”晚唐葛鸦兒《寄良人》云：“胡麻好种无人种，正是归时不见归。”稍与同调。 

　　碧天道人 

　　潘学使女，归裘氏。五言云：“夜久人未眠，碧水荡秋月。”“未开云外户，先听水连松。”七言云：“不知燕子栖何处，此际东风依旧回。”“明月晓光移槛白，芙蓉秋色映江红。”故《玉阶》之赋，《纨扇》之词，讵足夸邪？ 

　　俞节妇 

　　俞廉访之母，《早起》一首，汝成自叙，谓得之先君稿中，断为吾母诗。即其发端云：“喔喔者，亻放宾王《咏鹅》体，末作‘论证道天未明，前见红旭’。”或云：“未若‘窗前掩残烛’为佳。” 

　　王素娥 《钱塘喜晴》云：“试看小舟轻似叶，载将山色过西陵。”思朗致新。季兰之後，又得一俊媛。 

　　杨孺人黄氏 

　　用脩公殁後，奉改元诏，得称孺人。相传孺人能诗，余见南中少年多习孺人所为小令《黄莺兒》，非只一阕。及见刘安宁有用脩手书卷亦有“日归”“其雨”之句，似用脩代内作，以其思多深僻也。若出孺人，更当流亮，故天分所限。俞氏所纂《春日即事》一首，旧说是祝英台讥梁山伯而作，余少时便闻梨园要人唱此，断非孺人所作。为附证之，恐伤闺体也。《文纂》作张九，亦非。 

　　陈孺人马氏 

　　鲁南公继室也。俞氏所刻有《芷居集》如《苦雨》云：“岭云生屋角，野水没篱根。”《谢寄鞋》云：“无限巧心劳远寄，露多不忍下阶墀。”新致可诵。昔之谢媛捷

　　孙夫人杨氏 

　　文恪公志高继室也。夫人三子，皆进士，列卿曹翰苑。其《寄诸子》诗，感喻兼到，得箴规体，不有此母，焉有此子？忠烈世家，文宪作於内范，殆见国风之盛。其《闻雁》两聊云：“川原万里来何远？关塞千重度更多。曾寄尺书归上苑，还拖秋影落寒波。”以“秋影”“寒波”自对，即右丞“东家流水入西邻”例也。此非深於诗不可得。《文纂》署杨夫人作，非也。

　　◎闺品目（自嘉中迄今凡三人。）

　　姜舜玉 赵燕如 王文卿

　　◎仙品（洪武迄嘉靖凡七人。）

　　张外史伯雨 外史清真高逸，当时廉夫仲瑛辈，咸钦其风。其诗如深谷幽兰，苾芬远袭，亦品中灵秀也。 

　　张真人无为 国初来真人称诗者，仅师一人。其《春晓》云：“弱柳摇烟落絮轻，绿阴初长小池平。”思亦幽间，特非霞外语。 

　　卢大雅、周养真 

　　并羽流高逸。周尝被文皇帝所眷，卢又为张外史所知，知非恒人矣。余观卢之《怀古》，周之《游仙》，钧有思致。周致在方内，兴在方外。卢兴在方内，致在方外。古之沉冥，无此累心处。 

　　张全一 

　　世称“邋遢张”，即三丰也。邸尝遇三丰，所与言多奇验。及即位，遣胡忠安公访之，且追及，见张大雪中戴笠披蓑，寻复无踪。时人得其蓑草一茎，烹而食之，遂却疾永年。其家故有沈香所雕小像，可尺许，嘉靖丙午间，献之永禧仙宫。其《琼花》诗云：“便欲载回天上去，拟从博望借灵槎。”便负超凡气。 

　　邓羽 

　　国初尝为青阳令，後弃官入武当山为道士，不知所终。其《写怀》云：“山头月落虎长啸，海面风生龙自吟。”亦自寓得道意。嘉靖辛本间，茅山有秀头者，相传时有一虎随之，先公尝延致之。锡山三茅行宫壁上，秀尝手题一联云：“陟山惊虎啸，渡海挟龙吟。”句率类前。余见秀之谈颇文，似亦工於诗者。恒有怪语，载《知非历》。 

　　钱月龄

　　锡中道人。有《丹丘漫稿》，颇多吟咏。其“皱红榴破，新粉竹含香”之句，如盆涵鱼藻，小闲幽致。

　　◎仙品目（自嘉中迄今凡一人。）

　　吴道人少君。

　　◎释品（洪武迄嘉靖凡十三人。）

　　福慧僧宗泐 

　　泐公博达古雅，实当代弘秀之宗。高皇帝尝奇之，赐今号。其诗如乘芦涉江，雪浪凌空，步步超脱尘埃。选中有“不辞斗死多，但恨生男少”，“心非樯上帆，随风岂舒卷”，“青山白云际，绿树幽人庐”，“松响风忽来，泉流雨初歇”，“高帆天际遥，独雁云边没”，“群动夜方息，白云亦孤还”，都从陶韦乘中来。 

　　来复

　　复公富於题咏，并多感慨，所乏幽净永思。《兰若》云：“枫林不惊虎卧石，山雨忽来龙听经。”颇颇警拔。 

　　一初 

　　仁公尝供事高皇帝。其为诗秀丽夐拔，如：“鸡鸣谷口风，木落溪上雨。”又：“夜壑有声都是雨，春山无处不啼鹃。”“风度钟声来北固，帆将灯影过扬州。”“虎石半销金气尽，翠崖中断剑池开。”“溪雨初晴云更折，湖霜未落草犹青。”可并净土莲花，是绰约含空之语。 

　　机先妙声 并洪永间高僧。《明音》所载机有《虎丘》，声有《榆城》，各一二首，未脱元调。聊备品中一流。 

　　浪琦溥洽道源 

　　《文纂》所载琦题赠顾玉山二作。其与仲瑛游，亦是高逸沙门也。至洽之应制《东桥》，源之《吴江晚泊》，又琦之亚矣。

　　明秀 

　　秀公所游，皆王阳明孙太白郑少谷沈石田辈，知是高流。其《雪江集》句，如：“朔风吹断雁，斜日照荒荆。“津亭然夜火，江市脍鲈鱼。”“世难还看剑，家贫不废书。”又：“海郭清砧寒近捣，山楼短笛夜深吹。”纤裁剿净，如空际风幡，迥出凡境，不减道林思致。 

　　鲁山 

　　献吉云：“鲁山，秦人也。喜儒，嗜声音。”仲默亦云：“读书好咏，旷怀善谈。”余观其《栖间集》，颇事行脚，尝历终南太行峄岱间，良多胜致。其“越平吴亦尽，剑去水空流”，“寒蝉依树响，秋藓上阶生”之句，亦自间雅。 

　　果斌 

　　余辛酉秋，寓半峰竹亭中，与斌公啸咏者月馀。嘉其欣欣不倦，得远公雅致。其为诗，多在中夕沉思苦索得之，就坐挥毫，非所能也。余谓：“公作诗，如南能腰石碓米已熟，但欠筛在。”虽出一时调语，今观集中尚堪播扬。其七言是元调，意胜於格，往往有逸趣。五言多有佳者，如：“鸟栖云外树，龙护钵中莲。”“谷响珠泉落，岩危草阁悬。”是神骏语，亦皎然灵一之选。 

　　方泽方益 

　　二方并小品藻才，初不详历。泽集中有《寄同学怡师住天目》，殆即是山僧也。其《燕坐》云：“物虚城是壑，心远地皆山。”味其音旨，是顿悟语。益初居听松，嘉中住惠山寺。先辈尝有买其山作宅兆者，访益於泉上曰：“师有新咏，得诵之。”益率意答云：“道人偶得‘题竹有新句，听松无旧庐’之句。”遂怃然倾意，咸嘉其深臻。余少时屡与益剧谈，其辞理俱爽，指靡不韵，才辩足以弘教者，不徒工为诗。惜其稿尽零落，粗举附於品末。 


　　◎释品目（自嘉中迄今凡一人。）

　　希复

　　◎杂品（嘉中凡二人。）

　　谷郎准 

　　稚而秀特，颇好博览，兼善音律，日以文翰为业，酷昉文徵仲书法，辄佣书为计，其家诋为“书痴”。初识准於澄江张学士舟中，尝出一帙示余曰：“即此郎之诗。”殊有雅致。余怜其文而中折，乃录其数章。五言如：“逝水去不返，岁月宁异兹。”“岁易愁还尽，穷途病复多。”“十年江上病，千里客中怀。”七言云：“此夜美人何处所，若非为雨定为云。”“数日积阴气候变，薄暮飞雨半成霰。”此例辄寓栖栖疚心，悲哉其写之也。俞汝成称计有功《唐诗纪事》末载仆品郭捧剑朱戟门二家，因及欧博士书记李生。余按梁嵘《诗品》，便载惠作长即颜师伯幹者，则计亦昉於此乎？矧准之诗，殆出捧剑戟门之右，宁可废哉？ 

　　王芳远答黑麻 

　　朝鲜大酋长也。永乐初，诏谕木国，芳远诗以献之。至黑麻《西湖》之作，颇见慕华真切。其咏《丈葵》绝句，相传是成化间日本夷人入贡所作，不详姓氏。二辞虽未工，实列圣右文，八荒向化，丕缉我明之盛，斐然光烈，故初唐《新罗》之公布，不足颛美於永徽云。

　　◎杂品目（嘉隆间凡一人。）

　　李生英

　　岁癸酉二月月几望，雨阁清燕，爇香沦茗，细细覆校一过，似无讹舛矣。斯编信可传之百世，当与殷璠高仲武元结姚合辈颉颃，匪佞匪佞。先是同校友人周天球童珮朱在明俞渊叶之芳成淳，其从子道瀚、子祖源祖河祖汉也，并列之。同里皇山人姚咨识。
