敦煌曲子词选

--------------------------------------------------------------------------------

菩萨蛮


枕前发尽千般愿，要休且待青山烂。水面上秤錘浮，直 
待黄河彻底枯。○白日参辰现，北斗回南面。休即未能 
休，且待三更见日头。 


菩萨蛮

敦煌自古岀神将，感得诸蕃遥钦仰。效节望龙庭，麟台 
早有名。○只恨隔蕃部，情恳难申吐，早晚灭狼蕃，一 
齐拜圣颜。 


摊破浣溪沙 

五两竿头风欲平，长风举棹觉船行。柔橹不施停却棹，是 
船行。○满眼风波多闪灼，看山恰似走来迎。子细看山山 
不动，是船行。 


望江南

天上月，遥望似一团银。夜久更阑风渐紧，为奴吹散月边 
云。照见负心人。 


定风波

攻书学剑能几何？争如沙场骋偻啰。手持绿沉枪似铁，明 
月，龙泉三尺斩新磨。○堪羡昔时军伍，谩夸儒士徳能多。 
四塞忽闻狼烟起，问儒士，谁人敢去定风波。 


鹊踏枝

叵耐灵鹊多谩语，送喜何曾有凭据？几度飞来活捉取，锁 
上金笼休共语。○比拟好心来送喜，谁知锁我在金笼里。 
欲他征夫早归来，腾身却放我向青云里。 


南歌子

夫妻问答，此为妻答词 

自从君去后，无心恋别人。梦中面上指痕新。罗帯同心自 
绾，被狲儿踏破裙。○蝉鬓朱帘乱，金钗旧股分。红妆垂 
泪哭郎君，妾似南山松柏，无心恋别人。 


南歌子

夫妻问答，此为夫问词 

斜影朱帘立，情事共谁亲？分明脸上指痕新。罗帯同心谁 
绾？甚人踏破裙？○蝉鬓因何乱，金钗为甚分。红妆泣泪 
忆何人，分明殿前直说，莫沉吟。 


凤归云

征夫数载，萍寄他邦。去便无消息，累换星霜。月下愁听 
砧杵起，塞雁南行。孤眠鸾帐里，枉劳魂梦，夜夜飞扬。 
○想君薄行，更不思量。说为传书与，表妾衷肠？绮牖无 
言垂血泪，暗祝三光。万般无奈处，一炉香尽，又更添香。 


抛球乐

珠泪纷纷湿绮罗，少年公子负恩多。当初姊妹分明道，莫 
把真心过与他。子细思量着，淡薄知闻解好么？ 


望江南

莫攀我，攀我太心偏。我是曲江临池柳，这人攀了那人攀。 
恩爱一时间。 


--------------------------------------------------------------------------------
