游芙蓉山记

芙蓉山上遍芙蓉，
花开处处锦旗红。
时见白鹭舞林畔，
常有美眉戏花丛。
纤腰轻移越莲步，
丹唇微启传笑容。
举杯欲饮人已醉，
卧看斜阳辩西东。

——11duizhang


七律·乡间

偶游碧山云尽处, 
兴浓不减宿乡村. 
新苗初绿如锦被, 
残雪未融若奇珍. 
朝来车马多熙攘, 
夜至鸡犬不相闻. 
暗香撩得月影醉, 
独绕花丛不照人.  

——林飞



游园小题

闲日游园小徘徊，
诗情画意齐飞来。
湖水蓬勃懒鱼跃，
春风和气谢花开。

——小诗魔



雨夜

流云载雨漫深天，
碧叶垂压滴露丸。
问君明月何时有？
把酒共邀醉八仙。

——小诗魔



冬

飘逸三冬雪，
若絮正因风。
乱云残鸟迹，
是处踏痕轻。

——松岭居士



春日漫笔

近来书笔漫萧条，
一半诗心付寂寥。
时节已喧鱼破冻，
年华又值岁翻骚。
临渊易负腾云志，
背水难施制胜招。
矢志当从跬步起，
莫虚锦绣负春朝。

——松岭居士



诗情

笔底诗情催走马，
胸中毛瑟点排兵。
波翻浪涌潮初上，
风卷云舒水自清。

——松岭居士



泛舟西湖而作

壬午暮春，初游杭州，泛舟西湖，怡然忘归。忽闻清歌，恍若仙音，举目相望，未见其人。

碧水兰舟留往返，
漫天暮雨洗凡尘。
恍然有女临湖唱，
惟见烟波不见人。

——水云清扬



归乡杂咏

五十三年冷月光，
梦魂夜夜向西阳。
轻车载我遂心愿，
满目青山是故乡。

行人四岁多离开故乡，五十八岁才圆了归乡梦。西阳，故乡地名。

青山转过见桑麻，
问讯田边野老家。
指点先人长睡处：
残碑座下缀繁花。

先祖父墓地距老家甚远，几经周折后赖一老农引路方得拜祭。

竹马当年细细郎，
霜巅豁齿返家乡。
寒暄方罢全无语，
伫看先人旧学堂。

先祖父创办之春元中学，经历九十年风雨，仍在为桑梓乡亲培养后代。

去尚垂髫归暮年，
归时风雨满山川。
乳名尚有乡耆唤，
唤得行人夜不眠。

祖屋旧址上的一位老妪，在行人自报先父名字后，竟然一口叫出了我的乳名……

——门外行人




拜坛

何言李杜也平常，
今日犹闻笔墨香，
立业建功无定数，
留芳千古是文章。

——水击三千 



七律·对弈

高舂有兴踏残春， 
忽见树旁围路人。
七岁顽童执黑炮， 
八旬老叟举车巡。
旄翁欲缓重新走，
倪女声急较起真。
楚汉之争难上下， 
众观捧腹泪迎巾。

——秋水孤帆



晚思

日傍红云晚色阑，
垂杨西北有情天。
思随风绪翻前浪，
景触人怀惊后缘。
岁月无声成永忆，
人生有味在当年。
应怜故友多传讯，
共惜春阴恐等闲。

——松岭居士



有感

一见倾城尽日痴，
只疑家在浣纱溪。
岂无心境浓如酒？
终有梅花瘦似诗。
薄雾迷人孤雁远，
轻寒催月小窗西。
殷勤寄语双飞鹊，
借问何夕是七夕？

重有感
高楼暝色望如纱，
倦倚西风暗自嗟。
浮世本来多聚散，
飘零何必更天涯。
一窗心事听飘雪，
十载柔情数落花。
寒日欺人行看尽，
春愁点点落谁家？

注：是日窗外飘雪，更听陈慧娴《飘雪》歌，有感而做。因已有《有感》诗一首，故名《重有感》。

——tianfei



杏花

雨线风针细细加，
昨宵绣得一身花。
原非自赏孤芳客，
每把玉枝墙外斜。

——相见恨晚



枫叶情

辗转流连秋色里，
人依红树久徘徊。
红霞晚照枫如火，
旖旎秋风吹开怀。
手按红枫人不语，
枫与罗裙一色裁。
为有殷勤乞红叶，
题诗欲寄满园栽。

——松岭居士



七绝·踏青女孩

裁来山色作春裙，
踏碎东风舞碎云。
行到花前歌渐悄，
声儿怕被鸟儿闻。

——相见恨晚



七律·怀旧日同学

离散诸生信难求，
江湖寥落几度秋？
马前挥戈唯罢黜，
席上尊酒可封侯。
荒枕无魂归玉宇，
人生有梦入江洲。
年来清景凭谁问，
还向天涯各自愁。

——问天无语



摸鱼儿

躲情愁、情愁飞处，
凡人谁敢招惹？
多情最属无缘苦，
何况有缘无诺。
情不灭，情愁绕、
哪方神圣能封锁？
忘了自我、怕只有游魂，
冲冲撞撞，
尽去犯真切。                      

伤心过，
回首伤心扩。
徒增惆怅忐忑。
无缘何必曾牵手？
谁是谁非谁错？
天不测，
可怜这、花开花谢花分落。
又逢霜雪。
怎处处无情？
多愁善感，
竟解不得也。

——小诗魔



十六字令·伤情

情，
秋叶已落水东流。 
爱人去，
烛影照无眠。

——月下听雨



如梦令·送别常老师

噩耗惊雷白昼，
堪叹风雨消瘦；
悲艺苑知音，
琢玉馨香如旧。
伤透，伤透，
清泪寒湿衣袖。

——一笑二笑三笑



如梦令·柳

怨罢章台题咏，
醉煞六桥飞弄。
偏向灞河边，
肠断似烟如梦。
相送，
相送，
长为离人珍重。

——松岭居士



点绛唇·赠别

疏雨才收，
净天云绽飞双燕。
有添幽怨，
往事思犹遍。

莫道离愁，
莫道心伤感。
人不倦，
东风不厌，
总把春阴恋。

——松岭居士



十六字令·思

思，
如梦如痴未有期。
君莫问，
人意贵相知。

——松岭居士


浣溪沙引

月冷霜寒晓镜清，
帘下一庭莹。
空楼长锁断魂声，
年年春色，
付与残情，
遥看天际盼双星。

归梦难成人渐瘦，
无限恨销凝。
晚花飘溅尽西风，
故人何在？
遥望沧溟，
夜沉人醉泪痕盈。

——云浪



夺锦标

寄语苍天，
传檄大地，
五帝三皇知晓。
忍看生灵涂炭，
兄弟相残，
海峡呼啸。
为中华一统，
戮贼逆、宏扬王道。
战旗摇、剑舞长空，
百万雄兵威耀。
宇宙多年寂寥。
美日猖獗，
到处移车丢炮。
小小寰球尽扰，
瘴气乌烟，
攘贫欺老。
睡狮当奋起，
救黎庶、同回燕赵。
将星出、再绘江山，
世界文明重造

——书剑双绝



一斛珠·泄愤

红尘寂寞，
不如席卷风云过。
管它天地宽与阔，
倒海翻江，
尽数都淹没。

何必浮华空闪烁，
轮回反复说因果。
堪怜众生仍奢望，
枉负韶华，
看潮来潮落。

——书剑双绝



清平乐

玉关南北，
尽洒英雄泪。
万里斜阳沉欲坠，
残照西风易水。

马蹄渐远长安，
血染十万江山。
猎猎霜风激荡，
吹回梦里乡关。

——云浪



浪淘沙

春径雨潺潺，
永夜阑珊。
一池波影月光寒，
三载春声秋色里，
两处悲欢。

怅望倚危阑，
远隔青山。
残愁万缕入眠难，
冷月悠悠明落魄，
不似人间。

——云浪



沁园春·抒怀

明媚春光，
瑞蔼千重，
荡气回肠。
看人间仙境，
琼楼玉宇，
流光溢彩，
瑰丽堂皇。
百业繁荣，
财源茂盛，
朵朵金花尽向阳。

民安泰，
听欢歌笑语，
富贵吉祥。
天高任我飞翔，
绘千古风流入画廊。
剑气冲南斗，
风云叱咤，
中原逐鹿，
我武维扬。
戎马关山，
苦心孤诣，
甘为苍生除虎狼。
让天下，
沐恩泽万里，
无限风光。

——书剑双绝



满江红·伤怀

多少闲愁，
一任它、晚风吹散。
从今宵、再不思量，
再不留恋。
只道知音难相唤，
路断蓝桥缘已半。
怎消说、婵娟空向人，
添伤感。

情悄悄，
思漫漫；
愁方尽，
春又晚。
怨啼鹃、总把梦魂惊断。
自是清狂无人管，
还遣春君殷勤劝。
待从头、把心缘整理，
寻思遍。

——松岭居士



汉宫春·野菊

岭野江堤，
向竹旁松侧，
绽发参差。
但凭白霜洗尽，
腻态娇姿。
团花细叶，
对西风、厌寄庭篱。
常与伴、微云淡月，
清清瘦影低低。　　

问取何由若此？
是性情潇洒，
使葆生机。
风流自多乐处，
未许人知。
休蜂休蝶，
惜孤芳、不待春归。
漫有得、株前香溢，
扶樽荐酒为谁？

——相见恨晚




三峡诗会网名打油五首

作者：水半瓢

这次油铺三峡诗会，是三江掌柜发起的，与会者分别来自广东，湖南，湖北，安徽，北京等地。费用由与会者自掏腰包。诗人们从网上走到了网下。很多人是第一次见面，有趣的是，在自我介绍时，一律先自报网名。在以后的几天活动中，也是互相以网名相称呼。在下有感于此，试着用嵌网名的法子，打油五首，以记盛会： 

一．风云际会
（楚山布衣、江南雨、来去）
万里寻油铺，诗缘会布衣。相逢呼网字，似是避埃帏。
天降江南雨，风推白练飞。轻车来去急，得意不言归。 


二．把酒论诗
（酒风石雨、五羊皮大夫、三江、碰壁、小梅窗）
酒兄轻启帐，把盏话沙龙。细柳千珠露，羊皮一面风。
三江山雨后，碰壁水烟中。醉也君休笑，梅窗晓映红。 


三．三峡风光
（春夜喜雨、金水、老顽石）
旧地重游日，消闲处处同。每因春雨聚，共戏峡江中。
汛到迎金水，霞飘跨彩虹。不嫌玩石老，一样傲苍穹。 


四．西塞诗缘
（东楚慕容、听月、凤凰山主、党成）
东楚多才俊，吟哦入采薇。动蓬枝远籁，听月沐清辉。
移得丝竹拜，招来凤雏归。党成留倩影，为写镂金衣。 


五．留别党成，剑锋等鄂东诸子
月岂无端别，西陵遇众卿。云开山径阔，风好小舟轻。
万虑凭君说，飘零寄客生。何期归旧宅，再叙故人情。 



无题几手（旧作）

作者：水半瓢

一.

悟透人生醒了侬，原来是梦总虚空。闲愁扫出芸窗外，憨态常留醉眼中。
花落花开花寂寂，月圆月缺月匆匆。风流自在闲吟阁，懒向江湖学钓翁。

二.

春寒夜夜雨滂沱，不解苍天竟为何。笔墨自娱聊作戏，儒林路远叹蹉跎。
消闲老翟吟风月，羞学鸡虫唱浩歌。淡泊修身抛杂念，漫将心思付烟波。

三.

盛世谁怜屈子哀，江头可许趁潮回。艰难守志心犹死，老大无言口懒开。
倦客惊秋悲楚帐，羁魂入梦向蓬莱。携琴驾得扁舟去，别信兰台重有才。


四.
宽郎漏夜正何持，弹指摇头恰似痴。生计徘徊犹步月，心情沉淀自敲诗。
逢君已识天恩厚，茹苦无须室内知。且把浑闲安杞妇，敢将旧怨换新词。


五.
阶前埋首自沉吟，耳畔秋风诉我心。独抱文章穷白首，谁言圣代满黄金。
太仓硕鼠登华厦，旷野哀鸿怯雨霖。向晚浓云时蔽日，莫将天气卜晴阴。




三峡诗草两章

作者：水半瓢

雨中三峡泛舟 

邀得诗朋踏浪游，烟花尘面洗铅愁。轻沙鹤向江南去，蓄水栏于坝上留。 
避雨回舱吟击节，迎风摄影倚飞舟。忽传岸泊黄牛庙，已是斜阳挂树钩。 

和东遨兄【雨中坝上】 

云烟朝覆暮，半逐水相通。神女双眉翠，骄龙两耳红。 
人随书剑老，雨洗远山葱。倚槛问鱼父，阮囊是否空。



两首七律无题诗

作者：松岭居士

（一）

几回相对尽平生，
传语欢欣似有情。
造物缘机原有定，
人间奇巧自分明。
才传锦字云中信，
已负青春薄幸名。
强把幽怀来检束，
泪痕如酒不曾倾。

（二）

欲辩真心已惘然，
拟托相思赠彩篮。
人言有信甘长守，
天地无私作证看。
绝意偏宜难潇洒，
柔情兀自有缠绵。
此生不作蓝桥会，
更向怀中解自怜。




碎玉

作者：书生论剑

【碎玉无题】35
容颜寂寞有谁珍，
醉向娇花独问津。
莫道佳人簪鬓惜，
凋零一瓣弃如尘。

【碎玉无题】36
诗书伴烛影成双，
过户飞红应笛腔。
才去西山云雨骤，
又来白月照书窗。




赠诗坛新秀

作者：松岭居士

几日不见，新秀辈出，赋诗一首以贺之。

铜雀春情迤逦开，
青梅煮酒踏歌来。
题诗不吝江淹笔，
咏雪堪夸道韫才。
隽逸鹰扬胸臆展，
清新燕婉匠心裁。
元龙豪气应如此，
纵不登临也壮怀。




中元杂咏

作者：学堂窝人

祭祀年年表寸衷，中元习俗古来同。
焚烧纸币三千亿，可佑儿孙福万重？
手机奥迪两通遥，彩电冰箱几度烧。
电脑空调新献上，先人直欲赶时髦。
焚化芳容十数张，近年祭祖启红妆。
莫非地府同人世，二奶如今也吃香？
不用冥钱用美钞，盘餐眩目足佳肴。
金樽酒酹人头马，后代兴隆鬼亦豪。



喝酒！

作者：一见如故

1、本欲高飞背负天，力微难击水三千，人生何处堪真醉，当卧南山漫抚弦。
2、行事从来愿所违，长天只见乱云飞，人生何处堪真醉，种豆南山带月归。
3、难得平生愿不违，碧箫吹罢乱红飞，瑶台可有千年酿，醉卧云头不复归
4、立业建功非我图，平生意气傲江湖；与君驱罢东狼去，可许花雕酒一壶。
5、自识身微难学陶，无才小吏折吾腰，此生何处堪真醉，难得糊涂郑板桥。
6、陋室未曾翰墨香，浮沉俗世脸千张，此生何处堪真醉，采菊东篱看夕阳。
7、不羡长安十万家，一壶村酿话桑麻，人生此处堪真醉，闲坐辋川看落花。
8、功过是非或有无，岂分清浊问渔夫，人生何处堪真醉，闲钓松江一尾鲈。
9、本是无根陌上尘，随风落地不由人，人生何处堪真醉，流水白云自在身。
10、智者多忧巧者辛，百无一用自由身，此生何处堪真醉，蝶梦翩翩或可循。




七律 老友过访

作者：止水

忽然仙影过莲塘，急唤妻儿罗酒浆。
水至二冲茶更酽，棋输半目兴犹长。
诗潮恰伴江潮起，醒客直如醉客狂。
一曲棹歌人去远，唯余翰墨满堂香。



晴冰赋

作者：晴天的冰

南方之冰，滋润美艳。隐春之临，极健之肤。自黎明时，朝露沾叶。天寒结冰。花红草绿中，皆若着晶莹。耀眼十分，光彩照人。至若荷塘，圆叶浮水，微风一拂，水起鳞纹。则遗水珠戏于荷叶。黎明初临，寒至冰形，晶晶然而叶凝。晨晖徐徐，钻石与叶。自有青蜓点水而来，徘徊许久，乃至云生。

朔方之冰，矫健如坚。予观夫哈尔滨之灯，寒冬腊月，雕刻而成。千奇百怪，万物尽收；万紫千红，光彩满城。天虽大寒，吐雾则冰，然人为观灯，皆不舍去，实是百看不厌。及寒冬一过，冰则随逝，感慨万千，却迎春风！

嗟夫！南朔冰虽美，却不多时！然地广物博，岂无不及乎？乃有晴冰凝于珠峰也！晴云一生。过五洲，飘四海。聚世间之正气，集天地之精华。遇珠峰之至寒，乃成晴冰．

晴冰一凝，何惧烈日？坚贞不屈，正气凛然，固如钢铁。剑之而断剑，斧之而折斧。此乃晴冰至坚也！其神如国本，国人无坚贞不屈之神，形如废铁。国人正须如此之精神！其必曰：＂书生难救国，晴冰可励民＂




三生石

作者：松岭居士

愿也何由诉？
三生石上留。
相思终彻骨，
不似少年愁。




杨贵妃

作者：秋雨遐思

马嵬坡前叹奈何，君王恩爱剩无多。
华清池畔春风暖，谁共红颜戏绿波！ 



读《西游记》

作者：学堂窝人

取经天竺路迢迢，一路风尘一路妖。
劫难多由仙界酿，诛留岂任石猴操？
天庭带故职能保，地府无亲命不饶。
主子真如及时雨，总教棒下畜生逃。



悼岳翁(十年前的旧作)

作者：水半瓢

七载沉疴未展眉，难留鹤驾望云思。
遗存诗赋灯前读，慈善音容梦里追。
撒手永抛家国累，一人历尽古今悲。
无边怀念凝成韵，写到情深泪自垂。

注:时值俺岳翁(也是俺的平水启蒙恩师)辞世十周年,翻读他老人家留下的悼亡友人遗稿和自己在十年前做的悼念岳翁的诗稿,感慨万千!



论诗（四首）

作者：学堂窝人

行云流水各呈姿，代谢何曾有竟时。
词笔不随唐宋去，人间依旧出新诗。

骂而无畏颂无私，恨欲深沉爱欲痴。
潦倒江湖何可憾，赢来悟性好题诗。

意崇高雅性崇真，泉爱清新酒爱醇。
牙板铜琶当量体，浓妆淡抹但由人。

男子须怀豪杰气，挥毫莫负圣明时。
事关衰盛当磨血，感悟人生写壮词。




野马

作者：寒冰

林中常啸傲,
敢与虎狼旋.
幽壑驱风走,
深山伴月眠.
充饥吞野草,
消渴饮清泉.
不受缰绳扼,
纵横天地间.

战马

生来身矫健,
追月不需鞭.
晓战听鼙鼓,
夜行抱玉鞍.
长鸣军胆振,
一啸敌心寒.
纵使疆场死,
昂头亦向前.



历史人物三咏

作者：抱璞斋主

范蠡  

一舸萧然泛五湖，越吴霸业已模糊。 
情携西子真儿女，志赚铜山大丈夫。
尽是鸱枭巢禹殿，岂唯麋鹿遍姑苏？
兴亡百代皆如此，冷眼书生胜寡孤。 

荆轲 

燕市交游傲目空，斗鸡屠狗隐人丛。
歌惊易水波澜白，血溅秦廷殿宇红。
百代祖龙剩陶俑，千秋烈士仰雄风。
最怜太子丹微者，因士成名不费功。 

韩信 

胯下轻钻抑自尊，楚歌离散霸王魂。
从知将宿光辉敛，为把天龙仔细吞。
骗后荐先萧相谊，功成身死汉皇恩！ 
欲寻灵魄知何在，月夜溪头漂母盆。




咏史绝句
五代人物七首

作者：相见恨晚

李 克 用
明心折箭泣群英，业起勤王叹未成。惜少齐桓威震主，愧加身后武皇名。

朱　　温
反罢黄巢继反唐，古来无反不成王。命殃未料亲儿反，因果何须细酌量！

冯　　道
投新弃旧拥高权，唐晋汉周过眼烟。倘使泉台逢众主，不知双膝跪谁前？

钱　  鏐
凌压东南一剑寒，雄心忽敛享偏安。中原逐鹿龙和虎，稳坐无妨侧目观。

王　　衍
惯闻丝竹懒闻兵，千里江山一霎倾。欲效当年刘后主，奈何司马不重生。

郭 崇 韬
汾阳认主借威风，智勇亡梁破蜀雄。最是冤魂终不解，鸟还未尽已藏弓。

景 延 广
敢在顺流掀逆波，口中十万剑横磨。莫言大话皆堪笑，甘辱君臣笑更多。





牡丹江旅拾（一组）
夜宿镜泊湖（四首） 

作者：杏花疏影

一 

同携诗友作飞仙，抱月湾中抱月眠。 

问讯湖滨如雪浪，可知今夕是何年？ 

二 

崖桥徙倚慢徘徊，树影花阴避不开。 

忽见碎银波跳荡，月如明镜跃山来。 

三 

临湖别墅解征鞍，梦带清凉睡不安。 

夜半已斜窗上月，起看星斗浸波澜。 

四 

麟角难寻与凤毛，湖山雅洁称风骚。 

纵为一夜匆匆客，惜别深情洒碧涛。 




海林过杨子荣墓 （二首） 

一 

海林初见日朦胧，山托高碑入望中。
静穆车窗垂首立，心香一瓣祭英雄。 

二 

林海初知共雪原，今看忠骨化青山。
英雄倘若魂灵在，匪霸焉容占隘关？ 




游牡丹江火山口森林公园 （二首） 
千回犹百转，境界豁然开。
路是当今筑，山从远古来。 
热情喷火焰，空腹孕胚胎。
不显峥嵘势，颇含梁栋材。 

二 

松杉何茁壮，生命恁顽强。
抱石铜根密，迎阳铁臂张。
热心融寂寞，冷眼阅沧桑。
延伫远来客，吟哦若许长。



春城

作者：松岭居士

长忆春风两鬓华，
春城杨柳似蒹葭。
香眸麝手依稀在，
人事年光荏苒赊。
蜀魄易销蝴蝶梦，
湘痕曾染杜鹃花。
何如此地同携手，
共惜朝晖与暮霞。



重邮早行

作者：松岭居士

早行悲宦游，
况属异乡秋。
家向崖边立，
云从脚下流。
重山埋蜀道，
迷雾锁巴州。
情绪忽宛转，
登高以散愁。



敲诗

作者：牛粪

夜静秋阑孤影寒，韵敲平水度禅关。
木鸡养到玄机解，孔鲤趋庭妙理娴。
事若求全无可乐，人非看破不能安。
拈来彩石补天去，紫气升腾大道还。



“九一八”感赋（四首）

作者：耐寂轩主

   一

日历翻开心骤沉，
弥天国耻记犹深。
上苍也解人间恨，
冷雨潸潸作泪淋。

    二

兄弟阋墙神器重，
山河破碎庶民轻。
《松花江上》一支曲，
唱尽流亡血泪声。

    三

屠城略地十余年，
尸骨成丘血涨川。
毕竟大人多雅量，
相逢一笑化飞烟。

    四

仇心早被物心蒸，
惯借谐音取爱憎。
“九一八”成“就要发”，
直教啼笑两难凭！



垂钓即兴

作者：水半瓢

约得休闲侣，
抛丝柳岸边。
无鱼来食饵，
但赏水中天。



为诗仙采石矶捞月辩诬

作者：学堂窝人

岂乃江边滑，
原非酒后昏。
多情波底月，
疑是故乡魂。



垂 钓（二首）

作者：耐寂轩主

1.

侵晓携竿投野陬，

一泓碧水酿清幽。

埋完香饵量深浅，

不信鱼儿不上钩。


2.

云自悠悠纶自垂，

劳神久候竟无为。

不知岸上和波底，

人与鱼儿谁钓谁。




七首破绝句拜山

作者：弄花薰衣

无题 
古井微澜早已平，总将心事付银筝。
天涯芳讯传书至，潮本无心落又生！ 

七绝  即景 
残红一抹水云边，日暮江山总黯然。
倒映斜阳秋水阔，素波揉碎晚凉天。

偶感 
去年花月已成伤,频见伊人懒上妆.
明月多情应笑我,去留依旧两彷徨.

与友嘉陵江源头游泳有感 
盈盈绿水绕山行，往事如烟已不惊。
一自春江花月后，五年未有此心情。

读杜牧《泊秦淮》有感
秦淮寒水漾烟波，自古诗人怨怼多。
辇下沉迷亡国曲，商姬知恨又如何？

因事过秦岭怀古二首
 一
万里秦云今古同，无边暮色映苍穹。
忽来豪兴舒襟袖，大散关前欲试弓。
二（新韵）
云门半掩向谁开？我踏金风入谷来。
远近千峰屐下列，未凌绝顶不抒怀。



秋访相见恨晚

作者：流星天使

一、交到忘年谊可知，相逢把酒细论诗。羡君出手无凡品，掩卷时常有所思。

二、通宵痛饮醉模糊，满座高阳旧酒徒。知我年来常渴酒，临歧佳酿预装壶。

三、聚饮三天尽醉归，登车忍泪手频挥。诗人此刻无诗赠，谁信诗成酒是媒。

四、交情都在酒杯中，此理谁知通不通。幸得诗翁不易醉，酒香薰到晚枫红。



七律.夏日即景三首

作者：茗风

夏  日

风住云停夏日长，

枯蝉无力唱骄阳。

蔷薇漫卷三篙火，

茉莉轻分一脉香。

冷案闲沏龙井雾，

凉藤愁看黍离章。

华胥难觅归来路，

啼尽青禽已断肠。


夏  夜

四野星垂点画屏，

疏帘空渡几流萤？

飞花顾影临朝露，

落絮潜声恋晚晴。

漫问幽思难解梦，

休言玉魄不关情。

此身愿作长天月，

不坠青山恨海平。


夏  雨

浓云似染破惊雷，

水榭山郭势欲催。

烟草蒙尘心待洗，

幽葩泣泪梦难追。

雏蛙喜唱熏风暖，

嫩萏羞含玉露微。

倦柳徒垂千万缕，

孤舟不系夜人归。 



山庙谒包公

作者：学堂窝人

纸钱香烛酒三盅，

不信神灵独拜公。

四海寻君皆未见，

原来隐匿此山中。



看中央电视台《人与自然》栏目有感

作者：冰雪

相依相伴怎相残？血肉横飞为哪般！

巨兽时时张剑齿，微躯每每入杯盘。

恨无公道明公义，唯有霸鞭肆霸权。

总赖功能分胜负，强为食者弱为餐。



游古风洞

作者：学堂窝人

曲径通幽处，秋高沐古风。
神龟昂首望，异景入眸丰。
天展新奇境，人惊造化功。
若逢仙子弈，疑在烂柯中。

注：古风洞为湘东第一大溶洞



竹枝词·闹房

作者：白头一翁

一、

宜都坐落佷阳东，十里乡风也不同。

婚礼筵前众人闹，场中油子老顽童。


二、
礼堂仪式正开张，竟拥公公吃喜糖。

新妇开怀不禁忍，全场笑哄老新郎。


三、
玉人一对喜交杯，台下吆喝好几回。

最是公公难得过，要询媳妇答三围。
四、

道是婆婆冷一旁，漫将眉眼掩惶惶。

不知手脚放何处，乔扯新衣理短长。
五、

古俗新风融一堂，新郎新妇应酬忙。

盈盅美酒先谢过，父母恩深情意长。


六、
酥手红腮映锦裳，火锅美酒菜肴香。

杯觥交错谁停箸？中有诗狂愧酒狂。



七绝：禁摩有理！

作者：雾失楼台

市政府下令城中几条道路全面禁摩，至此，摩托车几无路可走。

州官宝马百万元，市民摩托值几千？
由来马路为官道，岂容贱辙侮皇辕！


儿童诗 孩子的世界

作者：秋河一雁

窗外

我家窗外落梅花，点点风飘映彩霞。

时有鸟儿衔得去，和来月色搭成家。



妈妈不见了

阿母不知何处去，窗前寂寞旧衣香。

鱼儿莫也难寻母？来去游洄吮月光。



睡不着觉

寒夜不教入梦乡，睁开天眼月光光。

青天还怕人孤独，抛下流星过碧窗。



肚子饿了

天暮忧忧肚饿间，仙人自是食云烟。

老鹰扑去叼红日，大雁采回霞作餐。



临屏戏作

作者：相见恨晚

屏开碧水一池鲜，一帖佳诗一朵莲。

我是莲间弄篙客，鼠标点破水中天。




与易玛格格霜儿天涯及老度兄小聚燕京，余性默，不善辞巧，赋此解嘲

作者：拙堂

醁酒银釭碧玉瓜，薄言聚散总天涯。
侬情不似弦琴巧，弹破春风问落花。



登滕王阁

作者：学堂窝人

一序全然属应酬，出奇焕彩誉神州。
落霞孤鹜形犹在，秋水长天色未收。
妙处真须才子说，佳篇喜为后人留。
新观又待生花笔，谁复乘风上玉楼？



杂言五绝句

作者：拙堂

苏 秦
仗剑西游去，担金岂售书。
秦王不受贿，束发读阴符。

千里空怀策，回车欲罪秦。
提携六国灭，只是悔多金。

秦 王
术士多亡国，坑灰似蝶飞。
长生宁有术，九域治蓬莱。

王微之 
世事怜春梦，愁挥日月鞭。
桓伊三弄笛，风雪满前川。
  
拙 堂
饮醉何须酒？飘然天地间。
狂歌如电笑，星走似杯传。



七言几首

作者：清角吹寒

和燕南飞南飞燕酒诗
三杯下肚更何求？此物真能解我忧。
话至深时乘醉兴，情难措处付神游。
胸中意趣无从隐，脸上春红不见秋。
当对菊花浮一白，南山入酒化蜉蝣。  

听刘若英后来曲有感
曼声当是出樱唇，流水清清绝俗尘。
方瞩意时听此曲，更伤心处怨何人。
后来相忆难相见，今世如秋不见春。
满纸荒唐无须问，虚情虚字自余真。

无题
南湖岸草细如丝，碧水流云任所之。
日渐依山沉去早，风犹怨我过来迟。
不知明月归何处，但约伊人在此时。
露湿秋衫心尚热，枫红菊白两参差。

和潇湘妃子
酒对红楼梦里人，饮酣当惜女儿身。
今生已隔花丛远，此刻惟余醉态真。
在竹声中方忆别，于秋深处漫思春。
潇湘馆外怜新月，最是伤心那一颦。


红叶题诗

作者：潇湘妃子

霞染衣裳风作媒，翩翩嫁过楚江来。西窗莫叩香帘掩，却与深秋舞一回。

东风忘了小桃红，错嫁三秋野巷东。遥对蛾眉题不得，可怜深坐楚王宫。



香山六绝句
（予今年压卷之作）

作者：拙堂

一
书乱作生坟，愁埋日一轮。
屐声随雨至，风掸落花春。

二
燕唾落花庵，池荷自在观。
诸天通一磬，夕阳山外山。

三
露草泣朝阳，池荷欲坠香。
乱云遮鸟道，笛送一庭凉。

四
云翻贝叶经，月息诸天瞑。
一枕深秋雨，山疑半偈僧。

五
风含红叶泪，山羡白云飞。
更孰专心画，夕阳摄影来。

六
残日恋高楼，青山想白头。
围炉品兽碳，佛我互低眸。


题红叶(六首)

作者：学堂窝人

伊人本自不禁风，人道常观泪眼红。

邂逅霜林心欲碎，千言万语不提枫。

-----------------------------

诗句吟成叶已红，行间字里透霜风。

天涯欲令青禽寄，又恐伊人乱寸衷。

-----------------------------

失意人生类转蓬，唯余枫叶总相逢。

天南地北秋风里，裂肺撕肝泪眼中。

--------------------------

年年题句压箱中，欲尽枫林片片红。

忙里偷闲观旧作，离愁别恨逐年浓。

------------------------------

逝水滔滔带恨东，今生余见几回红？

秋来挪步枫林里，血泪潸潸向晚风。

-----------------------------

莫道今生望已空，丹心红叶百年同。

风霜历尽情犹热，寿欲终时梦不终。

------------------------------

千秋山石

作者：学堂窝人

寂寞尘嚣外，良材未补天。
浅深分黑白，大小有方圆。
旷野呼无应，娲皇去不还。
欲征同济世，恨乏祖龙鞭。



红叶诗

作者：一见如故

长空澹澹白云稀，把酒吟风蟹正肥，今日东篱不看菊，题诗红叶付湘妃。
西山闲处近黄昏，叶透清霜色尚温，此际希君多采撷，可知一夜落无痕。
绵绵一夜雨连风，长忆西山叶又红，或是明朝云色好，秋心一片托飞鸿。
厅中燕去日沉沉，不意空山叶叶深，却恨西风情忒薄，三秋颜色尽枫林。
书中一叶迹犹深，只是经年不复吟，遥忆西山秋色好，枫林日暮共登临。
秋山红叶好题诗，一叶诗成人已痴，杳杳飞鸿催日暮，幽幽碧水向天涯。



无心七绝

作者：一心一中

【无心之一】 
铁笔丹青写古今，红尘阅尽付无心，高情若为虚名在，堪断银弦易世音。 

【无心之二】 
应知欢爱不如初，欲写前情意已疏，莫怨东风轻纸笔，真心值得几行书。 

【无心之三】 
东风过后爱怜疏，转眼芳华付一锄，若论真心无用处，虚名又得几行书。 

【无心之四】 
无心惹得梅花落，归燕来时一树空，旧路苔痕人未过，柴门静扣不关风。 

【无心之五】 
残花向晚已无心，庭竹风中舞冷音，梦醒何须空自叹，流云散处燕归林。 

【无心之六】 
临秋未冷便枫红，染得千山愁意浓，流水无心争几叶，留他明日舞清风。 




岁暮

作者：洗心斋

天寒催岁暮，残日落西峰；

水共苍山瘦，月添霜色浓；

迷津曾有问，适意信难从；

常忆东林舍，云深空晚钟。



打油五则·诠释美国《专利等式词典》 

作者：冰雪

　　　　　民主＝颠覆 
磨刀霍霍向猪羊，瓜剖全球策反忙。 
阴阻外联多极化，暗唆内讧两伤亡。 
幽灵向北俄肢解，鬼影才西伊命戕①。 
谁敢同心图稳定，专权大棒你先尝！ 
　　　　　和平＝劫杀 
南轰北炸战争狂，却用和平饰粉妆。 
无数国家遭斩首，几多财富被牵羊。 
杀人为乐千般毒，餐肉何忧百姓伤。 
双手淋漓天下血，依然不足饱饥肠。 
　　　　　人权＝霸权 
人权卫士响当当，披上羊皮巧伪装。 
满嘴毒涎蛇吐信，一腔祸水鬼为伥。 
全球鹰猎称救世，遍地尸陈变宰场。 
永靠无辜供血肉，谁能阻我啜琼浆！ 
　　　　　反恐＝入侵 
双重标准却堂皇，反恐人权牌两张。 
我要烹羔为反恐，你如抗敌是凶狂。 
交相作恶成盟友，不与同污必敌邦。 
问罪已然莫须有，资源霸尽胜豺狼。 
　　　　　发展＝掠夺 
美元坐大逞凶狂，外汇存储纸一张。 
只在家中印钞票，不愁世上少琼浆。 
操盘炒股金融霸，售武杀人军火商。 
但愿烽烟长不息，财源滚滚满吾囊。 
—————————— 
①俄、伊：指前苏联和伊拉克。 




古风作业·警日行
——为纪念南京大屠杀六十七周年而作

作者：潇湘妃子

昔有国而豪杰，出孽海于东隅。
恨疆土之狭瘠，惭众庶之短身躯。
忽有王而生维新，兴工业以操民夫。
既自命天皇兮多野心，摘白日以护旗符。
四面沧海兮思罔极，望彼大国而觊觎。
战旌飒飒帆猎猎，为王渡洋心似铁。
十万征人解木屐，妻子不及话离别。
可怜中华泱泱邦，一夜辗转将沦灭。
征帆傲慢下华东，华东将士力无穷。
一战再战城不下，惟余残阳浸血红。
六军团团其奈何，忽报城防已撤空。
乍喜还疑云雾里，转恨骄兵势将靡。
挥鞭一怒向城郭，一炬天火熊熊起。
战俘焚死弃苍蒿，翻向无辜闪倭刀。
老幼裂尸塞大路，冷云凝冻血战袍。
马前妇女心崩摧，已无力气付号啕。
借汝头颅三十万，解我征途疲与怨。
凌天意气何熏熏，六朝古都变大坟。
百里不闻不平者，只有寒鸦哀旷野。
四边奋起民揭竿，金瓯岂令有遗残？
东奔西突渺无路，楚歌呼啸和歌寒。
将弁屡败正惶惶，战火迁延燃故乡。
天皇宫里惊空袭，广岛长崎又重创。
绝世奇焰卷地起，天心造化一时僵。
无人悲看万籁死，海风焦土两茫茫。
征男百殁女力竭，一片降旗诏日月。
断头台上大臣魂，太行山下名将骨。
前车覆鉴六十年，敢教岛人复猖獗？
蠢蠢沙湾屯刀兵，指与残局暗分羹。
纵有岛客遭斫颈，何必人民说不平？
靖国师名拜社树，怪问四邻一何怒。
也曾作态悔绵绵，卢沟桥上一时间。
史册不向神社顾，社魂欲语不能眠。
倒行逆施终有尽，尽时同社唾中煎。

*指东条英机与阿部规秀




童年杂忆

作者：品墨斋主

（一）
两餐稀饭冬日长，茅屋荫冷结冰霜。
半村老翁街头聚，北墙根下晒暖阳。
（二）
茫茫乡野铺寒霜，道旁枯树立斜阳。
群童迟来落叶尽，攀折干枝楦柴筐。
(三)
木轮咿呀破寂寥，牛铃惊醒三更桥。
拉煤车队远山去，数九寒冬断炊烧。
（四）
幼年下田事农桑，老父掌犁儿执缰。
汗牛停蹄人气喘，忍泪举鞭赶夕阳。
（五）
烈日炎炎禾苗干，一架辘轳浇旱园。
直腰抬眼望天雨，闲云悠悠走西南。
（六）
一盘石碾卧街边，推春推秋如推山。
天天常转也是福，搜缸扫瓮最怕闲。
（七）
走街串巷趁午闲，一副挑子吃遍天。
老来难富剃头匠，赚饱菜粥赚旧衫。
（八）
东坡始创大秧歌，世代流传戏迷多。
唱人唱己皆苦调，冬闲组班又开锣。




三首临江仙

作者：白衣卿相

临江仙
魂懒香残慵倦起，窗前柳影斜丝。新来双燕唱轻枝。挽鬏扑粉，对镜弄妆迟。
镜面花容相向笑，画眉浅入颦疑？暗思夜半语浓时。除非馨月，惟有两心知。

临江仙
微雨方知秋冷，翠华一夜空枝。去年雁字总来迟。莫非天际远，风好不思归？
无奈别了心事，欲休又把书词。回文曲转尽离思。月圆终有日，人缺总无时。

临江仙
枫叶红时花瘦，秋浓不减清愁。归鸿倦柳莫强留。暮山凝目断，曲谷水东流。
往事长吟诗老，心尘久拭难收。云轻风好上层楼。拟寻天际月，弯剪做归舟。




行香子（三首）

作者：北鸿

一

山海关前，北戴河边。
轻携手、忘返留连。
馨风缕缕，细雨绵绵。
赏山花美、荷花艳、浪花翩。

倚沙留影，泛海摇船。
销魂处、天水之间。
芳音耳畔，醉意心田。
正雁声过、涛声起、笑声欢。

二

妙笔丹青，丽韵新声。
曾联手、画意诗情。
清词对句，倩影临屏。
正春光美、星光洒、月光莹。

不求来世，惟愿今生。
天涯路、缘结鸿盟。
可知我我，遥念卿卿。
在舒心阁、赏心苑、醉心亭。

三

薄酒频斟，旧曲轻吟。
回眸处、夜色深深。
窗前留影，耳畔余音。
恋镜中花、水中月、梦中人。

江南烟雨，塞北晨昏。
每凭栏、望断天门。
去年双雁，今日孤身。
叹人难聚、情难续、路难寻。




沁园春

作者：月迷津渡

　　问取伊人：正是归时，为甚未归？惜怜花故地，桃妍粉面；撩人新景，柳展青眉。莫是天涯，东风迟到，不见寻芳紫燕飞？无奈处、恨将春返早，把我来催。　　几多往事难追，更心里刻痕深几回？记柔情悄许，翠阴雨细；锦书暗托，银汉云微。月下吟诗，酒中贪梦，诗如乱絮梦成非。盟仍在、苦离愁又是，一载空随。



词二阙

作者：月影轩主

浣溪纱
野草离离远树齐，穿风穿雨过湖堤。已无蜂蝶压花低。
飘湿单衣宜试酒，吹斜双燕懒衔泥。佳人总在小桃西。

蝶恋花
春去惹来连夜雨，绿暗红消，风卷闲愁绪。
水涨池塘萍几许，黄莺啼到无人语。
一盏凉茶诗数句，欲寄卿卿，能倩谁人与？
莫道相思千万缕，如今且放相思去。




解语花 劈碎玉歌

作者：弄花薰衣

   桃根古渡，燕子楼头，情为谁停驻？暗伤南蒲。分飞处，犹有堕钗一股。无人做主。对恨事，怎生吩咐？潮已平，哀我今生，已被多情误。 
   当日清歌丽舞，且说曾经处，花烟迷树，酥语香雾。无端雨，轻易把人辜负。姻缘细数，应只有，别离最苦。回首时，秋草无声，已漫来时路。 



[双调]沉醉东风·拟闺思

作者：红情绿意

　　是心上眉头嘴边，或江堤月下花前。收来泪似珠，牵得情如线，一颗颗穿进芳笺。秋到南飞雁影还，只寄去相思一点。 



词二首

作者：抱璞斋主

江城子·匆匆

    车流人海逐匆匆。住匆匆，过匆匆。工作休闲，行色总匆匆。纵是舞厅惊艳遇，随恰恰，亦匆匆。       人生节序感匆匆，聚匆匆，散匆匆。春梦秋云，一现逝匆匆。趁息霓虹窥夜月，圆到缺，忒匆匆。

渡江云·秋早写怀

    芭蕉摇冷翠，晚风渐急，细雨滴秋心。是谁挥画笔，慢润丹黄，点点染层林。幽幽咽咽，听院角蟋蟀鸣琴。闹市中，春浓如酒，丝竹少清音。        登临，围城惆怅，作客情怀，负秋光如锦。尤念及，月眉星眼，水佩山襟。云边雁断家园信，淡菊梦，无处追寻。霜信早，飘零一地愁吟。





莺啼序·秋谒萧红故居

作者：松花一叶

      秋来小城寂寞,听悠悠往事.晚河岸,愁起西风,裂破芦笛歌吹.倚寒树,蝉声断续,萧萧木叶呼兰水.故居深,霜露研红,菊花沾泪.

      最忆当年,岸柳燕影,倩松花梦寐.唱春曲,朝暮难依,可怜消得憔悴.独凭栏,乡心漫遣,任情债,冰城高垒.水潺潺,弹尽高山,向何人对?

      劳神案牍,咳血春宵,烧心字掩涕.抒梦笔,索肠抽思,乱絮裁雪,啮草衔根,一场生死.风微晚树.秋寒孤馆,哀筝弦断无人问,系相思,叵耐空盟地.扁舟一叶,兰河水咽离愁,绿波去去千里.

      碑寒墓冷,浅水湾沉,枕白云熟睡.可在听,涛声闲话,泪语山茶,雨泣忧伤,杜鹃声碎.孤魂等待,漫漫长夜,银河溟漠红浪泻,怅山阿,公子寻山鬼..迢遥背曲乡音,北雁南飞,为谁载累?




贺新郎·重逢感旧

作者：抱璞斋主

      眉月西天挂，报新秋、虫吟清越，柳丝潇洒。开遍繁花堪寻梦，重拾旧情无价。尚记得、黛眉低亚。眸子如星寒秋水，小湖亭、耿耿银河下。心激动，似今夜。   

      惊鸿一远难图画，料而今、相逢忆旧，倚栏闲话？两鬓风霜情如昨，眼底清无虚假。劝珍惜、中年长夏。安好频传凭伊妹，莫伤离、泪落珍珠泻。言到此，泪沾帕。



































