五绝篇


月影轩主----立秋 

凉风消暑气，
一叶压虫声。
旧梦复新梦，
惟余枕簟清。 



五律篇


月影轩主----乡村夏夜

尽日无风到，中宵露倍凉。
池塘浮月白，芦叶挂萤黄。
虫影槿花落，蛙声稻穗香。
山遥村舍近，灯火两三房。



七律篇


品墨斋主----抗日战争胜利六十周年之际
            怀念救亡歌曲《松花江上》作者张寒辉 
            2005、8、17

张寒辉，河北定州人，乃吾同乡之先贤，“九一八”事变后
创作了救亡歌曲《松花江上》，唱遍大江南北，激发了民众对
日寇的无比仇恨，鼓舞了亿万军民杀敌保国、收复失地的决心。
时值抗日战争胜利 六十周年之际，以诗纪之，聊表敬仰之情。

悲歌一曲断肝肠，血海陆沉难望乡。
寸土连心亡国恨，长空鸣雁失群腔。
山河雷震刀枪举，草木腰伸意气扬。
万里狂飙关外扫，声声号角唤儿郎。 


采芹生----[原创]七律/咏白玉兰

迎风一笑百花迟， 
烂漫开时即谢时。 
横出碧空擎玉盏， 
斜飘白羽下琼枝。 
因思仙骨云为色， 
欲续梅魂雪做肌。 
最是慕君春好处， 
霜华散尽换青丝。



月影轩主----郊居

尽日秋光凉似水，幽居城外好风迎。
人随花影轻轻瘦，诗共蛩声渐渐清。
乱梦常如醉时草，遐思偶若阵前兵。
夜来明月欲相问，此去瑶台路几程？



可朋----[原创]游石钟山

昔读苏文感佩多，也寻旧迹夜搜罗。
依然湖水拥江浪，无复更风响石窝。
游客千秋增若许，宗风一代渐消磨。
如今置罄钟山顶，五老闻之泪几何？

小注：石钟山，即苏子《石钟山记》中所写之山，在江西湖口县境内。
湖口者，鄱阳湖入长江之处也。余甲申端午来此，不复有风激石罅之声，
但见山顶置铜巨钟，供游人有偿击之，聊作当年石钟之音。登高西望，
有五峰肃立，世称五老峰。



七绝篇


yikesong-----七绝.游瀛湖（新韵）

湖边鹤舞彩云飞，
绿水青山倒影追。
滤尽红尘融画里，
轻舟一荡不思归。


月影轩主----六首

黑龙江回浙江，途中染病，
观山水欲作诗，不得 

自怜一病三千里，
梦觉行经二十州。
处处山河问诗句，
山河总在笔前头。 


雷雨 
云外雷惊五更梦，
窗前雨送一天秋。
虫声已向穴中隐，
万籁如诗自唱酬。 


偶感 
情痴偏是云泥隔，
恨不前生积善多。
青鸟已皆蓬岛去，
一窗秋影夜如何？ 


雨夜读聊斋 
灯火昏昏孤我影，
更怜风雨不知晴。
我今惟有聊斋梦，
卧向聊斋梦一生。 


即景 
月淡如诗日欲黄，
溪桥横在两中央。
风吹云片鳞鳞碎，
露滑荷花滚滚香。 


紫薇 
蝉噪风微不复春，
搴帘极目尽嚣尘。
万芳蔫处紫薇艳，
犹探花枝拂路人。 


夜雨渐止 
雨打芸窗凉有声，
芭蕉摇影露珠清。
聊斋今夜共谁看？
一样心思到月明。 


七夕 
窗开七夕一蝉鸣，
诗向灯前字字清。
梦有可人难致意，
树无灵鹊为通情。



词篇


逗秋雨----永遇乐 （二首）

永遇乐-----忆中学墙外南湖树林

风影婆娑，水波凝翠，光透晨雾。叶落书声，鸟鸣佳梦，歌洒花深处。
林中嬉戏，湖心击水，浪打不迷归路。少年气、题诗树臂，壮心敢伏龙虎。

白桦寄语，红枫留念，展翅九天飞渡。历尽沧桑，饱经风雨，练就松梅骨。
韶华流逝，年轮渐密，万里情思如故。又春至、想君应是，盛花满树。


永遇乐------ 归燕

柳泛鹅黄，杨含丝絮，枯草青著。堂上徘徊，昔时燕子，细诉呢喃语。
花穿芳径，日斜深馆，旧主殷殷如故。轻衔起、香泥梅浸，漫将爱巢浇铸。

钻天掠地，裁云剪水，喜看幼雏新羽。韵洒闲亭，兴游四海，一对逍遥侣。
山中日月，湖边身影，听遍小楼风雨。又春至、举杯邀燕，醉花密处。


∵潇湘妃子∴----高阳台·莲

浅碧横开，初圆小胀，东风不事牵连。一任春愁，付风付雨朱栏。
含情怕洗鸳鸯脸，举新红、渐破清涟。到西风、吹皱春心，吹薄荒烟。
   
芳心却作珍珠眼，把鲛人情绪，凝了潸潸。红绿纷纷，霓裳舞老池边。
钿钗倦落知谁处？倩蜻蜓、消息频传。恨荒唐、秃笔骚人，乱许清寒。



月影轩主----临江仙二首

临江仙·题赠sll网上文集

秀竹幽兰翡翠雨，一庭芳草新栽。尘间此是凤凰台。
重门关不住，我欲抱琴来。

心蕴文章无寸纸，何须素手亲裁。蕙风十里月盈怀。
添香红袖冷，绮阁向谁开？


临江仙·秋夜偶思

聊向窗前娱耳目，秋风更著蝉鸣。千重暮色压伶俜。
天从云外落，月自眼中生。

二十三年痴有我，今宵梦入青冥。悠然谡谡御风行。
摘星堪赠友，此物亦关情。




紫衣燕----[近作：拜山] 最高楼 秋夜

鳞光闪，惊浪溢池塘，玉兔枕荷床。原来又是中秋夜，却折丹桂染衣香。
隐哀思，轻弄弦，在他乡。

举玉盏、唤伊人不应，举玉盏、为伊人酩酊。凝泪尽，倦东墙。
风流欲展归何处？情痴独守竹边厢。影相怜，形自惭，夜漫长。