吴激词选

--------------------------------------------------------------------------------

诉衷情

夜宿寒店不成眠，残月照吟鞭。黄花细雨时候，催上渡头船。

鸥似雪，水如天。忆当年，到家应是，童墀（“禾”旁）牵衣，笑我华颜。


满庭芳


谁挽银河，青冥都洗。故教独步苍蟾。露华仙掌，清泪向人沽。
画栋秋水弱弱（从“女”旁），飘桂子，时入疏帘。

冰壶里，云鬟雾鬓，掬手弄春纤。厌厌。成胜赏，银磐（下为“木”）泼汞，宝鉴披奁。
待不放楸梧，影转西檐。坐上淋漓醉墨，人人看，老子掀髯。明年会，清光未减，白发也休添。


春从天上来 

会宁府遇老妪，善鼓瑟，自言梨园旧籍，因感而赋此。

海角飘零，叹汉苑秦宫，附露飞萤。梦里天上，金屋银屏。歌吹竞举青冥。
问当时遗谱，有绝艺，鼓瑟湘屡。促哀弹，仿林莺呖呖，山溜泠泠。

梨园太平乐府，醉几度春风，鬓变星星。舞破中原，尘飞沧海，风雪万里龙庭。
写胡笳幽怨，人憔悴，不似丹青。酒微醒，对一窗凉月，灯火青萤。


风流子


书剑忆游梁，当时事，底事不堪伤。念兰楫嫩漪，向吴南浦，杏花微雨，窥宋东墙。
凤城外，燕随青步障，丝惹紫游缰。曲水古今，禁烟前后，暮云楼阁，春草池塘。

回首断人肠。年芳但如雾，镜发成霜。独有蚁尊陶写，蝶梦幽扬。
听出塞琵琶，风沙淅沥，寄书鸿雁，烟月微茫。不似海门潮信，能到浔阳。


--------------------------------------------------------------------------------
